
egizorul se bucură, în sînul colectivului său artistic, de privilegiul 
de a gindi şi de a vedea statornic, ca pe un întreg, drama pe care 
o pune în scenă ; de a urmări și îndruma fapta de artă a fiecărui 
membru creator al colectivului, în raport şi în funcţie de acest întreg dramatic. 
El ia actul individual ca pe un reflex al actului de ansamblu şi tinde, de aceea, 
să ridice pe actor (şi pe scenograf etc.) la sine, deci la integralitatea şi integritatea 
imaginii ce-l preocupă. Regizorul se infiltrează, aşadar, în toate fibrele manifestării 
teatrale şi răspunde de ea. Prezenţa lui, revărsată pe aria şi infuzată în substanța 
universului scenic, nu este însă o prezență care se anulează, odată acest univers 
constituit. Dimpotrivă, ea îi condiționează în continuare unitatea şi unicitatea, ca 
și dinamica. De aceea, actul creaţiei regizorale nu poate fi decupat (nici măcar 
cu aproximație) din întregul imaginii teatrale realizate, fără a fi nedreptăţit. 
Prezenţa regizorului se cere presupusă ca o acţiune statornică de incitare şi de 
cenzurare a faptelor particulare şi eterogene de artă, din care întregul imaginii 
teatrale se configurează ; se cere văzută manifestîndu-se permanent, alături de 
acele fapte şi simultan cu ele. Este ceea ce ne determină adesea, atunci cind se 
întimplă în spectacol dizarmonii opozabile unora sau altora dintre factorii lui 
constitutivi, să le punem totuşi, în primul rind, pe seama regizorului. Este, în 
acelaşi timp, ceea ce face anevoioasă distincţia dintre arta regizorală (act individual 
de construire a spectacolului) și arta spectacolului ca atare (produs al unui efort 
colectiv şi al unei manifestări artistice colective, în care actul regizoral se inte- 
grează organic). Dificultatea o resimțim, în acelaşi grad. cind incercâm să fixâm 
locul regiei noastre în mişcarea şi viaţa noastră teatrală de astăzi. Subliniem: 
în viaţa teatrală de astăzi (mai concret, a celor două decenii de la Eliberare), 
pentru că, mai cu seamă în zilele noastre, destinul şi dezvoltarea artei specta- 
colului dramatic se întîlnesc strîns asociate, condiţionate de ecloziunea regiei. 
Problemele regiei apar, in adevăr, şi işi caută dezlegare odată cu cele dintii 
acţiuni de înnoire revoluţionară a vieții şi societăţii noastre, iar procesul de 
construire a noii noastre regii ţine pasul cu procesul mare al construirii vieţii 
noastre sociale noi. Preocupările legate de restructurarea şi orientarea artei tea- 


YARIG) Y 


www.cimec.ro 


trale, de proiectarea şi înălţarea ei pe coordonatele şi vastele dimensiuni: pe care 
le cunoaştem acum, pun de pe atunci în prim-plan, ca o zonă decisivă de cerinţe, 
rezolvarea sferei de probleme ce vizau arta regizorală. A fost declanşat, în acest 
sens, şi dus pînă la sfîrşit procesul trecerii actului regizoral de la stadiul în care 
fusese găsit — al unei practici larg cuprinzătoare şi de importanță hotărîtoare, dar 
al unei practici artizanale, empirice, şi al unei înțelegeri limitative şi subordonate 
(chiar în cele mai prezumţioase ipostaze în care se manifesta altădată) — la stadiul 
şi cristalizarea lui de azi, ca o categorie creatoare, științific fundamentată, în 
complexul artei teatrale. Urmărirea acestui proces ar fi unul din cele mai pasio- 
nante şi mai viu instructive capitole într-o bună istorie, neapărat necesară, a 
teatrului nostru de după Eliberare. Căci mai mult şi mai stăruitor decît orice 
altă ramură a artelor scenice, a fost supusă atenţiei, sancţionării şi dezbaterilor 
publice, regia, drumul ei spre realizare. Un drum nespus de bogat în căutări și 
descoperiri, în elanuri şi reticenţe, în eșecuri şi succese — toate, experienţe şi 
rezultate, purtînd în ele semnificaţia deopotrivă a unor bătălii şi cuceriri, într-o 
luptă stăruitoare, a unor trepte suitoare spre o finală cunoaştere şi stăpinire de sine. 

Vorbim astăzi despre un întreg front al artei regizorale. E o mare pleiadă 
în care își dau mîna, întru progresul şi desăvirșirea culturii noastre teatrale, toate 
generaţiile : cei ce au „apucat“ şi frămiîntările grele şi idealurile greu de atins 
sub imperiul trecutului ; cei ce au „început“, cu stingăciile şi entuziasmele proprii 
debutului, chiar în anii de febrile căutări de noi căi, ai „începuturilor“; cei a 
căror tinereţe de viaţă şi de creaţie se contopeşte cu tinereţea în plin zbor con- 
structiv şi cu orizonturile limpezi ale lumii şi certitudinilor de astăzi. Ei alcătuiesc 
laolaltă — într-o variată familie de temperamente și de culori stilistice — ceea ce 
obișnuim să numim, nu fără mîndrie, noua școală de regie romiînească. Nouă, în 
măsura în care se identifică, prin concepția ei de bază, prin țelul ei artistic și prim 
rezultatele ei, cu construcţia revoluţionară, nouă, socialistă, cu ţelurile şi drumul în 
continuă înnoire ale omului din țara noastră. Nouă, așadar, în metodă — metoda 
realist-socialistă — care o defineşte ca pe o disciplină artistică așezată pe temeiurile 
celei mai înaintate filozofii contemporane : marxism-leninismul, şi care, ca atare, 
își află criteriile de elaborare şi de apreciere a creaţiei în înţelegerea ştiinţifică — 
materialist-istorică şi materialist-dialectică — a raporturilor dintre artă şi realitate. 
dintre artă şi spectator. Nouă, așadar, prin sensul şi semnificaţiile, prin măsura 
profundităţii şi veridicităţii conţinutului ei; nouă prin obiectivele ei, prin țelul 
artistic activ-constructiv care o solicită și o mobilizează ; prin funcţia ei socială. 
educativă, culturală. Sub raportul acesta al destinaţiei și rolului ei în societate, 
arta noastră regizorală e nouă şi prin caracterul şi tendințele ei expresive — 
integrind în ele ansamblul liniilor expresive ale tuturor artelor: caracter decis 
popular, adică deschis receptivității şi propulsind dezvoltarea continuă a puterii 
de receptivitate estetică și filozofică a poporului, răspunzînd pe această cale esen- 
țialelor lui interese şi preocupări spirituale și de viaţă. 

Toate aceste trăsături sînt distinctive în măsura în care ele sînt reclamate. 
îndreptăţite, condiţionate şi corespunzătoare cerințelor, chemărilor timpului — 
climatului revoluţionar în care gîndim, construim și desăvîrșim la noi lumea nouă, 
a socialismului, ca și orizonturilor și perspectivelor istorice generale în lume. Dar 
aceste trăsături nu-și pot demonstra, odată cu noutatea lor, și originalitatea, nu 
se pot afirma și dezvolta, nici înţelege, decit în organică îmbinare cu trăsăturile de 
structură — naţionale — pe care şi din care au crescut, pe care le conţin. Din 
acest unghi de vedere, se poate zice că școala noastră teatrală, regizorală e nouă, 
dar nu e alta. Ea este produsul unei adînci absorbțţii a tot ce s-a verificat trainic 
şi rodnic, de-a lungul vremurilor, în experiența, în aflările, în marea tradiţie 
realistă, activ democratică, adînc populară şi fervent patriotică, lăsată moştenire 
de înaintași. 

Șirul acestor înaintaşi e, de la cei dintii ctitori pînă la marii animatori şi 
creatori de teatru a căror activitate atinge pragul zilelor noastre, un lanţ neîntre- 
rupt, o unitate procesuală nedefectibilă. Slujitorii de azi ai teatrului nostru se 
recunosc astfel, prin convingerile lor și prin sensul faptelor lor de artă, în actorii- 
elevi ai Măgureanului şi ai lui Gheorghe Lazăr, care au urcat scîndurile strîmtei 
scene de la Cișmeaua Roșie a domniţei Ralu, suplinind cu ingenuitate nepriceperea 
lor de a parastisi, cu elanul civic deșteptat în ei de mișcarea social și naţional-- 
eliberatoare a lui Tudor. Ei se recunosc şi în urmașii acestora, în actorii care au 
îndurat temniţă sau au stat pe baricadele Revoluţiei de la '48. Se recunosc în ei 
și-i continuă din perspectiva împlinirii victorioase a visului lor. În faimosul îndemn 

cu care bătrinul Iancu Văcărescu încuraja temerara lor iniţiativă artistică — de a 
face din teatru o instituție de îndreptare a năravurilor, de ascuțire a minţii, de 
împodobire a limbii, „cu romiîneşti cuvinte“, ne întîmpină, în germene, funcţia socială 
şi estetic-educativă a teatrului pe care-l practicăm astăzi, caracterul lui de cunoa- 
ştere. În „tribuna de luptă“, cum îl socotea şi-l promova Vasile Alecsandri, stau 
rădăcini ale combativităţii şi ale formulelor agitatorice la care recurg, adesea, 
dramaturgii şi regizorii noştri contemporani. 

Spiritul acestei tradiţii — întărit de-a lungul vremurilor, în pofida unor 
amare vicisitudini şi aspre lupte cu tendințe de înstrăinare, obscurantiste, retro- 
grade — s-a verificat ca singurul în măsură să asigure ființa şi dezvoltarea sănă- 
toasă a teatrului romiînesc, şi ne-a fost ca atare transmis. Acest spirit al tradiţiei 
nu ne-a parvenit însă, boltindu-se deasupra culturii noastre, ca o prestigioasă dar 
vagă abstracţie. El este încorporat într-o deprindere artistică tradiţională, într-o 
zestre de învățăminte, de valori şi de criterii perene, şi cimentează ca atare 
entuziasmele înnoitoare şi caracterul nou al culturii şi prezenţei teatrului nostru în 
actualitate. Această zestre a dat culoare, în orice caz din ea a izvorit distincția 
stilistică a teatrului nostru, pe care mai de-a dreptul decit noi înşine, prea familia- 
rizaţi cu ea, au putut s-o remarce şi s-o preţuiască spectatorii de peste hotare: 
atunci cînd, în '956, la Paris, la marea întilnire a Teatrului Naţiunilor, Scrisoarea 
pierdută (regia Sică Alexandrescu) şi Ultima oră (regia Moni Ghelerter) au demon- 
strat lumii o trupă „dramatică de prim ordin, probabil una din cele mai bune din 
Europa, una din cele mai complete la ora actuală“ ; atunci cînd, în '957, la Bienala 
goldoniană de la Veneţia, Bădăranii (tot în regia lui Sică Alexandrescu), pre- 
zentat de Teatrul Naţional din Bucureşti, s-a arătat judecății parcimonioase a 
cunoscătorilor, drept „spectacolul cel mai convingător din cîte au fost prezentate“ ; 
atunci cînd — ca să ne oprim şi la împrejurări mai recente — Teatrul de Comedie 
s-a înfățișat Moscovei şi Leningradului ca „un teatru-laborator, care descoperă noi 
autori, noi regizori şi actori“ ; sau cînd oaspeţi veniţi la noi de peste hotare, după 
ce au urmărit, la întîmplare, reprezentațiile teatrelor noastre, au aflat, ca Michel 
St. Denis, şi în teatrul nostru, „ca în toate ţările care au o puternică tradiţie“, 
„tendinţa spre nou, spre căutare, ivită în cadrul tradiţiei“. 

Tradiția la care face aluzie St. Denis e tradiţia unui teatru născut şi dezvoltat 
de la compunerile încă naive ale unui Facca sau Bălăcescu, pină la marea dramă 
națională a lui Alecsandri şi Davila, pînă la marea comedie națională a lui 
I. L. Caragiale; o tradiție care s-a hrănit în esenţă și s-a sprijinit neîncetat pe 
scrisul dramatic autohton, de inspiraţie autohtonă. Este tradiţia unui teatru, care, 
de la primele lui înfiripări — de la şcoala lui Aristia, de la şcoala lui Asachi — 
s-a transmis pînă în zilele noastre, prin marii lui reprezentanţi şi dascăli, ca şi 
prin ginditorii ce au cugetat asupra destinelor şi rosturilor lui, ca un teatru de 
adincă umanitate, înaripat şi întrupat cu precădere de instrumentul uman, de 
arta actorului. Este tradiţia unui teatru pătruns și oglindind cu deosebire drumul 
social-istoric străbătut de popor, şi care s-a dezvoltat, de aceea, în direcţiile lui 
expresive, mai cu seamă pe coordonatele de luptă şi de năzuinţe ale poporului, pe 
freamătul lui justiţiar, pe protestul lui social — aprig, dar în acelaşi timp impregnat 
de umorul tonic al zicerilor folclorice; cuceritor avîntat către zările de lumină, 
de libertate, de dreptate, dar stăpînit de înţelepciune bărbătească, conturindu-și 
patosul în gesturi cumpănite, în simplitate, în discreţie. 

Tradiţia teatrului nostru şi-a făcut însă drum, nu închisă în sine, ci în 
recunoașterea imposibilității de a se închega, de a se dezvolta, izolată de cultura, 
bogată în experienţă și în modele, a teatrului universal, în respectul acestei culturi 
şi în străduinţa de a se apropia creator de cele mai înaintate ale ei cuceriri. 
Eliade Rădulescu și Aristia au început a-și iniţia elevii şi publicul lor în satisfac- 
ţiile teatrului, cu Voltaire, Euripide, Moliere. Eminescu privea înspre Shakespeare 
şi Gogol. ca înspre măsuri supreme de judecată a valorilor dramaturgiei noastre 
abia încolţite. El însuşi și-a clarificat vederile estetice fructificind, pentru dezlegarea 
problemelor teatrului nostru, rezultatele ultime ale criticii vremii sale (heselianul 
Rătscher) şi valorile fruntașe ale teatrului vremii sale (Burgtheater-ul Vienei). E 
ceea ce făcuseră, pentru arta lor, şi Aristia în contact cu Talma, şi Millo şi 
Pascaly în Parisul marii Rachelle și al marelui Samson, al fugosului Lemaître şi 
al contemporanului său întru romantism, Bocage. E ceea ce-au făcut Grigore 
Manolescu, C. Nottara, în contact cu profesorii de la Comedia Franceză şi cu marile 
modele ale actorilor italieni ai sfirşitului de secol. „Generaţia noastră, a actorilor 
azi ajunși în pragul... celei de-a doua tinereți — mărturisea Ion Manolescu — am 

cunoscut în prima noastră tinereţe curente variate în artă, actori de diferite şcoli, 
cu feluri diferite de interpretare, de la maniera declamatorie, romantică, la verism, 
la naturalism, ca să ajungem la realism“. Paul Gusty, meşterul regiei moderne 
romineșşti, de-a lungul unui spaţiu de timp de peste o jumătate de veac, a trecut 
din mîinile lui Vellescu, Grigore Manolescu şi, mai ales ale lui I. L. Caragiale, la 
observarea atentă a cuceririlor teatrale din marile centre europene, învățind din 
ele. Al. Davila şi-a rotunjit iniţiativa lui reformatoare, plecînd de la Antoine. 

Încă din primii ani, următori primului război mondial, ecoul Marii Revoluții 
Socialiste din Octombrie în teatru a surprins atenţia şi interesul oamenilor noștri 
de specialitate. În 1923, gruparea „Poesis“, prin Ion Marin Sadoveanu, privea teatrul 
rominesc în legătură cu mişcările străine și descoperea în Stanislavski, în Meyerholă, 
în Tairov valori şi îndemnuri cu deosebire utile progresului artelor noastre scenice, 
regiei noastre. Stanislavski, mai cu seamă, şi experienţele lui vor constitui — de-a 
lungul întregii perioade interbelice — criterii în căutările teatrului nostru. Soare 
Z. Soare, deşi ucenic al lui Reinhardt, urmărise cu interes maxim turneele la 
Paris şi Berlin ale Teatrului de Artă din Moscova şi avea să folosească nu doar 
cuvinte frenetice de elogiu la adresa lui Stanislavski şi a elevilor lui, dar va 
incerca chiar, în ultima parte a activităţii sale regizorale, să fuzioneze în însce- 
nările lui stilul, prin excelenţă decorativ spectaculos, al „teatrarhului“ berlinez, 
cu trimiterile la „viaţa spiritului uman“ ale conducătorului artistic de la M.H.A.T. 
Intenţiile lui Soare, G. M. Zamfirescu va încerca să le lărgească, stabilind, 
nu numai pe planul teoriei teatrale, dar şi concret, ca regizor la Iaşi, o filiaţie 
între Reinhardt, Stanislavski şi Meyerhold. Paul Gusty sfirşeşte şi el, la încheierea 
marii sale cariere, prin a vedea în concepţia și pedagogia artistică a lui Stani- 
slavski, pragul de la care regia şi arta actorului nostru cată a-şi găsi, prin adincirea 
propriilor lor făgașuri realiste, elementele, direcţiile şi instrumentele de bază ale 
dezvoltării lor. Nu poate fi vorba, fireşte, de o cunoaştere efectivă, și mai puţin 
de o aplicare a „sistemului“. Lucrul avea să se petreacă mai tîrziu, după 23 August. 
Dar faptul rămine plin de semnificaţie. Și dacă, după Eliberare, ne-am putut 
apropia, practic şi fertil, de „lecţiile“ marelui regizor, aceasta s-a datorat faptului 
că, așa cum remarca actorul și profesorul Ion Finteșteanu, „întîlnirea cu sistemul 
lui Stanislavski a fost o confluență de ape limpezi şi cu aceeaşi compoziţie...“ 


Slujitorii teatrului nostru au fost statornic atenţi la variatele tendinţe, curente, 
școli, chiar mode, cîte s-au perindat în lungul şi în latul Europei, mai ales în cele 
cinci decenii ale secolului nostru, cruciale pentru destinele omenirii, de aceea — 
firesc — atît de semnificativ şi contradictoriu bogate în frămîntări, căutări, „soluţii“. 
Ei s-au păstrat astfel mereu în actualitatea culturii teatrale generale. Dar ei au 
confruntat statornic această cultură cu bazele tradiţiei naţionale şi au luat-o în 
considerare numai în măsura în care ea nu şubrezea acest teren istoriceşte tasat 
al culturii noastre proprii, în măsura în care nu-l tăgăduia, ci, dimpotrivă, se lăsa 
a fi apropriată pentru a sluji la împrospătarea, la împlinirea, la adaptarea lui cerin- 
telor timpului. Această chibzuită şi responsabilă confruntare cu mişcarea teatrală 
universală a ferit artele noastre şi pe slujitorii lor, deopotrivă de anchiloza rutinei, 
de îngustimea tradiționalistă, ca și de dezrădăcinare, de destrămarea în arbitrar şi 
capricios. 

Condiţiile obiective pe care, sub orînduirea veche, artiștii noștri au fost 
nevoiţi să le întîmpine, mai ales între cele două războaie mondiale şi mai cu 
seamă în perioada de fascizare şi în cea a războiului, au fost însă nespus de vitrege. 
Erau condiţii de neînțelegere, de umilitate, ae adversitate. Încă în pragul secolului, 
I. L. Caragiale deplingea caracterul eteroclit al publicului consumator de artă — 
„așa de amestecat, aşa de lipsit de unitate de cultură, de tradiţie şi de concepţie, 
încît (artistului) îi e aproape imposibil să-i afle acestui public o coardă comună, 
să ştie ce şi cum l-ar putea interesa deodată, măcar în parte, dacă nu pe tot acest 
public, care nu are deocamdată altă unitate decit doar numele de public rominesc“. 
El denunța cu vehemenţă incisivă, în aceeași vreme, „literatura decadentă, foarte 
discutabilă“, ce biîntuia teatrul. „Ferfeliţele și zdrenţele moderne“, atacate de marele 
comediograf la început de secol, luaseră, în al doilea şi al treilea deceniu, forme 
hipertrofice și tindeau să acopere cu totul viaţa şi „piața“ teatrală la noi. Lipsa de 
unitate de cultură, de tradiţie şi de concepţie a publicului se unea cu „ciudata 
rătăcire a gustului“ artiștilor, sub ochii indiferenți ai celor răspunzători, în stat, de 
destinele și perspectivele culturii noastre. Formele noi de expresie ale teatrului, care 
circulau în Europa, erau preluate la noi fără discernămiînt, ori pur şi simplu erau 
pastişate. Feluritele direcţii în teatru — teatru al decorului, teatru al vedetelor, teatru 

al ingeniozităţilor Şi efectelor mecanic-scenotehnice — căutau a se impune, alături 
de rutina naturalismului bulevardier. Bunele vechi tradiții realiste intraseră în 
dizgrație, sub dominaţia „teatrului de afaceri“. Simptomele degradării artei teatrale, 
sub aceste auspicii, au fost însă, din chiar momentul înfiripării lor, remarcate şi 
osindite cu statornicie, de-a lungul manifestării lor, pînă la Eliberare, de toți 
gînditorii şi practicienii cu adevărat atașați cauzei teatrului nostru. Camil Petrescu, 
în străfunduri neîmpăcat, atît cu o dramă a aspectelor goale, cît şi cu o artă a 
spectacolului dominată de emoţii şi efecte exterioare, pur senzoriale, descoperea 
forța dramatică a problemelor de conștiință, a revelaţiilor adevărului în conștiință, 
şi-şi elabora pe acest temei marea lui operă dramatică. El opunea, în acelaşi timp, 
regiei curente (de mare montare sau de mari capete de afiş), „regia interioară“, 
invitînd spre _răscolirea conștiinței umane, spre descoperirea și scoaterea în relief, 
prin expresivitatea actoricească, scenică, a dramelor lăuntrice din om, a problemelor 
de cunoaștere. Regia la care aspira el era o regie a autenticului, a caracteristicului — 
o regie de idei, prelungire şi adîncire firească a regiei tradiționale, aceasta ancorată 
în psihologii, în caractere. 

Camil Petrescu nu era singur în luptă. G. M. Zamfirescu, cu verva ardentă 
a publicistului, dar şi cu amarul unor experienţe creatoare, repetat eşuate într-un 
climat de opacitate oficială şi de „gust de tejghea“, s-a cheltuit şi el într-un 
necurmat strigăt după o directivă a teatrului care să țină seama de „existența de 
frământări şi nesiguranţă. de căutări în noi şi în orizontul ce se face tot mai 
cenușiu“, de faptul că „din tranșee (după primul război mondial încă — n.n), a 
ieşit o lume nouă, transfigurată de propria ei suferință morală, dar mai ales de 
acea suferinţă a cărnii...“ A scris, în această ordine de idei, amara lui dramă a mari- 
lor năzuinţe ale omului spre descătuşarea din condiţia oropsirii şi a orizonturilor 
oarbe, Folosind, pentru uzul „teatralistului romin“ din anii lui, şi argumentul tare al 
exemplului și dezbaterilor din străinătate, G. M. Zamfirescu făcea şi el distincţie 
între regia dominantă, măruntă, expeditiv-negustorească, a „plantărilor“ și regia 
de iniţiativă creatoare ; între direcţia de scenă rutinieră, meșteşugărească (furată de 
la meșter) şi regia „intelectuală“, „interpretativă“ — de serioasă pregătire culturală. 
Pe această bază, el visa la un teatru și la un animator al teatrului „care să aibă 
ochi să vadă în vreme, o sensibilitate care să vibreze în vreme, o inteligență care 
să înţeleagă în vreme“. 

Pe traiectorii similare a militat Victor Ion Popa, și el cu exemplul propriilor 
lui realizări regizorale și cu bogat coloratul lui cuvînt scriitoricesc, pentru o drama- 
turgie a omeniei și omenescului simplu, şi pentru un teatru corespunzător, pe scena 
căruia să se regăsească, neadumbrită gratuit de voci străine, rezonanţa naţională, 
populară, pe cale a fi acoperită de stridenţele modernităţii cu orice preţ. A militat 
şi Mihail Sebastian pentru aceeaşi cauză, cu subtilitatea exigentă a judecăților lui 
critice şi cu teatrul său de discrete, dar nu mai puţin adinci şi tulburătoare 
trimiteri spre o altă aşezare a lumii, a relaţiilor între oameni. 

Vechiul — caracteristicul — filon realist-critic al teatrului nostru (pe care 
pe planul comediei satirice îl continuau un Tudor Mușatescu şi un Al. Kirițescu) 
intra, îmbogăţit în sensuri şi implicaţii, în literatura dramatică şi în arta noastră 
teatrală, deschizîndu-i noi resurse şi perspective expresive. În contextul istoric la 
care ne referim, trăinicia școlii romîneşti de teatru avea în adevăr să se dovedească 
nu numai pe calea înfruntării formelor noi, neaderente la tradiţie, dar şi, ceea ce 
e cu deosebire important, pe calea dezvoltării liniei tradiţionale, potrivit cerinţelor 
reale ale momentului, așa cum această dezvoltare era determinată de adincirea 
problematicii umane şi de îmbogățirea corespunzătoare a expresivităţii scrisului 
dramatic. Pe această linie, nu vor putea desigur să fie evitate (mai ales în domeniul 
formelor şi soluţiilor scenografice) unele din formulele „zilei“. Dar acestea nu vor 
ajunge să întunece avuţia expresivă de bază — originară — a teatrului nostru. 
Paul Gusty, aflat aproape de anii reculegerii, își vedea trudnica și îndelunga lui 
operă de formare a unei echipe actoricești, strîns închegate, în stare a se elibera 
de sub atenţia lui activă. O mare şi înzestrată familie de actori — la Teatrul 
Naţional — avea „în sînge“ deprinderea cu armonia echilibrată a viziunilor meşte- 
rului. Mai presus de toate, aceasta era convinsă că trebuie şi că poate, în numele 
artei, să reziste fluctuaţiilor şi ispitelor mai mult sau mai puţin de ultimă oră, prin 
natura lor efemere, menite doar să șocheze indiferența şi blazarea unui public încă 
eteroclit şi capricios. Echipa lui Gusty, în formarea inițială a căreia se recunoşteau 
din plin şi urmele școlii marelui respect pentru profesiune, a celuilalt bătrin 
„meșter“ — C. Nottara, se păstra aşadar, în fondul ei, orgolioasă de a fi deținătoarea 

şi purtătoarea mai departe a valorilor sănătoase, tradiţionale ale teatrului romînesc. 
Păstrătoare nu mai puţin fidelă a aceloraşi valori se arăta și falanga de actori ai 
Naţionalului din Iași, crescuţi în climatul cald de creaţie cinstită, iscat de îndelunga 
şi înţeleapta prezenţă în teatru a lui Mihail Sadoveanu, şi stimulaţi de exemplul 
de înaltă clasă, de îndrumarea prețioasă (apoi de neştearsă amintire) a Aglaiei 
Pruteanu, a lui State Dragomir, a lui Mihai Codreanu. Se adăugau acestora condu- 
cerea scenică proaspătă a neobositului Aurel Ion Maican şi neconformismul îndrăz- 
neţ al lui Ion Sava. Se mai continua apoi, la București, ca o împlinire a forțelor 
sănătoase din teatrul vremii, școala modernă a lui Al. Davila. Gruparea strinsă în 
jurul lui Tony şi al Luciei Sturdza Bulandra, în condiţii cu atît mai grele cu cit, 
grupare particulară, era nevoită a face faţă nu totdeauna unei emulaţii artistice, ci 
unei concurențe negustoreşti, asigura ţinută și mai ales caracter cultural actului de 
artă pe care îl slujea... 

În pofida vicisitudinilor şi dincolo de aparențe, spiritul şi sensul tradiţiei, 
îndemnul şi avuţia de valori lăsate de înaintași dăinuiau așadar, fructificate, gene- 
raţie de generație, semn al organicei lor legături cu istoria, cu viaţa, cu năzuinţele 
de viaţă şi de cultură ale poporului. 


În climatul de descătuşare a energiilor şi elanurilor curate de după 23 August, 
ele au venit, odată cu masele oamenilor muncii, prin cele mai înaintate şi mai 
active conştiinţe intelectuale și artistice ale momentului — în întimpinarea revo- 
luţiei clasei muncitoare şi a partidului. Se arăta, astfel, că, în adîncurile lui, terenul 
era pregătit pentru marea, de mult așteptata înnoire. Firește, în teatru, actul con- 
cret al acestei înnoiri nu putea fi lesnicios, simplu, scutit de piedici. El a trebuit 
să se izbească de inerția multor deprinderi, de poziţii confuze, mai ales de piedicile 
ideologice reacționare. Dincolo de acestea, complexitatea însăși a sarcinilor privind 
restructurarea teatrului pe temeiurile impuse de realităţi (printre altele: apariţia, 
în proporții de nebănuit în trecut, a unui nou public, ce avea să devină publicul 
visat de Caragiale — unit în tradiţie, în concepție, în cultură) înfățișa problemele 
înnoirii teatrului, în lumina unei acţiuni ce trebuia să se desfăşoare divers direc- 
ționată în spaţiu şi în sensuri, continuu și adesea contradictoriu în timp, ca un 
lanț neîntrerupt de confruntări între ceea ce e actual valabil şi modificările către 
care vizează linia istorică a actualului. Vechiul şi noul vor apărea mereu în con- 
curență în ochii artistului, stimulindu-l. Descoperirea, afirmarea și promovarea 
conţinutului nou al artei şi a formelor și mijloacelor de expresie corespunzătoare 
sint însă o întreprindere nu numai obiectiv necesară, ci şi obiectiv condiționată. 
Inovația se distinge prin structură de inventivitatea nudă, desprinsă Ae rădăcini. 
Ea pretinde, așa cum ne învaţă tot Caragiale, să confirme viaţa, să izvorască din 
şi să pună în evidenţă ceea ce Eminescu numea, subliniindu-le ca esență a unei 
opere de artă, „spiritul istoric“ şi „fondul de viaţă“ al poporului. 


„Viziunea“ ca atare a scenei, atothotăritoare în spectacolul dominant mai ieri, 
se vedea astfel subordonată viziunii şi, în esenţială măsură, înţelegerii ştiinţifice, 
complexe a lumii, a istoriei, a societăţii. Regizorul era chemat să-și răstoarne per- 
spectiva din care fusese deprins a iniția şi construi un spectacol; era adică chemat 
să nu mai acomodeze viața la scenă, încorsetind-o în dimensiunile aspectelor 
imediate, urmărind-o strîns în tipologii-clișeu, plasînd-o în decoruri „anecdotiste“ 
(cum le numea Dullin) şi mișcînd-o cu un patos înrudit acestora. El trebuia, dimpo- 
trivă, să vadă spectacolul din perspectiva vieţii, să acomodeze scena la viaţă. Mai 
mult, la cerinţele şi tendințele vieţii. Actul teatral nu se mai reducea la o simplă 
re-prezentare, oricît de puternică în forța ei de a da iluzia vieţii. Iluzia trebuia să 
facă loc cunoașterii, relevării, în adîncuri și în implicaţii, a adevărului despre viaţă, 
acesta adesea surprinzător şi opus aparenţelor cotidiene, amăgitoare, opus iluziei, 
desfătătoare dar narcotizantă. Privirea regizorului asupra scenei nu se mai putea 
îndestula cu acorduri şi armonizări de relaţii, de culori, de ritm. Ea se pretindea 
critic scrutătoare, dispusă la intervenţii care să unească imaginea artistică (proiec- 
tată ori în curs de realizare) cu adevărurile realităţii. Adevărul artistic nu mai era 
reductibil doar la o logică interioară a operei, ci rechema adevărul vieţii pentru a-l 
verifica, eventual pentru a-l amenda. Viziunea formei se pretindea prin urmare 
susținută de o cuprindere filozofică a lumii şi a problemelor ei; de pătrunderea 
justă, ştiinţific fundamentată, a legilor ei de dezvoltare. Mai mult, se pretindea a fi 
expresia acestei pătrunderi, demonstraţia ei. Neindoios, adeziunea artistului la con- 
cepția revoluţionară a clasei muncitoare nu se putea opri la hotarele raţiunii, fără 
a sărăci opera de vibraţie emotivă. Această adeziune era, înainte de a se mărturisi 
îndreptar în creaţie, un fapt personal de viaţă care îi structura conştiinţa şi o 

determina să se lase mișcată de revoluţie, de desfăşurarea ei, de practica revolu- 
ţionară a partidului, a omului muncii, a poporului. Luptele şi țelurile acestora 
pătrundeau ca elemente definitorii, deopotrivă în idealul lui de viaţă şi în idealul 
lui artistic. Greutățile înfrînte, eforturile, eroismul, victoriile ce le dobîndeau, 
drumul înainte pe care-l străbăteau viitorul lor, făcînd parte din zestrea de viață 
a artistului, erau totodată terenul principal al observaţiilor şi intereselor lui crea- 
toare. Actul său artistic urma în acest chip să se înfăţişeze nu doar ca un gest rece 
al cunoaşterii şi recunoașterii, ci ca un gest pasional, cetățenesc, de participare 
activă. la viaţa şi felul cum cată a se rostui şi se rostuiește viața societăţii, ca un 
act de stimulare și orientare a omului şi a elanurilor lui constructive, ca un act 
limpezitor, întăritor, transformator al conştiinţei lui, pe linia revoluţiei, a construirii 
socialismului, a noilor relaţii sociale şi a omului nou, născut în procesul construirii 
— pe linia istoriei. Viziunea operei de artă se căptuşea cu un ţesut adînc popular 
şi cu o fierbinte platoşă partinică. 

Aşezată pe aceste cordonate, imaginea scenei se îmbogăţea în dimensiunile 
“ei lăuntrice şi în reliefurile, în funcţiile, în substanţa și în articulațiile ei, desco- 
perind prin toate acestea — viu, concret, în plină clocotire — umanismul adînc ce 
o animă, orizonturile și năzuinţele umaniste ce o inspiră. Tradiţia, încorporată orga- 
nic în concepţia despre lume și despre viaţă a clasei muncitoare, își vedea astfel 
sfera ei de acţiune mult luminată, îmbogăţită, promovată de pe o treaptă — cali- 
tativ superioară — filozofică și istorică. 

Condiţiile create de partid oamenilor de artă, păstrători ai tradiţiei, pentru 
punerea ei în slujba unui teatru nou al zilelor noastre, nu pot fi, în această 
ordine de idei, trecute cu vederea. Aceste condiţii priveau, în același timp, pre- 
ţuirea omului de artă şi artistului la dimensiunile rolului său în procesul de edu- 
care socială şi morală, umanistă a poporului ; priveau posibilităţile lui de creaţie, 
„asigurate, pentru ca ele să ducă la rezultate de maximă eficienţă şi calitate artis- 
tică ; priveau viaţa lui personală, care, pentru a se consacra deplin şi cu toată 
inima artei, cerea să-i fie asigurate confortul şi lipsa de griji cotidiene. Partidul a 
avut în vedere, în aceeaşi măsură, problema unității de gindire şi de formaţie a 
„generaţiilor. Și e semnificativ că marea pleiadă de regizori tineri, avîntată cu 
îndrăzneală creatoare, plină de fantezie și de personalitate, este rodul pedagogic 
şi al exemplului însămințat — în munca din teatru, ca şi în pregătirea profesio- 
nală la Institut — cu precădere de către marii maeștri purtători ai faclei bunei 
noastre tradiţii realiste. Să adăugăm la aceasta stăruința pe care îndrumarea 
partidului a pus-o în ansamblul muncii teatrale și cu deosebire în domeniul crea- 
ţiei regizorale, pentru înlăturarea caracterului practicist, empiric şi pentru instau- 
rarea în locul lui a unei gîndiri şi a unei discipline ştiinţifice. În această direcţie, 
studiul și aplicarea sistemului lui Stanislavski — în teatre, ca şi în învățămîntul 
„artistic teatral — s-au împletit în practica muncii artistice cu orientarea filozofică, 
științifică, marxist-leninistă şi au dat roade de o importanţă covirşitoare, chiar dacă 
o vreme ele s-au împiedicat de o înţelegere fetişistă, dogmatică a sistemului. În 
aceeaşi direcţie, menită unei împliniri stilistice şi estetice cît mai cuprinzătoare și 
cit mai trainice — în cadrele metodei şi creației realist-socialiste — regizorii au 
ţinut seama și au căutat să se apropie cu înţelegere, dar şi cu un spirit viu de dis- 
“cernămînt critic, de cele mai înaintate şi mai valoroase experienţe și rezultate pe 
care practicienii şi gînditorii progresiști ai teatrului din lumea întreagă le-au înfă- 
țişat. Dintre acestea, ideile lui Bertolt Brecht despre teatru, despre felul în care 
teatrul poate şi trebuie în mod „productiv“ să reflecte lumea de astăzi, şi roadele 
esteticii brechtiene, așa cum ele se concretizează în munca interioară şi în realiză- 
rile Teatrului Berliner Ensemble, au fost dintre cele ce au captat mai cu deosebire 
interesul şi eforturile creatoare ale artiștilor noştri de teatru, regizori. Dar, alături 
de Brecht, sînt familiare teatrului nostru și numele altor artişti ai scenei care 
deschid orizonturi caracteristic contemporane teatrului mondial : Tovstonogov, Ohlop- 
kov, Giorgio Strehler, Jean Vilar, Roger Planchon, Peter Brook etc., ale căror opinii, 
realizări şi direcţii artistice sînt urmărite şi confruntate în raport cu stadiul 
şi cerinţele creşterii artelor noastre scenice. 

Sub asemenea auspicii, am văzut iniţiindu-se şi dezvoltindu-se procesul de 
înnoire a teatrului nostru. 


Florin 'Tornea 

TRADIŢIA 
UNEI VECHI 
SCENE 


Dacă mi-ar spune cineva, asemenea 
lui Leonaş : „Ian ascultă, Chiriţoaio, ai 
noroc că ești de cînd Papură-Vodă...“, 
nu i-aş putea răspunde şi eu ca dum- 
neaei : 

„Minciuni spui... că tocmai ieri am 
implinit 35 de ani“. 

„Vedeţi dumneavoastră, n-aş putea 
spune, pentru că împlinesc 50... de tea- 
tru. Şi cei mai mulţi, de teatru ieşean. 
Dar spre deosebire de anii „de război“, 
anii de teatru ieşean, plăcuţi, ar trebui 
socotiți la jumătate. Așa că... mai cu 
una, mai cu alta, ajung și eu la virsta 
vechii mele prietene Chiriţa... Pentru 
că la Iaşi am muncit, acolo am în- 
vățat „şcoala teatralicească“ cu State 
Dragomir, în lumina amurgului unor 
mari personalităţi scenice, 

Aici, erau înscrise parcă pentru ve- 
cie, în amintirea tuturor, versurile lui 
Vasile Alecsandri : 


sut mat 


Teatrul este o şcoală 
Unde înveți, rizind voios, 
A te feri ca de boală 
De-orice nărav uricios. 
Acolo e criticată 

Indeobște fapta rea... 


Arta cuvîntului rostit, aproape „ofi- 
ciat“, meșteșugul mişcării fireşti pe 
una din cele mai mari scene din ţară 
pretindeau mari virtuţi actoricești, și 
mai ales un realism adînc, realismul 
dedicat spectatorilor, pentru care ac- 
torii cîntau la final: 


„N-aveam dorință alta mai vie 
Decit aplauzi să merităm. 


Bineînțeles, mi-am început activitatea 
cu roluri mici, în drame, operete, re- 
viste, pentru a aborda apoi un reper- 
toriu care cuprinde peste 500 de eroi. 


Am jucat în piese repetate o săptă- 
mînă-două, uneori în condiţii materiale 
foarte grele. Dar scena ieşeană a fost 
mai ales o școală și mulți dintre direc- 
torii ei erau şi mari dascăli: Sado- 
veanu, Ionel Teodoreanu, Mihai Co- 
dreanu, G. Topîrceanu, Iorgu Iordan, 
Andrei Oțetea... 

Actorul învăța de la regizori ca 
Aurel Ion Maican, Ion Sava, G. M. 
Zamfirescu, ca şi de la pictori ca Th. 
Kiriakoff. Muncă multă: 26 de pre- 
miere pe an !... 

Și aşa am jucat pe Napoleon (în trei 
piese) şi pe Figaro, pe Tîndală, pe Far- 
furide şi pe Nae Girimea, pe bufonii 
lui Shakespeare şi pe Hlestakov. 

Apoi... eroinele mele: coana Manda, 
Baba Hirca, baba Frochard (din Două 
orfeline) şi... Coana Chiriţa. 

Am jucat în peste 1200 de spectacole 
cu aceasta ! 

Și totuși, mă încearcă un sentiment 
sincer de melancolie, cu o nuanţă de 
gravitate — un fel de revers al vervei 
şi al hazului personajului. Am stră- 
bătut un drum lung și greu s-o scot, 
după cerință, pe Coana Chiriţa în 
lume, la Iaşi şi la Bucureşti, la Cluj, 
Oradea, Timişoara, Sibiu, de-a lungul 
şi de-a latul ţării, în orașe, tîrguri și 
sate. Și am jucat convins că noi actorii 
ne dăruim artei şi spectatorilor, jertind 
o parte din viaţa noastră personajelor 
pe care le interpretăm. Cum să nu fii 
emoţionat la gîndul că atitea seri ai 
putut întrupa un personaj străin de 
tine ? ! 

De fapt, străin a fost la început 
doar, căci, treptat, începi să te obiş- 
nuiești într-atita cu el încât îți poţi per- 
mite familiarităţi : te cerți întocmai ca 
și cu un cunoscut, pe care simţi ne- 
voia să-l mustri, să-l faci de ris pentru 
meschinăria şi ridicolul lui. Și cum să 
nu se strecoare în sufletul actorului și 
acea undă de melancolie de care amin- 
team mai sus ? ! 

E o melancolie care nu te deprimă 
însă, chiar dacă îţi dai seama că acele 
seri se înșiruie de-a lungul a peste 
30 de ani... Momente... Primul moment 
coincide cu cea dintii acţiune a mea de 
stismatizare a moravurilor Chiriţei: 
premiera din 16 septembrie 1930, care 


a avut loc în urma propunerii lui 
Mihail Sadoveanu de a se repune co- 
media satirică a lui Alecsandri în 
drepturile sale fireşti, pe scena care o 
dăduse pentru prima dată la iveală în 
1852. Propunerea lui Sadoveanu, mem- 
bru în comitetul teatral, a fost îmbră- 
țişată de Ionel Teodoreanu, directorul 
de atunci al teatrului, şi de regizorul 
Aurel Ion Maican. 

Astfel, Chiriţa, personaj care, după 
moartea lui Matei Millo, părea că-și 
încheiase cariera scenică, a putut sâ 
renască, nu din propria-i cenușă, ci din 
gindul, munca şi strădaniile noastre. 
De atunci am căutat să cizelez mereu 
acest personaj, şi mare mi-a fost bucu- 
ria cînd mi-a fost decernat Premiul de 
Stat, tocmai pentru Chiriţa. 

Îndemnaţi de toate aceste semne de 
preţuire, îndemnați de căldura cu care 
ne înconjoară mereu spectatorii noştri 
dragi, sintem decişi să muncim şi mai 
departe. În repetițiile pe care le con- 
duc în momentul de faţă cu aceeași 
Chiriţă, dorim să păstrăm vigoarea sa- 
tirică a spectacolului şi ne vom strădui 
ca cele din urmă rămășițe ale menta- 
lităţii şi ale moravurilor eroinei din 
Birzoieni să dispară, atît „în Iaşi“, cît 
şi „în provincie“, ori chiar în Capitală, 
căci — dragă doamne — consoarta lui 
Conu Grigore Birzoi este persoană 
voiajată ! 

Într-un anumit fel, Chiriţa a fost un 
prototip de teatru realist moldovenesc. 

Astăzi, teatrul ieşean reuneşte în 
acelaşi colectiv actori vîrstnici şi tineri 
absolvenţi de şcoală nouă. Sîntem © 
familie unită, privind cu respect spre 
umbrele trecutului, dar năzuind către 
lumina viitorului. Nădăjduiesc să mai 
pot fi folositor acestei scene glorioase, 
pe care am jucat jumătate de secol 
alături de Vernescu-Vilcea, C. Rama- 
dan, Aurel Ghiţescu, Aurel Munteanu 
și atiţia alţii. 

Tradiţia vechii noastre școli de tea- 
tru e minunat altoită în solul nou, 
fertil, al teatrului de azi. 

E, de fapt, biruinţa Teatrului nostru 
Naţional. 

Miluţă Gheorghiu 


artist emerit 

MATURITATEA 
SCENOGRAFIEI 
NOASTRE 


Este aproape ciudat cit de puţină 
atenţie se dădea odinioară decorului... 
Decor ? Cadru scenic? Nu. Exista mai 
ales o oarecare înveşmintare exterioară 
a unei sau alteia dintre acțiunile dra- 
matice, independentă de piesă, coman- 
dată, cu citeva zile înainte de premie- 
ră, unui „decosator“ care nu avea de 
obicei o prea strinsă legătură cu ceea 
ce se întîmpla la repetiţii. Eforturile 
unor V. I. Popa, Ion Sava, Th. Kiria- 
koff, Traian Cornescu însemnau rare 
raze de lumină. A trebuit să asimi- 
lăm noua concepţie despre spectacol, ca 
o unitate ce cuprinde intrinsec o mul- 
titudine de laturi, pentru ca decorul şi. 
odată cu el, scenograful să-și capete 
rolul creator şi să-și asume partea de 
majoră responsabilitate într-o reprezen- 
tație teatrală. 

Noi, scenografii, sîntem așadar elevii, 
creaţia acestor douăzeci de ani de pre- 
faceri revoluţionare. De la dibuiri, de 
la inerentele noastre greşeli în căuta- 
rea drumului deplin creator, am evo- 
luat mînă în mînă cu dramaturgia 
nouă, revoluţionară, stimulaţi de ea. 

Astăzi, în procesul de elaborare a 
imaginilor scenice, contribuţia creatoa- 
re a pictorului de teatru în spectaco- 
lul contemporan se manifestă cu pu- 
tere şi ocupă un loc important. 

Creaţia pictorului de teatru, schița 
scenografică, ar putea fi apreciată „în 
sine“ într-o expoziţie de pictură, schița 


A 


prin existența sa proprie îndeplinin- 
duşi funcţiile artistice în mod inde- 
pendent şi ca „gen de pictură“. Cu 
toate înrudirile sale aparente (factură, 
materiale folosite, dimensiuni) cu o 
pictură, problematica schiţei scenogra- 
fice se deosebește, însă, fundamental 
de aceea a unui tablou, prin scopurile 
şi utilitatea urmărite de artist. De 
aceea, valoarea plastică a creaţiei sce- 
nografice nu poate fi considerată în 
sine, izolată de multiplele trăsături şi 
exigențe ale spectacolului la care se 
referă, ci înainte de toate în funcţie de 
organicul său raport cu acţiunea dra- 
matică ce se desfăşoară pe scenă. Nu- 
mai odată cu materializarea concretă 
pe scenă a imaginii, în contact cu pre- 
zența interpreţilor ce-i acordă valențe 
mereu reînnoite şi în strînsă legătură 
cu conţinutul ideologic al piesei, sen- 
surile de conţinut și formă ale imaginii 
scenografice dobindesc valoare deplină. 

Din cele de mai sus nu trebuie sub- 
înțeleasă negarea picturii ca artă, ci 
numai sublinierea noii sale funcțiuni 
şi a caracterului său specific. 

Slujind pas cu pas opera dramatică 
şi aceea a colectivului de interpreți, 
scenografia are sarcina de a regiza as- 
pectele plastice ale spațiilor de joc pe 
care se va desfășura regia diferitelor 
momente dramatice. Astfel, scenografia 
dobîndeşte un rol activ în spectacol și 
ciștigă o importanţă de ordin ideologic 

ce o obligă să împartă cu regia res- 
ponsabilitatea de conținut şi formă a 
spectacolului. 

Aceste particularităţi înrudesc crea- 
ţia scenografului cu aceea a regizorului. 
Cu toate că mijloacele de expresie spe- 
cifice pentru aceşti doi creatori se 
deosebesc structural, ei urmăresc ace- 
leași obiective pe căi diferite, iar sfe- 
rele problematice ale muncii lor se în- 
trepătrund şi se influențează reciproc. 

De aceea, creaţia lor se dezvoltă pa- 
ralel, uneori aproape se confundă, iar 
în procesul de elaborare a spectaco- 
lului, concepţia regizorală se naşte în 
frămîntări comune cu ale scenografu- 
lui — de parcă cei doi creatori ar fi o 
singură persoană. Adeseori, dezacordul 
dintre munca celor doi creatori se âflă 
la baza lipsei de unitate artistică în- 
tr-un spectacol. 

În ultimii ani scenografia s-a contu- 
rat ca o manifestare plastică în stare 
să contribuie creator la educarea gus- 
tului marelui public iubitor de artă, 
să militeze pentru o artă pătrunsă de 
ideile contemporaneităţii, pentru pro- 
gres, pentru socialism. 

Adinca, substanțiala şi hotăriîta trans- 
formare în concepţia scenografică s-a 
dezvoltat după 23 August 1944, după 
ce puterea populară a orientat întrea- 
ga cultură spre obiectivele ei majore. 

Problematica variată şi bogată a 
dramaturgiei a determinat o nouă abor- 
dare a problemelor scenografiei. Două 
decenii ne despart de timpul în care a- 
ceastă artă, ce nu-și propunea nivelul 
calitativ de astăzi, era confundată cu 
un meșteșug situat la periferia artei. 
Calea ascendentă a creaţiei scenografice 
nu s-a înfăptuit fără greutăţi şi fră- 
mâîntări în căutarea modului de expri- 
mare realist-socialist. 

Nu voi analiza aici drumul anevoios, 
parcurs de scenografii noştri, nici nu 
voi atinge cauzele obiective care au 
privat, un timp, de rezultate dezvol- 
tarea calitativă a artei lor. Este îm- 
bucurător faptul că, în ultimii ani, 
teatrul nostru a cîștigat poziţii impor- 
tante împotriva tuturor modalităţilor 
de expresie formale. Decorul copie „fi- 
delă“ şi totuşi inexpresivă a realității, 
încărcat de balastul detaliilor nesem- 
nificative, care vrînd să spună totul 
sfirşeşte prin a nu mai spune nimic, 
se întilneşte din ce în ce mai rar pe 
scenele noastre. Astăzi ideea că „a 
exprima“ nu înseamnă „a reproduce“ 
a căpătat evidenţă axiomatică. În cău- 
tarea modalităților de expresie proprii 
artei scenice, arta scenografului mili- 


tează pentru concepţia care acordă 
imaginii scenice o expresivitate poeti- 
că, în care sugestia completează ele- 
mentul concret, prelungindu-i şi adin- 
cindu-i semnificaţiile psihologice, etice, 
sociale. 

Prin convenţia sa, teatrul este foarte 
generos față de alte arte în puterea de 
a sugera. După cum ne arată istoria 
şi experiența ce decurge din marile 
manifestări populare din trecut — tea- 
trul grec, acela al evului mediu sau 
teatrul shakespearean — valabilitatea 
convenției a fost supusă probei timpu- 
lui şi publicul a fost întotdeauna apt să 
accepte și să înțeleagă convenţia tea- 
trală. Astfel, apelul făcut la lumea 
imaginativă a spectatorului nu s-a do- 
vedit niciodată steril, atunci cînd con- 
venția scenică a recurs la mijloace de 
expresie ce valorifică, dau profunzime 
şi acordă largi rezonanţe ideilor şi ade- 
vărului de viaţă aflate în opera dra- 
matică. 

Reflectind personalitatea scenografu- 
lui, tendințele scenografiei în teatrul 
contemporan implică și definirea po- 
ziției lui de creator. Orientarea ma- 
terialist-dialectică în înțelegerea feno- 
menelor vieții a făcut posibilă contri- 
buţia activă a artistului scenograf la 
reconsiderarea de pe poziţii înaintate 
a sensurilor profunde ale dramatur- 
giei clasice şi contemporane. 

Pătrunsă de frumusețea idealului 
pentru care militează, scenografia de 
astăzi înlănţuie toate experienţele sale 
artistice în vederea atingerii unui scop 
unic : realizarea unui spectacol de cali- 
tate, care să răspundă exigenţelor ma- 
rilor transformări sociale ale prezen- 
tului. 

Înlăturind rutina și constringerile 
unor inerții formale, teatrul de azi pro- 
movează invenţia artistică sub cele mai 
diverse forme, diversitatea fiind una 
din trăsăturile caracteristice ale sceno- 
grafiei contemporane. 


Concepţia scenografică contemporană, 
contrar celei din trecut, nu se mai 
referă la o compoziţie ocazională de 
elemente sau de raporturi, ci urmăreşte 
înainte de toate crearea unor spații 
ale acţiunii dramatice, dotate cu virtu- 
tile plastice ce vor acorda acestei ac- 
țiuni maximum de expresivitate şi vor 
potența ideile care le animă. Necesita- 
tea unei asemenea expresivități plastice 
dezaprobă retorismul facil a! vechilor 
şabloane teatrale în aceeaşi măsură 
în care osindește simbolul excesiv sau 
fără justificare utilizat, care, după cum 
spune Lenin, este uneori „un mijloc 

comod de a te dispensa de esit 


tea de a sesiza, de a arăta, de a justi- 
fica determinările conceptelor“. O ast- 
fel de condiție, continuă Lenin: „tră- 
dează înclinarea spre înţelegerea difu- 
ză, abstractă, deci indirectă a reali- 
Adeseori schematismul își caută 


astfel, în convenţia metaforică sau în 
simbolul facil, un nimb ispititor dar 


fals poetic. 

De aceea creaţiile scenografilor de 
astăzi nu mai înfâățiş ri sau 
facturi fixe, strict cristalizate, ci dove- 
desc o excepţională sensibilitate pentru 
trăsăturile specifice artei teatrale, o ju- 
dicioasă percepere a intenţiilor regizo- 
rale, o receptivitate care dictează întot- 
deauna noi soluţii, adeseori diametral 
opuse de la o piesă la alta, soluţii ce 
generează o scenografie dramatică 
omogenă, din care întimplătorul este 
exclus, 


In ce măsură contribuie concepţia 
scenografică la unitatea artistică a 
imaginii scenice, cum va putea trezi 
maxime asociaţii de idei între latura 
plastică a spectacolului şi universul 
de idei și fapte exprimate de drama- 
tu prin ce mijloace va sluji mai efi- 

de Comedie, în scenografia lui Al. Brătășanu 


HEFA T OU 


sistemul de imagini ce aparțin 
in ce modalităţi va putea 
determina emoția și adeziunea specta- 
torilor la mesajul social al piesei, iată 
întrebăr: pe care pictorul şi le pune 
dată ct ‘agizorul la începutul muncii. 
Pornind de la aceste postulate, arta sce- 
nogra cturează fundamen- 
al pozițiile, creîndu-şi propriul său al- 
fabet în afara oricărei rețete sau a ori- 
i șablon. 
tatea reclamată de nenumăra- 
tele introspecţii aflate în piesele con- 
temporane determină „laconismul“ ex- 
presiei scenografice — formă tipică a 
tendinţelor contemporane. Trebuie însă 
subliniat că laconismul scenografic nu 
este un mijloc comod de a ascunde 
i de măiestrie artistică, ci dimpo- 
ivă, pretinde artistului capacitate de 
putere de evocare, o profundă 
artistică. 


Preocuparea de unitate în diversitate 
constituie incă una din tendințele sce- 
nografiei moderne. Spectacolele ce im- 
plică un mare număr de tablouri 
cită, atit în repertoriul contemporan, cit 
și în cel clasic, soluţia dispozitivului 
unic. In spectacolele noastre 


soli- 

Teatrul 


scenogratice foarte interesante au ilus- 
trat acest principiu. El asigură conti- 
nuitatea acţiunii, creează o varietate de 
imagini în unitatea artistică a montării 
şi acordă omogenitate suitei de ima- 
gini teatrale. 


Cele mai reuşite decoruri din ultima 
vreme au fost în teatrul nostru acelea 
care au încercat să sugereze prin ele- 
mente caracteristice un anumit mediu 
de viață determinat în timp şi spaţiu. 
Mergind pe linia unei esențializări cât 
mai profunde, în strinsă dependenţă 
cu ideile şi stilul operei dramatice, ele 
au reuşit să pună expresiv în valoare 
sensurile adinci ale piesei şi ale con- 
cepțţiei regizorale. 

Tendinţele contemporane nu se limi- 
tează la un singur stil care să domine 
scenografia și să treacă drept contem- 
poran prin excelenţă : este greu deci 
de a formula atotcuprinzător aceste 
tendințe. La creatori diferiţi ele se ma- 
nifestă diferit. În concluzie, tendinţele 
contemporane în scenografia noastră 
s-ar putea defini prin simplitatea ex- 
presivă a formulării, calitatea artistică 
şi funcţionalitatea sa, diversitatea în 
unitate, receptivitatea față de ideile şi 
stilul dramaturgului. Arta contempora- 
nă nu poate fi uniformă. Spre ea duc 


ROLURILE 
MELE 


M-am reîntilnit de curind cu Cara- 
giale. De astă dată nu cu vreun ipistat 
sau vreun frizer din galeria eroilor săi, 
ci cu nenea Iancu „personal“, cel din 
piesa lui Mircea Ștefănescu. Emoţii 
mari. Și am şi „rezon“ să le am. Mi-am 
făcut ucenicia, adolescenţa şi m-am ma- 
turizat la „curtea“ lui „I. L.“. 

Iată-mă-s în cabină. Din oglindă, mă 
privesc zimbetul amar, mustața bătă- 
ioasă, buzele subțiri ale lui Caragiale. 

— Cum ai ajuns aici ? 

— Greu, nene Iancule, parol, pe o- 
noarea mea de actor. Viaţa mea nu a 
fost totdeauna roză ca fundele Ziţei... 

— Ai jucat mult ? 


diferite căi. Şi pe toate aceste căi lu- 
minate de adevărul vieţii și de țelul 
ideologic al oamenilor noi, artistul 
poate găsi noul. Este ceea ce afirmă 
cu strălucire realismul socialist. 

Ne bucură azi tinereţea celor mai 
mulţi pictori-scenografi, tinereţea plină 
de vitalitate a însuşi teatrului rominesc. 
Ca profesor, urmăresc, zi de zi, creşte- 
rea plină de speranţe a unor proaspete 
generaţii de scenografi, crescuţi astfel 
încît să stăpînească atit mijloacele teh- 
nice, cit şi măiestria artistică şi care 
gindind dialectic un spectacol, în func- 
ție de toate coordonatele sale, vor acor- 
da totdeauna primatul textului și con- 
cepției regizorale. 

Există zeci de nume de artişti care 
au servit cu vigoare zeci de titluri de 
piese în spectacolele cele mai bune 
ale acestor ani — ani cărora noi toți 
le-am fost ucenici. Pentru că, mai lim- 
pede poate în scenografie decit în alte 
sectoare ale creaţiei teatrale, noi ne-am 
creat „din mers“ o şcoală, a noastră. 
Partinitatea creatorilor a fost busola 
care ne-a servit în atingerea acestui ţel. 


Al. Brătășanu 


maesiru emerit al artei 
profesor la Institutul de arte plastice 
sN. Grigorescu“ 


— Mult. Să le numărăm „rolele“ : 20 
la provincie, 50 la grădina de vară, 30 
la un teatru particular, 20 la provin- 
cie... 

— Astea le-ai mai numărat. 

— În altă provincie... C-aşa eram noi 
actorii.. Dar cu una cu alta, fac 200 
de roluri... Parcă mă văd: dublură a 
rolului principal în Mansarda, Doolittle 
din Pygmalion... Zău, am jucat toate 
genurile : dramă, comedie, operetă, re- 
vistă... Numai la Operă n-am cîntat. 
Dar nu mi-a stricat şcoala asta lungă 
şi aspră. Am avut şi un dascăl lumi- 
nat, care mi-a călăuzit paşii : Ion Aurel 
Maican. 

— Şi ce-ai învăţat în anii aceia? 

— Am învăţat, în primul rind, că 

sală de teatru înseamnă şi spectatorul 
de la galerie, şi cel din fotoliul capi- 
tonat. Am învăţat să mă „bat“ pentru 
toți. Să nu-mi „scape“ unul. Trebuie să 
îmbrăţișez cu rolul mai toate catego- 
riile de spectatori. Să aud în sală o 
simfonie a risului, executată de toată 
lumea. Am învăţat de la marii înain- 
taşi că trebuie să cred în rol, în per- 
sonaj ; că temelia lor și a mea a fost 
realismul adinc, sănătos, clădit pe stu- 
diul rolului, pe relaţiile dintre erou 
și mediul social... 

— Şi cum ai făcut, comediantule, să 
treci la roluri serioase ? 

— Vrei să spui, maestre, la eroii mei 
pozitivi... În anii aceștia de tinereţe 
a teatrului, intrasem un tînăr obosit 
de rolurile din mici comedioare de mu- 
cava şi tul vopsit... Am trecut la un 
repertoriu care propunea un efort în- 
noitor, o primenire nu numai a gar- 
derobei, ci şi a modului meu de gin- 
dire... Publicul a fost puţin surprins 
la început... Nu pufnea de ris la pri- 
mele mele replici... 


Sa 


Omul nou. Cum este el. Care sint 
coordonatele lui sufleteşti. Trebuia să-l] 
cunoşti. Să-l înţelegi ? Mai mult, să-l 
iubeşti, să te străduiești să fii la fel 
cu el. L-am întîlnit pe omul acesta 
nou şi în larbă rea, şi în Ziua cea 
mare, și în Minerii, Anii negri, Mielul 
turbat, Ziariștii, Ancheta, Maria, Cînd 
scapătă luna, De n-ar fi iubirile, Ștafeta 
nevăzută... Au fost pietre de încercare 
ale măiestriei actoricești. Nu totdeauna 
textele dramatice erau perfecte, ideale. 
Noi, actorii, trebuia să punem uneori 
„„mortarul“ care să consolideze edificii 
mai puţin trainice. Am crezut în omul 
acesta nou, pentru că el zidea tot ce 
se înălța lingă noi. I-am iubit mai ales 
umorul, ironia mușcătoare, revers al 
umanismului său fără de margini. 

— Și Mitică ? 

— Îl chema Mitică Ionescu, cel din 
Mielul turbat. Eroul pozitiv din come- 
die. Vocea și conştiinţa omului din 
stal — iată galeria rolurilor mele pre- 
ferate. Aș vrea cit de multe de acest 
fel... Eroul de pe scenă răsfrint din 

viaţă ca dintr-o apă limpede. Am jucat 
roluri pe care nici nu visam că le-aş 
fi putut aborda. Asta, pentru că am 
crezut în ele. Pentru că eu cred în 
meseria de artist al anilor noştri. Şi 
asta cere muncă dirză, studiu, hotărire 
de a te dedica scenei. 


Cîte roluri am jucat în aceşti 20 de 
ani şi cîtă experienţă acumulată!... 
Şi cît e de greu să fii un artist nou, 
fără a te servi de arsenalul unor me- 
tode vechi, perimate, de gesturi-șa- 
blon şi cîrlige-tip... Ce satisfacţie e 
să deslușești „omul tău“ din piesă, să 
mergi ca el, să crezi în el, ca să te 
creadă spectatorul. Jucînd în distribuții 
strălucite, au fost, cei 20 de ani, ani de 
satisfacţii nebănuite, de degajare ab- 
solută față de contracte, angajamenie 
şi incertitudini materiale. 

— Şi n-ai uitat cum ai început? 

— Vai de mine.. Uite, acum sint 
Bogoiu din Jocul de-a vacanța. Acum 
citeva decenii aveam în aceeaşi piesă 

Unul din marile roluri jucate, în 
aceşti ani, de Marcel Anghelescu: 
Matei Millo, din spectacolul Na- 
ționalului bucureștean cu piesa 
„Căruţa cu paiaţe“ de Mircea 
Ştefănescu 


o semifiguraţie. La premieră, inainte 
de a intra în scenă, am privit... Erau 
acolo Bulandra, Vraca, Maximilian, Ti- 
mică... Mi s-au tăiat genunchii... „Mar- 
cele, la luptă, caută să fii la înăl- 
time 1...“ 

Si azi, înainte de a intra în scenă, 
mi se taie genunchii de emoție. Pen- 
tru cei din sală. Nu-i cunosc. Sînt acolo 
eroi anonimi, făurari de frumuseți ale 
muncii, prietenii mei, pentru care joc 
şi ale căror ginduri le spun tare, în 
felul meu, cu maniera mea... 

Şi-mi zic, ca şi acum 
„Marcele, la luptă, caută să 
time !...“ 

— Va să zică aşa... 

— Aşa, nene lancule, pe care o să te 
duc în scenă. Mata ai spus acu' 60 
de ani că risul îi arde pe ticăl!oși, noi 
am învăţat că risul şi afirmă, risul 
duce mai departe ce e bun şi frumos. 


de ani: 
ii la înăl- 


Marcel Anghelescu 


artis! emerit 


Sînt un actor al acestor 20 de ani, 
în tot înțelesul cuvîntului. 

Începutul meu e semnificativ: la 
Teatrul Poporului. 

Am deci 20 de ani de teatru, cei mai 
mulți petrecuţi pe scîndurile unor sce- 
ne din provincie: Brăila, Baia Mare... 

Am jucat un număr încemnat de ro- 
luri, de la Dezertorul şi Năpasta la 
Bădăranii, Mielul turbat, Baia, Aristo- 
craţii, Tache, lanke şi Cadir şi piesele 
lui Brecht... 

N-am avut parte, datorită unei copi- 
lării şi unei tinereţi amare, să studiez 
la Institutul de Teatru. Aceasta a în- 
semnat pentru mine o sumă de efor- 
turi uriaşe, strădanii continue. Din 
fericire, întotdeauna în teatrele în care 
am jucat, am găsit mediul ambiant cel 
mai propice unei efervescențe cultu- 
rale. Alături de regizori ca Horea 
Popescu, Lucian  Giurchescu, Mihai 
Dimiu, lupta pentru autodepăşire a de- 
venit firească, limpede. 

Am avut de luptat cu... succesul, cu 
hazul pe care-l stirneam pe scenă, cu 
trucul vulgar şi efectul ieftin. Era vor- 
ba deci de elevare, de cizelare, de în- 
sușirea  măiestriei. Am avut condi- 
țiile prielnice. Actor nou înseamnă om 
de cultură. A-l înţelege pe Brecht în- 
seamnă o muncă migăloasă şi tenace, 
o „călătorie“ culturală vastă. A gâsi 
linia unui rol înseamnă studiu. M-au 
ajutat înfloritorul nostru peisaj teatral- 
artistic, omogenitatea colectivului, sim- 
tul de răspundere şi „munca la cea 
mai înaltă tensiune“. 

Am jucat roluri și mari şi mici. Și 
pe Ui, şi un rolișor in Motanul in- 
călțat, şi pe Akim din drama lui Tol- 
stoi, și citeva replici în Măria sa 

bărbatul, şi profesorul din Antigona și 
ceilalți, şi pe  „microbistul“ din 
N-avem centru înaintaș... Am jucat 
preocupat de identitatea personajelor 
diverse, variate în unitatea lor, nu atit 
prin „aplice“ de machiaj, ci prin „apli- 
cele“ unor stări temperamentale tot 
mai diverse. 

Unul din rolurile pe care le-am 
abordat cu mare emoție a fost Arturo 
Ui. Sondajele istorice, politice, studiul 
marxism-leninismului s-au dovedit tot 
atitea imperioase cerințe. Am înfruntat 
rolul, şi dacă am realizat ceva în com- 
punerea lui, succesul se datorește în 
primul rînd faptului că asupra mea 
stătea aplecată veghea celor 20 de ani 
de teatru nou. 

Intru în teatru cu emoție, ca la un 
examen. Urc pe scenă cu sufletul la 
gură, ca acum 20 de ani, cînd jucam 
ca artist amator pe la cămine culturale, 
în regia unui mecanic de șalupă. Cînd 
ride publicul, vreau să-i fie limpede 
de ce ride. Vreau să-l urască, odată 
cu mine, pe Ui-Hitler şi să-şi stringă 
pumnii pentru ca trecutul să nu se 
mai întoarcă, Aceasta e profesiunea 
mea — să fac oamenii să iubească sau 
să urască. Sînt actor al teatrului nou. 
Şi acum, cînd joc un rol principal 
într-o nouă piesă de Dorel Dorian, mă 
străduiesc să fiu pe scenă o „voce“ a 
contemporaneităţii. Cel de-al 20-lea an 
m-a cinstit cu titlul de artist emerit. 
E titlul care se leagă de începutul, dar 
şi mai mult de viitorul teatrului ro- 
minesc, pe care vreau să-l cinstesc, cu 
toate puterile mele, ca soldat sau ca... 
general, în distribuțiile viitoarelor 
spectacole. 


8. Mihăilescu- Brăila 


artist emerit 


PI + RR 


PRESTIGIUL INTERNAȚIONAL 
AL PĂPUŞARILOR ROMINI 


Stau şi depăn vechi amintiri... Tea- 
trul de marionete ? Un grup de cîțiva 
entuziaști, cei mai mulţi studenţi (oare 
îşi mai amintesc de zilele acelea „stu- 
denții“ Ion Vlad şi Aurel Stoicescu, 
azi nume cunoscute în arta plastică ro- 
minească ?), şi o mare animatoare: Lu- 
cia Calomeri. O bătrînă profesoară, pa- 
sionată, dezinteresată, organiza, sub 
auspiciile Sindicatului învăţătorilor al 
Casei Şcoalelor, spectacole de mamo- 
nete. Spectacolele noastre erau fruste, 
puţin stîngace ; noi înşine, geografi şi 
navigatori ai călătoriilor pe care le 
întreprindeam pe scena cea mică... De 
unde repertoriul, de unde banii nece- 
sari pentru spectacole ?... Din belşug 
aveam numai entuziasm şi setea de a 
învăţa fără preget, iar spectacolele 
noastre semănau puţin şi cu tradiţio- 

nalele reprezentații de bilci ale popu- 
larului Vasilache. Cu lădiţa de păpuşi 
după noi, am făcut drumuri lungi şi 
întortocheate, am străbătut prin școli 
şi cămine culturale, am avut sediu: şi 
într-un vagon uriaș, instalat pe un loc 
viran, şi într-o sală de cinema.. Și 
iată, în anul 1945 se deschide teatrul 
„Ţăndărică“. Avem un sediu, un nucleu 
de repertoriu... Și avem şi salarii... Şi 
avem şi succes. Anul 1949 consacră 
un nume, un stil, un teatru ce avea 
să-şi cîştige răsunet mondial: „Ţăn- 
dărică“ devine teatru de stat. 

Am jucat în: Spre mările Sudului, 
Circul „Tăndărică“, Pădurea fermecată, 
Sirena cea mică, Galoşul fermecat, lHa- 
rap Alb, Circul „Atlantic“, Căluţul co- 
coșat, Giscănelul, Umor pe sfori, Po- 
vestea porcului, Punguţa cu doi bani, 

Milioanele lui Arlequin, Acestea sînt 
spectacolele marionetelor. Păpuşile şi-au 
avut şi ele marile lor succese, cele 
două colective năzuind să fie două pa- 
ralele... ce tind să se ajungă şi să se 
depăşească. I-am fost „mamă“ lui „Țăn- 
dărică“, creaţie plastică reaiizată de 
Ella Conovici. Zi după zi, an după an, 
i crista t, sub comenzile sforiior, 
paşii vioi, gesturile de ştrengar isteţ 
ale păpuşii, azi efigie teatrului nostru. 

Ca în orice sector al artei (poate 
şi mai mult aici, unde mînuirea ma- 

rionetei e strîns legată de o mare abi- 
litate tehnică), drumul spre realizare e 
legat de o luptă aprigă cu inerți 
de veşnice şi înnoitoare căutări, de 
exerciții ades epuizante. Acceptarea de 
către spectator a convenției (legată de 
firele vizibile ce conduc personajele 
în scenă) cere o înaltă măiestrie, pa- 
siune şi dăruire. Azi avem minuna- 
tele condiţii materiale pe care le vi- 
sam pe vremea cind eram elevii doam- 
nei Calomeri, şi drumul spre desăvir- 
şire e strîns legat de conştiinţa profe- 
sională a artistului. Și, desigur, datorită 
acestor condiții, drumurile teatrului 
nostru au fost încununate de succes. 
Drumuri, la figurat, dar și la propriu. 
Turnee : 1957 — Festivalul de la Mos- 
cova ; în același an, turneu în Ceho- 
slovacia, apoi în R.A.U.; in 1959: în 
R.D.G., RF.G.; în 1960, în R. P. Un- 
gară ; în 1961, în U.R.S.S, şi R., P, Po- 
lonă etc. 

„Ţăndărică“ e azi un nume cunoscut 
şi, fără falsă modestie, trebuie să amin- 
tim că în toate clasamentele specialiş- 
tilor, teatrul nostru e calificat drept 
unul dintre cele mai bune din lume, 
dacă nu chiar cel mai bun... Aici s-au 
realizat Micul Prinţ... Apolodor... Cu 


o legitimă mindrie aş vrea să amin- 
tesc de modesta mea contribuţie la in- 
ființarea primului teatru de stat din 
R.A.U. Îmi face plăcere să citesc rin- 
durile scrise în ziarul Al Ahbar despre 
Ioana Constantinescu şi subsemnata : 

„loana a început să caute, printre 
personajele egiptene cunoscute, tipurile 
cele mai reprezentative pentru eroii 
teatrului de marionete, iar Dorina să 
caute, printre sutele de tineri şi tinere 
care s-au prezentat la concurs, pe cei 
care pot da mai bine viaţă păpusilor 
pe planşeta teatrului... Dorina a preluat 
toate păpușile de la colega sa, care a 
terminat confecționarea lor, şi a in- 
ceput să-i înveţe pe cei opt băieţi și 
o fată cum să le miște pe scenă... După 
şapte luni, fiecare specialistă și-a termi- 
nat misiunea : Ioana a creat păpuşile 
care apar pe scenă, iar Dorina a reuşit 
să-i înveţe pe elevii săi secretul miş- 
cării acestora...“ 

Acesta a fost, pe scurt, istoricul 
muncii noastre la umbra piramidelor, 
unde l-am ajutat pe Chater Hasan, un 
confrate egiptean de-al lui „Țăndărică“, 
să apară „in lume“... 

E unul dintre nenumăratele aspecte 
ale prestigiului internaţional de care 
se bucură teatrul de păpuşi romiînesc 
— prestigiu de care mă simt strins le- 
gată și prin faptul că port astăzi tit- 
lul de artistă emerită. Titlul cinstește 
şi pe neştiuţii păpușari anonimi, care 
ne-au transmis flacăra pasiunii lor... 
E un titlu care obligă la... Dar, în loc 
să înşir multitudinea sarnidiiae de crea- 
ție care ne stau în faţă, ş rezuma 
în două cuvinte: artist aT 


Dorina Tănăsescu 


artistă emerită 


Scenă din „Mina cu cinci degete“ de Al. Andi și Mircea Crişan, unul din primele mari succese ale lui 


„Ţândărică“, Regia: Margareta Niculescu 


SINTEZE CONTEMPORANE 


Eroul 
in legătunile lui cu lumea 


TI 


ramaturgia brechtiană a exercitat și mai exercită o înriîurire in- 
sistentă asupra literaturii dramatice moderne, dar în privinţa ei 
există înţelegeri diferite. În accepţia unora, teatrul epic înseamnă 
o experienţă de „antiteatru“ care, în expresie ultimă, se constituie drept un teatru 
al absurdului. În unele locuri apare un fel de reducţie (şi ideologică și formală) 
a teatrului epic, sub forma unui teatru narativ (deși însăşi alăturarea terme- 
nilor pare un nonsens). Eroul, sau un purtător de cuvînt neutru al autorului, 
narează biografia în prim-plan, în timp ce pe alte planuri ale scenei această 
biografie se reface, în scene și tablouri disparate, fie sub semnul arbitrareității, 
fie sub acela al unei argumentaţii rigide, cu concluzia rostită înaintea demonstra- 
tiei. Dar relatarea unor evenimente dramatice nu înseamnă totdeauna şi dramă, 
iar natura acestui comentar la un album scenic cu episoade mai mult sau mai 
puţin cutremurătoare ori comice vine adesea în contradicţie cu natura dramei, 
care presupune conflicte prin ciocnirea directă între caractere, între idei. Nein- 
doios că formula poate capta atenţia şi impune uneori urmărirea stringentă a 
unui destin, dar este oare acest teatru narativ o posibilitate de a structura eroi 
durabili prin universalitate ? 

Un răspuns afirmativ e greu de dat. O adaptare de acest fel a romanului 
Război și pace, făcută de un trio german în care figurează și Erwin Piscator, 
nu e decit o schemă (inteligentă) a monumentalei proze, şi dacă izbutim să re- 
găsim cîte ceva din Bezuhov, Andrei Bolkonski, Liza, aceasta se întîmplă pentru 
că, mental, raportăm în permanenţă apariţiile fugitive de pe scenă la materialul 
literar cunoscut. O comedie sovietică, Viori de primăvară, de Alexandr Stein, 
mi s-a părut a fi la limita de jos a posibilităţilor sale de dramaturg; este, de 
altfel, şi dificil să recuperezi retrospectiv vreun personaj al ei: autoexpunerea 
lor era atit de rezumativă, încît nu se putea referi decit la una-două trăsături 
exterioare. Drama lui Pavel Kohout O astfel de iubire e o construcţie îndemi- 
natică, ducind, din nefericire, la o concluzie aberantă, în care sinuciderea (precar 
motivată) a unei fete e pusă pe seama întregii societăţi; n-a fost, cred, intenţia 

autorului de a ne ghida spre această deducție, dar construcţia narativă e desfă- 
şurată astfel încît nu lasă loc dezbaterii, argumentelor şi contraargumentelor, ci 
înșiră doar probe din ce în ce mai copleşitoare, culminind cu actul sinuciderii. 
Invitaţia făcută iniţial spectatorului de a judeca este retrasă în final. O altă 
încercare a dramaturgului ceh, de a prezenta într-un comentariu propriu Ocolul 
pământului în 80 de zile, nu are alt efect decit acela de a-l ridiculiza (nu de a 
făuri un personaj ridicol) pe Phileas Fogg şi de a face unele aprecieri pamfle- 
tare la adresa lui Jules Verne. Se pare că, în reducția sa „narativă“, teatrul epic 
își pierde în primul rînd raţiunea de a fi. 

Experienţe analoge tentate în teatrul nostru nu sînt apreciabile, cu atît 
mai puţin cu cît, în unele cazuri, comentariul adresat direct publicului nu e 
decit un procedeu exterior, menit să încadreze ca o ramă fragedă un tablou cam 
veşted din vremi trecute. Rămine deocamdată personajul Janei Mincu din De 
n-ar fi iubirile... de Dorel Dorian, a cărei existenţă, mai puţin trecătoare, se relevă 
mai ales datorită valorii originale a dramei şi faptului că printr-o anume abilitate 
stilistică firul naraţiunii intră adesea în țesătura dramaturgică. 


M ai profitabile apar experienţele care tind spre universalitatea eroului, por- 
nind nu de la un cumul de procedee insolite, ci de la realitatea acestui 
erou, care, cu cit îşi extinde legăturile cu lumea, cu atit ajunge la o mai amplă 
conștiință de sine şi la un carat mai înalt de individualitate. Investigația mai 
profundă în psihologia eroului şi proiectarea mai largă a personalităţii sale în 
viața socială, duc şi la o rezolvare actuală a raportului între specificul naţional 
al personajului dramatic şi caracteristica sa de model uman internaţional. În 
această încercare neostenită a dramaturgilor valoroși, de a reflecta noul tip de 
umanitate propriu realității noastre socialiste, şi a-l edifica artistic, forma nouă 
se elaborează mai anevoie; de aceea, ne și întîlnim adesea cu tipul nou în 
expresia dramei psihologice sau a comediei de situaţii. Totuşi, importanţă pri- 
mordială are faptul că se descoperă mereu noi dimensiuni ale eroului real, că 
s-a şi creat o nouă "tipologie şi că s-au și ivit unele elemente noi în expresie 
care disting teatrul actual de acela al perioadei anterioare, prevestind înnoiri 
şi mai substanţiale. Practica dramaturgică actuală confirmă observaţia lui Camil 
Petrescu : „cu cît un organism moral e mai complex, mai adînc, mai ramificat, 
mai sensibil la contactul cu lumea exterioară, cu atita e mai real. Dacă, răs- 
frint în interior, ia cunoştinţă de el însuşi, e încă și mai real“!. Pe aceste două 
direcţii, Cerchez, Pavel Proca, Anghel Dobrian şi alţii s-au impus ca eroi ai 
timpului şi au îmbogăţit galeria de figuri contemporane a teatrului. În ultima 
sa piesă, Moartea unui artist, Horia Lovinescu a construit o personalitate impu- 
nătoare, sculptorul Manole Crudu, a cărui dramă e însăşi existenţa sa de 
demiurg în luptă cu limitele fatale ale materiei. După ce o bună parte a vieții 
a reuşit să înfringă piatra, scoțindu-şi din ea visurile voite, ajungind la acea 
treaptă a puterii de creație cînd materia inertă se lasă modelată de gînd fără 
nici o împotrivire, iată-l acum, din cauza unei boli de inimă, în preajma marii 
înfruntări cu moartea: „M-apucă o neliniște cumplită şi, deodată, cu mirare, 
văd, în sensul cel mai propriu al cuvîntului, cum realitatea se dislocă, crapă ca 
o pojghiţă zguduită de cutremur, se subţiază şi sub ea apare.. Și totuşi, nu 
sint nebun. Mă controlez. Dar, în clipele acelea de spaimă, cînd totul fuge şi 
se destramă, făcînd loc unei alte realităţi, necunoscute, eu nu mai sînt eu. 
înţelegi, n-am fost în viaţa mea bolnav, nu m-am gindit o dată la moarte, sau, 
dacă m-am gindit, a fost cu o cumplită beţie de orgoliu — că mîinile astea au 
învins, că plăsmuiesc altă viață, încît sub greutatea ei moartea e strivită, gonită 
nu ştiu unde...“ În spaima, atit de omenească și cutremurătoare, de neant, omul 
acesta puternic, cu o încredere neclintită ïn rațiune, îşi recaută legăturile cu 

lumea, respingind şi faptul și ideea singurătăţii. Din adincul convingerilor sale 
porneşte un mesaj către artiștii din lumea întreagă: „Epoca noastră este cu 
deosebire epoca solidarităţii deschise şi responsabile în bine sau în rău... arta 
este, înainte de orice, semnul puterii omului asupra haosului şi morţii.“ Fiului 
său Vlad, sculptor şi el, îi propune să lucreze, amindoi, la proiectul său ultim 
Zburătorul, „o statuie care să sugereze saltul omului într-un nou ev, să se 
înalțe pînă la mit“. Dar tînărul e de altă concepţie artistică, nu crede în triumful 
raţiunii, și-apoi o vanitate rea il ţine într-un complex de inferioritate izolator. 
Între ei doi nu există deocamdată o posibilitate de relaţie. Manole se întoarce 
spre imaginea păstrată a tinereţii sale, care e actriţa Claudia Roxan, și pe care 
se pare că o mai iubeşte. „Să nu pleci, Claudia — o roagă cu sinceritate. Dacă 
nu pot munci, numai tu îmi poţi da o certitudine, un punct de sprijin imediat, 
în a cărui realitate să cred“. Tinereţea este însă fugace, ireversibilă, Claudia 
va pleca. Sculptorul priveşte în jur şi o descoperă pe adolescenta Cristina, su- 
fletul său se deschide proaspăt către noua tinereţe a lumii, dar Cristina îl 
admiră, i s-ar putea jertfi cu puritate, înşă își are lumea ei, dragostea ei, visul 
ei, şi Manole Crudu încearcă o nouă dezamăgire. Nici Toma, al doilea fiu, 
tînărul savant, nu i se pare tatălui una din acele certitudini pe care le rîv- 
neşte, căci acesta, într-o exaltare juvenilă, opune „universului mărginit“ al 
artei părintelui său, cel „infinit, al științei“. Artistul simte cum eșuează încer- 
cările sale de a ieși din singurătate şi se întoarce spre bătrina doică, cea care 
l-a crescut, păstrătoarea aromei tari a pămîntului natal, dar în mintea căreia 
raţiunea a şi început să adoarmă, lăsînd să se trezească monștrii spaimelor 
ancestrale şi ai întrebărilor fără răspuns din tenebrele neştiinţei. Îmbogăţit 
dureros cu un şir de noi experienţe care nu i-au putut înlătura, ci i-au adincit 
groaza de haos, artistul porneşte ultima, cea mai crincenă şi mai splendidă 
luptă a vieţii sale — încleştarea hotăritoare cu moartea. Ca un Pygmalion 
revers, el creează o statuie îngrozitoare, în care-și decantează toate spaimele, toate 
ampurităţile sufleteşti, tot ceea ce i se pare vrăjmaș omului şi frumuseții lumii. 
Fizic, în urma efortului acestuia supraomenesc, va fi înfrînt de boală. Dar spiritual 
a învins moartea şi, în clipa cînd poruncește fiului său să distrugă imaginea morții 
(şi acesta o face), artistul şi-a şi perpetuat fiinţa creatoare într-un alt om, care ii va 
continua opera ; pe uriaşul ei frontispiciu stă scris: „e bine să fii credincios ţie 
însuţi... dar e mult mai important să fii credincios oamenilor“. Prin aceasta, Manole 
Crudu a ajuns la o universală legătură cu umanitatea şi a căpătat o generalitate 
de proporţii impresionante. 

Imaginea artistului care se eliberează de o povară sufletească copleşitoare 
încrustind-o în materie nu e nouă; biografiile şi autobiografiile unor mari crea- 
tori, descriind acest proces de o tensiune dramatică vibrantă, au furnizat lite- 
raturii motivul în variate ipostaze. Gogol a mărturisit odată că, de fapt, toate 
personajele din Suflete moarte sint aspecte ale propriei sale naturi şi că el 
dorea, exprimîndu-le, să le anihileze, să le ucidă în el. În literatura noastră 
dramatică, Octavian Goga a fost, mi se pare, primul care a folosit acest motiv, 
parafrazind mitul legendar în piesa sa Meșterul Manole (1928). Un sculptor, 
Galea, care nu-și poate realiza iubirea pentru o femeie căsătorită, Ana, se 
eliberează de frămintarea sa erotică întruchipind-o în statuia intitulată „Atlan- 
tida“. Acest „transfer de substanţă sufletească : idolul de marmură ia locul plăs- 
muirii carnale.. se desfăşoară — apreciază cu îndreptățire Eugen Lovinescu — în 
cadrul unei problematice pusă în valoare mai ales prin frumuseţea limbii şi patosul 
convingerii, într-un fluid ce trece din viaţă în artă.“ * Dar creaţia lui Horia Lovinescu 
îi este superioară nu numai prin extensia spirituală a tipului şi prin forţa ideii, 
ci şi prin relaţionarea multiplă a eroului în timp, ceea ce duce la depistarea unei 


2 „Istoria literaturii romîne contemporane”, p. 349. 

generalităţi cuprinzătoare într-o individualitate puternic desenată, la înţelegerea 
profundă a încadrării prezentului nostru în contemporaneitatea universală ?, 


S inteza aceasta, de valoare universală, a tipului e şi punctul de stabilitate 
în existența proteică a actorului. În realizarea scenică, actorul înfăptuieşte 
convergența dintre adevărul vieţii, adevărul gîndirii autorului literar şi ade- 
vărul propriei sale gîndiri; cînd personajul izbuteşte, în această triplă fuziune, 
să capete viață independentă, el fixează o nouă trăsătură în personalitatea acto- 
rului, iar uneori defineşte esențial personalitatea însăşi. Cînd spunea că, prin 
dispariția lui Nottara, voievozii ar muri încă o dată, Camil Petrescu nu emitea 
o butadă, ci o afirmație peremptorie, întemeiată pe o îndelungă observare a 
felului în care acest mag al scenei consacrase artistic un şir de domnitori și-și 
constituise astfel, sieşi, o efigie. 

Dar pentru atingerea unui asemenea rezultat este nevoie de încordarea 
creatoare a talentului pînă la acel grad de incandescenţă cînd eroul devine un 
aliaj fluid de date individuale şi valori generale. Marii actori au ştiut totdeauna 
să sugereze ramificarea legăturilor eroului cu lumea, evocind un univers şi 
explicind prin el mai profund caracteristicile personajului. Cum se făurește 
această minune — cînd interpretul e, pe scenă, singur, purtînd cu sine numai 
cuvîntul şi gestul — nu e tocmai lesnicios a lămuri. Unii teoreticieni (actori, 
regizori, critici) sînt de părere că aici îşi spune cuvîntul hotărîtor intuiţia artis- 
tului ; bătrinului critic Sarcey i se părea supremă lauda ce i-o aducea lui 
Mounet-Sully atunci cînd îl admira nu atit pentru că l-a înţeles pe Hamlet, ci 
pentru că „l-a simţit profund“, personajul transformîndu-se, pentru actor, într-o 
„obsesie“, invadindu-l şi fasonindu-l într-atita “încît interpretul nu mai juca, ci 
era însuși omul din piesă. O altă opinie susține ca determinant bagajul de 
informaţii referitoare la acţiune, considerind intuiţia actorului ca un produs ul- 
terior acumulării de cunoştinţe. Teatrul epic se reazemă pe adoptarea unui 
punct de vedere de critică socială, în virtutea căruia jocul devine un colocviu 
cu publicul, asupra condiţiilor sociale conţinute în textul dramatic. „Scopul 
efectului de distanțare este de a detașa «gestul social» care e la baza tuturor 
evenimentelor. Prin «gest social» trebuie înțeleasă exprimarea prin mimică a 
relaţiilor sociale între oamenii unei epoci determinate“5. „Raporturile noastre 
cu lumea — susține Jean-Louis Barrault — sînt magnetice... Sintem conduși 
în descoperirea universului de instinct, experienţă, inteligență“. Această expli- 
cație se referă la momentele trecut, prezent și viitor în conceperea rolului şi 
se prea poate să fie mai aproape de adevăr pentru că vizează natura procesuală 
a actului artistic. Așa cum reflectarea fenomenelor realităţii în conștiință nu 
reprezintă o scînteiere, o luare instantanee de tipare, ci e un proces în trepte, 
de căutare activă, ce se verifică mereu pe sine, tot astfel formarea personajului 
in actor şi prin actor e un proces reflectoriu în care, pe lingă fenomenul pre- 


3 Dintr-un anume unghi de vedere, Manole Crudu se oprește la un prag dincolo de care se afla 
o nouă înțelegere a cerințelor faţă de felul de a trăi al omului între semeni şi chiar o înţelegere mai 
înaltă a sensului creației. Tragedia sa constă şi în aceea că nu mai poate păși peste acest prag tocmai 
cînd mintea și voinţa îl hotăriseră s-o facă. Nu este, desigur, o limită a autorului, ci una istorică a 
personajului, a cărui existență se întrerupe într-un punct maxim, atunci cînd cu „un plus de responsa- 
bilitate şi luciditate, caracteristic unui artist al zilelor noastre şi în special pentru artistul socialist”, el 
„Își distruge ultima lucrare, nu pentru a renega opera sa anterioară, ci, dimpotrivă, pentru că ultima 
compoziţie i-ar fi anulat opera“, şi cînd ar fi început lucrarea supremă a vieţii sale ,„,Zburătorul”. 
Dar dacă aceasta este condiția particulară a eroului în piesă, din punct de vedere teoretic, autorul 
(căruia fi aparțin consideraţiile citate — exprimate într-un interviu acordat „„Scînteii tineretului” după 
premieră) s-a străduit să-l ancoreze în problematica „omului modern“ se caută „să identifice noile 
coordonate ale poziţiei lui faţă de el însuși și faţă de Univers“ şi nu putem să nu recunoaştem că fn 
zugrăvirea destinului lui Manole Crudu, Horia Lovinescu dă un răspuns original, contemporan, de pe 
cea mai înaintată poziție de gîndire, uneia din marile probleme ale omului. A 

4 Francisque Sarcey, „Quarante ans de théâtre“ (feuilletons dramatiques), Bibliothèque des 
Annales politiques et littéraires, Paris, 1900. p. 361. 

Bertolt Brecht, „Descrierea sumară a unei noi tehnici de interpretare care produce un efect 

de distanțare“ (revista „Le théâtre dans le monde“, vol. 1V-1, 1956, p. 19). 

6 J. L. Barrault, „Nouvelles reflexions sur le théâtre", Flammarion, Paris, 1959, 

luat de conştiinţa creatoare (rolul din piesă), intervine și o prelucrare a ima- 
ginii cu material independent. Se poate însuși opinia după care actorul primeşte 
conținutul rolului de la autor şi îi dă formă? Aceasta e, din punct de vedere 
estetic, o erezie. În lucrarea literară, personajul nu e lipsit de formă; iar în 
lucrarea interpretativă, conţinutul rolului scris, deşi determinant pentru perso- 
najul jucat, nu este suficient, arta actorului nu e o calchiere plastic-mecanică 
a cuvîntului scris. În fapt, în procesul de creaţie, conţinutul rolului se îmbo- 
găţeşte cu idei şi sentimente ale actorului, e modelat cu ajutorul observaţiilor 
directe ale actorului asupra vieţii. Actorul creează personajul în mod necesar, 
legic, trecîndu-l de la stadiul de sugestie literară la acela de reprezentare vie 
pe scenă. În acest proces îndelung, plin de zbucium, în care uneori gîndirea 
actorului se poate depărta de realitatea rolului, are pondere decisivă calitatea 
materialului literar şi o pondere relativă calitatea intelectuală a actorului, capa- 
citatea sa de a învesti rolul cu spirit, de a plasa făptura particulară a perso- 
najului în contextul universal. Dacă eroul e astfel conceput, poate actorul să-i 
restringă valoarea în scenă ? Se întîmplă; şi nu mă refer la actorii slabi și 
neajutoraţi care, în întîlnirea cu personaje puternice, rămîn înfriînţi şi, ca atare, 
le nimicesc şi pe ele, ci la talentele veritabile care folosesc metode de creaţie 
anacronice sau incompatibile cu natura piesei. Se întîmplă ca, în prezenţa unui 
erou a cărui forță stă în gîndire, actorul să aibă impresia că trebuie să-l curețe 
de idei, pentru a-i păstra cumva nealterate afectele. Într-un asemenea caz, din 
discipol al diavolului, Richard Dudgeon se transformă într-un blajin heruvim, 
devenind pastor nu la sfîrşitul spectacolului, ci la începutul lui (așa cum sa 
putut vedea într-o reprezentaţie a Teatrului din Oradea). Se mai întimplă apoi 
ca personajul să fie deposedat de ginduri intime şi de porniri sufleteşti într-o 
raţionalizare excesivă ; n-am putut să-l înţelegem altfel pe Inchizitorul chemat 
să dea lovitura de graţie Ioanei d'Arc (în spectacolul Ciocirlia de Anouilh al 
trupei franceze „Vieux Colombier“) decît ca un personaj-recitativ care însoțea 
strălucita cîntăreață principală cu un murmur complementar mereu în contra- 
timp. Există şi cazuri cînd personajul este nu creat, ci confecţionat conform 
cu o schemă prestabilită, aplicindu-i-se o formulă care nu-i convine: în Antoniu 
şi Cleopatra (Teatrul „Nottara“), una din numeroasele interprete ale reginei 
Egiptului dădea o tentă atit de temperamental-meridională hieraticei stăpini- 
toare încît, în cea mai mare parte a acţiunii, se găsea la pămînt, fie pentru a 
se zvircoli de bucurie ori durere, fie pentru a cere îndurare, ba chiar şi pentru 
a privi în sus, spre istorie — şezind. În unele împrejurări, talentul actorului 
se transmută leneş în personaj, acesta răminind malformat, inspirind nu veselie 
ori tristeţe, ci plictiseală de viaţă. Am văzut, într-o comedie italiană medievală 
jucată de studenţi, un Arlechino care, fiind greoi şi cam nepăsător, devenea — 
probabil fără voia interpretului — rău cu ceilalţi. Cind albina nu mai vrea 
să muncească şi să producă miere, se schimbă în viespe şi secretă fiere. 

Și mai sînt, neîndoielnic, şi alte cîteva mii de cazuri de incompatibilitate, par- 
țială adecvare sau inadecvare. Din punct de vedere principial, aceste numeroase 
împrejurări par a sta sub semnul a cel puţin două vicii de gîndire artistică: 
fie că actorul, prin străduinţă proprie ori prin sagacitatea regizorului, îşi mobi- 
lează spiritul cu generalităţi adăugate rolului scris, fie că interpretarea se divide 
în detalii şi se împotmoleşte într-o puzderie de particularităţi lipsite de raportare 
la întreg sau incapabile să se restaureze în întreg. Orice rol mare, memorabil 
construit, a însemnat totodată un echilibru între detalii și ansamblu; talentul 
adevărat depune o cantitate uneori impresionantă de muncă pentru a fixa inspi- 
raţia în tiparul cel mai potrivit, iar pentru aflarea acestui tipar sînt urmărite în 
principal conexiunile eroului cu celelalte personaje, cu lumea căreia îi aparţine. 
Aceasta e şi cheia de înţelegere pe care o oferă de obicei exegeza teatrală auto- 
rizată, în scopul cunoașterii substanţei și procesului de realizare a personajului. 
„Prin transpunerea în rol — notează Nikolai Cerkasov — eu înţeleg, înainte de 
toate, oglindirea realistă a lumii lăuntrice a personajului, a raporturilor şi legă- 
turilor lui cu mediul înconjurător, precum și a trăsăturilor sale individuale, unice 
şi totodată tipice pentru un mare număr de oameni... Interpretindu-i pe Polejaev 


23 
www .Clrhec.ro 


şi pe Gorki, pe Petru I şi pe Alexandr Nevski, pe Miciurin și pe Popov, a trebuit 
nu numai să creez portrete omenești veridice ale unor mari personalităţi isto- 
rice, dar să arăt, în acelaşi timp, epoca în care au trăit ele, rolul istoric şi locul 
pe care l-au ocupat în epoca respectivă, precum și desfăşurarea conflictelor de 
clasă... Trebuie să arăţi nu numai omul, locul şi rolul său în istorie, dar şi istoria 
însăşi.“ ? Cînd actorul izbutește această performanţă (deşi nu întotdeauna o poate 
explica teoretic), privitorului i se relevă mereu noi frumuseți, prilejuindu-se 
uneori descoperiri surprinzătoare față de lectură. După reprezentația bucureş- 
teană a teatrului grec „Piraikon“, Liviu Ciulei a scris: „Cînd am văzut-o pe 
Papatanasiu-Mavromati şi uluitoarea ei creaţie, în Electra, alături de intensitatea 
dramatică, de vibrația profund tragică, m-a frapat felul cum ştia să-mi comunice, 
cu elementele moderne din sfera vieţii de azi, realitatea Greciei lui Sofocle... 
Mijloacele ei de expresie erau profund realiste, obligîndu-ne să ne amintim tot. 
ce ştim despre Grecia antică, dar mai ales ajutindu-ne să înțelegem realitatea 
relaţiilor oglindite pe scenă. Mavromati ne sugera cu precizie natura socială a 
personajului, dar îl generaliza oarecum în ordine umană.“* „În Tosca — povesteşte: 
Ernest Pronier, unul din biografii marii actrițe franceze Sarah Bernhardt — 
ea nu încarna propriu-zis un personaj istoric, dar evoca totuşi epoca Directo- 
riului, tirania pontificală la Roma în anul 1800... Pentru aceasta, ea lăsa loc 
pantomimei şi întrebuința un joc al fizionomiei extraordinar.“ ? 


apacitatea aceasta deosebită pe care o are actorul de a generaliza personajul 

şi a-l încadra într-un univers tipologic este în funcţie de cantitatea de 
substanţă intelectuală cheltuită pentru a stabili graficul relaţiilor eroului cu 
lumea, natura lor specifică, şi chiar tensiunea acestora. Aici, intuiţia are o con- 
tribuție însemnată, dar, oricît de uimitoare ar fi o intuiţie artistică, ea nu poate 
duce, singură, la luminarea complexităţii unui personaj, şi mai ales a pluriva- 
lenței sale în istorie. O probează și împrejurarea — uneori numai dezagrea- 
bilă, alteori tragică — în care actori obișnuiți, decenii de-a rîndul, cu abordarea 
pur şi simplu „inspirată“ a oricărui personaj, s-au găsit în faţa unor foarte 
mari dificultăți la întîlnirea cu personaje ale dramei de idei. Chestiunea nu 
ţine numai de mijloacele exprimării şi nici numai de o metodologie a creaţiei, 
ci de amplitudinea unghiului de cuprindere a eroului, de perspectiva actorului 
asupra noilor relaţii dintre spectacolul modern şi publicul său. Dacă personajul 
Mutter Courage e văduvit de dialectica sa specifică cu realitatea războiului, de 
neîncetata contradicţie interioară, femeia poate apărea pe scenă ca o simplă 
mamă denaturată. „Cînd vă citiţi rolurile — atrăgea atenţia Brecht — cerce- 
tind, gata să vă miraţi, căutaţi noul şi vechiul, căci vremea noastră, şi vremea 
copiilor noștri este timpul luptelor Noului cu Vechiul“... „Speranţele negusto- 
resei Courage — scria el mai departe, privitor la jocul Helenei Weigel — sînt 
ucigătoare pentru copiii ei ; dar disperarea fiicei mute în faţa războiului aparţine 
Noului“ 1%, Dacă actriţa înţelege numai „sufletul“ personajului, atunci nici un fel 
de virtuozitate nu mai poate recupera această interesantă eroină şi, din păcate, 
unele interpretări au şi căzut într-o asemenea unilateralitate păgubitoare. Dacă 
nu poartă cu sine pe scenă și caracterul abstract de mic-burghez universal, 
domnul Biedermann al lui Max Frisch apare ca un oarecare caz de stupiditate: 
ridicolă, de un interes minor. 1! 


7 N. Cerkasov, „Din însemnările unui actor”, ES.P.L.A., 1952, pp. 45—46. 

8 Într-un interviu acordat „Gazetei literare“, nr. 7 din 13 februarie 1964. 

9 Ernest Pronier, „O viaţă de teatru“ (Sarah Bernhardt), Editions Alex. Jullien, Genève. 

10 „Die Schavspielerin Helene Weigel“, Henschelverlag, Berlin, 1959, p. 41. 

1t Şi, la drept vorbind, nu e o problemă care se ridică exclusiv în teritoriul dramei actuale de 
idei. Analiza spectrală a eroului din marile creaţii dramaturgice, întreprinsă fie de autorii lor, fie de 
critici lucizi, a ţintit cel mai adesea spre relevarea potenţialului său de generalitate — cind acesta 
rămînea confiscat de pitorescul tipului sau de alte însuşiri particulare. De pildă, fără a se descoperi 
superioritatea venală a lui Dundanache şi felul cum rezumă caracteristicile negative ale tuturor celorlalte 
personaje, nu sc poate grada just comedia și nici justifica prezența necesar dramaturgică a individului. 

Pe de altă parte, abstracţiunile adăugate, generalizarea teoretică fără su- 
portul datelor individuale destramă personajul şi, nu de puţine ori, tocmai 
acesta e efectul unor interminabile dezbateri speculativ-psihologiste, din iniția- 
tivă regizorală, care transformă pregătirea rolurilor într-un exordiu sisific prin 
lipsa de ţel practic. Aglomerarea de cunoștințe generale care nu intră în ţesă- 
tura rolului şi nu-l vizează direct, ci au doar menirea să zugrăvească un vag 
fond geografic, istoric, sociologic, macină viaţa personajului, fărîmiţîndu-l, înce- 
nuşindu-l, 

Cerinţa unei perspective culte asupra artei interpretării şi a unei pre- 
gătiri intelectuale superioare a actorului e o cerinţă mai veche, dar vremea 
noastră şi teatrul modern îi dau o acuitate deosebită, căci acest teatru ţine 
seama de metamorfozele sensibilităţii publicului actual, de evoluția generală a 
gustului. Teatrul modern îi pretinde actorului sinteza unor vechi antinomii: 
intuiţia să se grefeze pe cultură, improvizaţia să fie controlată de rațiune, spon- 
taneitatea să constituie o rezultantă a studiului meticulos, multilateral, fante- 
zia să nu se rătăcească de textul scris, ci să-i descopere subtextul şi supratema. 
Și mai presus de toate îi cere să se întiîlnească cu cele mai bune modele de 
umanitate contemporane, pe platforma intelectuală la care se găsesc acestea. 
„Nu se poate concepe, e clar — sublinia ritos, cu toată dreptatea, Camil Petrescu 
— artist mare fără viaţă interioară. Şi nu se poate concepe o viaţă interioară 
fără inteligență profundă cu aplicaţie directă vieţii, fără o sensibilitate recep- 
tivă faţă de o cît mai complexă varietate de senzaţii, fără o necontenită curio- 
zitate, şi fără o imensă dorinţă de a cunoaște adevărul.“!? Tocmai astfel, ca 
artist mare, cu o bogată viaţă spirituală, ne apărea Mihai Popescu în Romeo, 
tînărul meditativ care căuta arzător să înlăture piedicile din calea împlinirii 
iubirii sale, prin mijloace ce aparţineau altui timp, şi care recurgea la acelea ale 
vremii sale, cu deznădejde, de-abia atunci cînd era constrins s-o facă. Numai 
inteligenţa artistică ascuţită a lui Jean Vilar a putut să-l contureze astfel pe 
bancherul Mercadet încît, fără să-i ştirbească nimic din autenticitatea istorică, 
să-l facă în același timp evocator pentru comparşii săi de azi. Sensibilitatea atit 
de receptivă a lui George Vraca a ştiut să primească nu numai toate sugestiile 
dramei Trenul blindat pentru rolul Pelevanov, ci să le contopească cu cele mai 
felurite impresii despre personalitatea unui conducător comunist, şi astfel să 
conceapă eroul ca o figură impunătoare de filozof care acţionează şi convinge atit 
prin forța ideii, cît şi prin exemplu personal. Explozia de lumină şi culoare 
care a fost neuitatul Arlechin goldonian al lui Marcello Moretti s-a produs 
după un studiu îndelungat şi anevoios, care ajungea uneori pînă la uzură fizică. 
Truculența extraordinară a acestei prezenţe scenice nu era gîndită independent de 
psihologia personajului. Actorul italian a căutat pînă la epuizare modul concret 
de manifestare a bogatei vieţi interioare a personajului şi a găsit nu artificii co- 
lorate, ci o suită de manifestări foarte proprii personajului, semnificind reacţiile 
naturale ale acestuia (conforme cu temperamentul şi umorul său) față de circum- 
stanţe, fapte, oameni, sunete, accidente de teren, obiecte, faţă de orice solicitare 
exterioară previzibilă sau absolut neașteptată. 

Asemenea actori nu se simt stingheriţi în nici un fel de repertoriu, ei cu- 
ceresc o intuiție superioară (pe care de altfel și-o verifică necontenit printr-o 
informaţie vastă), făcînd priza cu rolul fără dificultăţi de adaptare la genul sau 


De aceea, probabil, Caragiale „nu fusese niciodată satisfăcut de vechii interpreţi ai lui Agamiţă, fiindcă 
nici unul nu reuşise să dea contur real acestui exemplar tipic de necinste și neghiobie, punind greşit 
acoentul comic pe aspectul ridicol al uitucului zăpăcit, cînd el practică, cu atita seninătate, buzu- 
năreala şi şantajul. Sub directa îndrumare a lui Paul Gusty, care deţinea de la Caragiale însuşi rolul 
intervenţiei lui Dandanache în deznodămintul Scrisorii pierdute (îi trebuia «unul mai ticălos decit 
Caţavencu şi mai imbecil decit Farfuride», ca să treacă înaintea lor), C. Belcot, fără să şarieze, fiindcă 
nu e nevoie, a dat rolului o savoare nouă, lăsînd să se întrevadă sub caraghioslicul înfățișării, toată 
turpitudinea personajului şi sub timpenie, toată viclenia lui“ (Victor Bumbeşti, „Paul Gusty“, Ed. Meri- 
diane, Bucureşti, 1964, p. 196). 
12 „Opinii și atitudini“, pp. 333—334. 

stilul nepracticat pînă atunci de ei. După o experienţă remarcabilă de interpret, 
Radu Beligan s-a găsit, la un moment dat, în fața unei probleme noi: reprezen- 
tarea unui rol dublu (în Șeful sectorului suflete), diferențiat nu prin caracteris- 
tici exterioare, ci prin grade diverse de generalitate. Gore, meteorologul, semni- 
fica un erou al actualităţii, o ființă concretă, cu frumoase însuşiri — simplitate, 
modestie, farmec, spirit, stingăcie tinerească şi hotărire. Șeful, straniul activist al 
unui viitor sfat popular, era un personaj abstract, în care cele mai bune trăsă- 
turi ale lui Gore căpătau o maximă realizare, el generalizînd totodată o categorie 
umană proprie prezentului nostru. Actorul a realizat strălucit dubla sarcină, fără 
un efort exterior de compoziţie și fără trucuri transformiste. Între prezenţa fizică 
a lui Gore şi cea a Șefului, deosebirile erau de minimă importanţă. Şi totuşi, spec- 
tatorul lua cunoştinţă cu încîntare de doi eroi diferiţi, care se despărţeau, se 
apropiau, se urmăreau, se cercetau, într-o fină, dar permanentă distanţă, fără să 
se identifice. Cred că această admirabilă reuşită actoricească s-a datorat modului 
extrem de nuanţat în care Radu Beligan a dozat notele concrete şi cele abstracte, 
caracteristicile particulare şi cele generale ale fiecărei ipostaze a rolului. Cine a 
observat atent evoluţia scenică a artistului şi-a dat seama că, de la prima intrare 
în scenă, Şeful nu-şi propune altceva decit să-i expună femeii, în casa căreia 
a apărut pe neaşteptate, de ce a venit, cine e, ce doreşte, care sint raţiunile apa- 
riției sale în viaţa ei. Acţiunile fizice sînt foarte restrinse, nuanțele interpretării 
se obțin din schimbări de ton și uneori de timbru. E momentul cînă această 
fiinţă imaginară se desprinde din conștiința Magdalenei şi-i vorbeşte, ferindu-se 
să-și ia numaidecit forma, dar căutindu-şi-o, pe măsură ce femeia, nemulțumită, 
agasată de Horaţiu — legătura ei sentimentală de azi —, caută în amintire o 
imagine ştearsă, uitată, de demult, pentru a o reinvia. Apoi, treptat, mosafirul se 
destinde, tonul devine mai familiar, fără să-și piardă nuanţa specială de ecou 
surd, personajul străbate încăperile parcă plutind, ia act, cu o nonşalanţă vag 
jovială, de mobilier şi ornamente, simțindu-se bine pe măsură ce gazda se des- 
tinde şi încearcă bucuria secretă de a vedea materializindu-se cel mai drag vis 
al ei. Cînd intră Gore, subţire, palid, surizător, de parcă ar fi plecat de aici de 
un minut şi nu de ani, forţindu-se să fie degajat şi reuşind să fie stinjenit de 
propriile miini, de fotoliu şi mai ales de privirea arzătoare a Masgdalenei, reali- 
zăm senzația unui alt om, care păstrează însă aerul celuilalt. Femeia, fericită, 
își revine greu din uimire; dar, pe măsură ce-şi revine, Gore, meteorologul aflat 
în treacăt prin București, îndrăgostitul tainic, emoţionat foc că e chiar faţă în 
faţă cu iubita, devine mai volubil, ia în stăpînire mai hotărît locul pe care stă, 
povesteşte din ce în ce mai pasionat și sincer ceea ce i se pare c-ar interesa-o pe 
ea şi respinge din ce în ce mai decis orice laudă care-i atinge modestia. El își 
destăinuie astfel, indirect, calităţile generale de om adevărat, autentica nobleţe spiri- 
tuală care o face pe Magdalena să-l apropie de făptura visată de sufletul ei şi îl 
convinge pe spectator că omul viitorului, pe care-l vedem în cel mai frumos vis al 
nostru; s-a născut şi crește aici, acum, lingă noi, şi poate în fiecare din noi. 
Simplitatea cuceritoare a actorului e susținută de o intensă ideație, și ar fi 
imposibil să se dobîndească un laconism atit de expresiv dacă o gindire adincă 
n-ar direcţiona mișcarea, gestul şi vorbirea. Expresivitatea veritabilă are în sub- 
stanță idei puternice şi simţiri profunde, fără ele se preschimbă în virtuozitate — 
dacă nu vană, în orice caz de redusă durabilitate. Marele tragedian Ermete Novelli, 
care stăpinea o ştiinţă deosebită a caracterizării pregnante a rolului prin tem- 
perament, a făcut, în amurgul carierei sale, după decenii de considerabile succese, 
o mărturisire impresionantă fiului său: „Simt despărţirea dintre intenţiile mele 
artistice și forța mea de expresie. Am încă în mine o viziune precisă, viguroasă, 
umană a personajului pe care trebuie să-l reprezint ; şi această viziune e aproape 
perfectă. Dar cînd să dau viaţă, formă, substanţă acţiunilor mele... vezi? Aici e 
dificultatea citeodată insurmontabilă, martiriul secret. Cînd eram tînăr, violența 
expresivă putea să suplinească multe lucruri ; acum însă... Publicul nu ştie... eu 
încerc să compensez aceste lipsuri cu un şi mai aprofundat studiu despre artă, cu 

un şi mai mare adevăr al sentimentelor.“!? Nu e confesiunea amară a unui om 
bătrîn, ci 'o reevaluare lucidă a unui artist care a înțeles pînă la capăt relația din- 


tre fond și formă în arta interpretului, precum şi importanța determinantă a con- 
ținutului. 


coala romiînească de teatru a fost totdeauna preocupată de dezvăluirea uni- 

versalului, a legăturilor complexe ale caracterului cu mediul. Diverse etape ale 
istoriei teatrului au fost jalonate de personalităţi monumentale care au rezolvat 
problema exemplar, în maniere originale. I-au ajutat la aceasta cultura, spiritul 
cetăţenesc — vibrînd cu putere în epocile revoluţionare —, un devotament uriaș 
pentru public şi mai ales continuitatea strinsă dintre generaţii, în sensul unui 
echilibru permanent între tradiţie şi inovaţie — continuitate care este o caracte- 
ristică a şcolii teatrale romînești şi care e departe încă de a fi fost cercetată 
ştiinţific 14. Costachi Caragiale, care profesa o artă de exaltare, nutrită de prin- 
cipiile teatrului romantic, şi-a modificat linia interpretării atunci cînd împreju- 
rările istorice au cerut teatrului o angajare mai concretă în lupta revoluţionară. 
Treptat, „eroii excepţionali ai marilor tragedii şi ai dramei romantice — care 
pretind actorului acel patetism înaripat al gesturilor — trebuie să-și piardă din 
trăsăturile lor strict exterioare, pentru a ciștiga în cele general omenesc veri- 
dice.“ 15 Mihail Pasealy vedea rostul artei dramatice în aceea că trebuia să dea 
viaţă şi adevăr general unor idei abstracte. Sint foarte numeroase mărturiile 
care arată cum cei mai buni actori romini ridicau la un grad înalt de generali- 
tate rolurile, preocupaţi fiind, cu îndrăzneală, de conexiunile concretului cu 
abstractul, într-o nobilă rîvnă spre universalitate. Scriind despre felul cum l-a 
jucat Millo pe Ciubăr-Vodă, Nottara aprecia că interpretul l-a fixat ca „proto- 
tipul zănaticului ambițios, de la care nu ne putem depărta cînd vreo creaţie de 
ăst fel ni s-o ivi.“1 Talentul critic al lui Caragiale a semnalat pătrunzător creş- 
terea personajului pe care o izbutea interpretarea lui Ion Brezeanu în „tipul 
revoltător de trivial al Cetăţeanului turmentat din «Scrisoarea pierdută»... Din 
acel respingător alcoolic, Brezeanu face o nesămuit de interesantă întrupare. Are 
acest Cetăţean turmentat atita dulceaţă în ochi și pe buze, atita măsură în miş- 
cări, atita onestitate și mansuetudine în suflet, încît încetează de a mai fi un 
tip real înjosit; el se ridică sus şi ia proporţiile largi şi demne ale unui tip 
abstract : simbolul unui popor întreg...“!? Maria Filotti a lăsat pagini profunde 
despre felul cum s-a apropiat de eroinele ibseniene, dind o mărturie revelatorie 
despre traseul intelectual urmărit în depistarea corelaţiilor generale ale fiecăreia 


13 Ermete Novelli, „„Foglietti sparsi narranti la mia vita“, Edizioni A. Mondadori, Roma, 
1919, pp. 6—7. 

14 E locul să notăm aici că, în unele perioade, mai ales în deceniul al patrulea, a căpătat oare- 
care răspindire la noi o pscudomemorialistică mizerabilă, compusă din fel de fel de „aduceri aminte“, 
redactate de gazetari de cafenea; s-au publicat prin fiţuicile de culise teatrale interviuri şi articole urmă- 
rind a demonstra că actori romîni de mare „har“ ar fi fost semidocţi și boemi, nu-şi învățau rolurile, 
n-aveau cunoştinţe despre istoria teatrului universal etc. Această imagine absurdă s-a perpetuat pînă 
tirziu, iar unele ecouri se mai pot auzi, regretabil, şi azi — evident, tot prin cafenele, Se ştie însă foarte 
bine (cum s-a știut dintotdeauna) că Costachi Caragiale cunoştea un repertoriu imens și mai tot ce era 
demn de cunoscut ca teorie scenică a timpului său; Mihail Pascaly studiase la Paris arta lui Lemaître 
şi luase lecţii de la cei mai buni profesori francezi, iar în ţară pregătise unul din cele mai riguroase 
şi culte proiecte de organizare teatrală ; Aristizza Romanescu avusese ca profesoară la Londra pe Ellen 
Terry şi pe Irving (iar la Paris pe Regnier, Delaunay, Got, Sylvain) şi editase un manual de artă 
dramatică de incontestabilă valoare; Nottara a lăsat unele din cele mai importante contribuţii istorice 
cu privire la arta spectacolului în a doua jumătate a secolului XIX; Lucia Sturdza Bulandra, o veritabilă 
crudită în domeniul științei teatrale, George Vraca şi alţii, pe care i-am cunoscut nemijlocit, nu numai 
va actori, ci şi ca regizori, animatori, directori de teatru, traducători de piese, profesori de artă dramatică, 
activişti civici, au avut un mare şi real prestigiu de oameni de cultură şi rămîn ca figuri de prim-plan 
în istoria culturii noastre. Sînt numai cîteva date sumare amintind încă o dată că şi unele legende trebuie 
privite critic, cu atit mai mult atunci cînd originea lor nu se află în folclor, ci în cafeneaua bulevardieră, 
cu zațul căreia a fost adeseori și în mod inconștient mînjit edificiul teatrului, 

15 FI. Tornea, „Costachi Caragiale“, ES.P.L.A., 1954, pp. 127—128. 

15 C. I. Nottara, „Amintiri“, E.S.P.L.A., 1960, p. 138 

17 I. L. Caragiale, „Despre teatru", E.S.P.L.A., 1957, p. 287. 

din eroine. Hedda Gabler i-a amintit la început „de toate «cochetele», de toate 
«femeile fatale» pe care fusesem destinată, fără voia mea, să le joc...“ Dar pe 
măsură ce diseca psihologia şi mobilurile personajului şi îl examina în conver- 
genţele şi divergenţele sale, Hedda i se dezvăluia ca „o reprezentantă tipică a 
unei categorii sociale“, care se cerea înțeleasă în toate contradicţiile ei, „pe acest 
dublu plan, sentimental şi intelectual, dar subliniind permanent influenţa educa- 
ției şi a societăţii care i-a dat naștere“. În interpretarea Ellidei din Femeia mării, 
actriţa şi-a declarat de la început dezacordul hotărît faţă de interpretările ante- 
rioare, care considerau simbolistica piesei drept mistică, sau căutau în ea un 
„fatum“, ori vedeau eroina purtind povara unei eredități patologice: „În adevăr, 
se spune în piesă că Ellida a avut o mamă nebună. Ar fi fost prea uşor, pe baza 
acestei eredităţi, să fac din toată frămîntarea Ellidei în cătuşele convențiilor 
sociale, din toată pasiunea ei pentru libertate, simbolizată de mare și de necunos- 
cutul ce vine de pe întinsul ei, un simplu caz patologic şi să imprim eroinei un 
aspect de obsedată. E o tentație facilă și spectaculoasă, dar care trebuie evitată. 
Numai păstrindu-te în cadrul realităţii și al normalului dai valoare deliberării... 
care îi permite Ellidei să aleagă liberă“ şi îl face pe spectator să perceapă drama 
ca o „biruinţă a realității asupra închipuirii“ 18 

Astăzi, această înţelegere a rolului, căutarea conexiunilor generale ale per- 
sonajului ca individualitate, aspiraţia spre universalitate constituie trăsături dis- 
tinctive ale teatrului nostru.!? Un recent oaspete străin, care a privit atent nu 
numai ce era de văzut în scenă, ci și sala, și a discutat cu spectatorii obișnuiți. 
mi-a declarat uimirea sa că însuşi publicul rominesc nu urmărește numai jocul 
actorilor, ci încearcă să deslușească, în întruchiparea eroului, relaţiile acestuia cu 
contemporaneitatea. Acest public, care iubeşte pătimaş teatrul nou, e îndreptăţit 
să năzuiască întilniri cu eroi ai grandioasei noastre epoci, în care să ardă flacăra 
pasiunii prometeice și a spiritului faustic, să palpite inima mare a prezentului. 
Eroul contemporan devine o punte de legătură între cultura noastră şi cea uni- 
versală, sub semnul adevărului atît de cuprinzător și clar rostit cîndva de cel 
mai mare dramaturg romîn : „Mişcările lumii imprimă și sufletului nostru miş- 
cări corespunzătoare şi, între aceste două serii de mişcări, raporturile trebuie să 
fie de un chip totdeauna constant.“ 


Valentin Silvestru 


18 Maria Filotti, ..Am ales teatrul“, E.P.L., 1961 (,.Marele repertoriu — Ibsen“ pp. 121—135). 

19 O cercetare mai aprofundată asupra eroului teatral în legăturile sale cu lumea ar avea de 
urmărit în peisajul nostru și alte probleme importante, pe care studiul de faţă nu le-a putut cuprinde: 
caracteristicile concepţiei generale ale eroului însuși și formele în care cunoaște realitatea (de asemeni 
în ce raport se află cu universul cognoscibil azi), evoluţia conceptului de erou în diferite epoci din istoria 
teatrului nostru şi acceplia noţiunii în diverse genuri, funcţia resici în structurarea scenică a relaţiilor 
eroului şi multe altele. 

Publicăm în acest număr piesa academicianului George Căli- 
nescu, Ludovic al XIX-lea, scrisă, după cum arată dedicaţia, „în 
cinstea anului 1964“. E un omagiu al scriitorului, care de atita 
vreme se numără printre oamenii de frunte ai culturii noastre, 
adus noii ere, inaugurată în țara noastră acum douăzeci de ani, 
care a însemnat pentru toţi creatorii romiîni un al doilea început, 
în lumina înfăptuirilor şi concepțiilor socialismului. 

Romancierul, criticul şi eseistul, profesorul, poetul, publicistul 
Călinescu, se dovedește, prin scrierea încredințată tiparului, și 
om de teatru. Piesa concretizează meditații despre viața oame- 
nilor, proiectindu-le ca într-un joc de oglinzi, paralele, din prezent 
în trecut şi din trecut în prezent. Din subtilitățile acestei îndoite 
proiecții se desprind multe apropieri cu îndrăznelile experiențelor 
contemporane din teatru. Erudiţia se contopește cu acel spirit al 
noului, pe care l-am întîlnit adeseori în reportajele poetice din 
„Contemporanul“ despre viaţa nouă a ţării. Toate acestea sînt sem- 
nele tinereții, ale acelei adevărate și adinci tinereți sufletești a 
scriitorului, care acum, la împlinirea a 65 de ani de viață bogată și 
rodnică, poate fi definită, cel mai bine, prin înseși cuvintele lui, 
inversînd titlul unei „cronici a optimistului“ de mai de mult: 


„toamna mea e primăvară“. 
'W.Ccimec.ro 


Regele Franţei — Ludovic Moldovan, zis şi Ludovic 
al XIX-lea, şef miner 


Cardinalul-arhiepiscop — inginerul Al. Castroian 
Mareșalul — artifiţierul Ilie Vilvoi 
Contele-guvernator — cimentarul Marcel Rivalet 
al Bastiliei 
ui Controlorul general — electricianul Vasile Ursachi 
Ministrul adulator — specialistul în hidrolizare 
-l Secretarul de stat — şeful de echipă Cirimpei 
ul al afacerilor străine 
= Prévôt-ul de poliție — Iftimescu, responsabilul cu aerisirea 
Locotenentul de poliție — pietrarul Droc 
< Doamna de onoare — doctorița de la dispensar 
z| Maître d'hôtel — bucătarul cantinei 
Baronul-colonel — Ion Mitache, specialist în drenarea apelor 
O Christina, amanta regelui  — Christina  Mitache, specialistă în 
(17) drenarea apelor 
Y Agamemnon, Ahile, Păris — foratori de tunele 
Alte personaje — toți lucrători în felurite echipe 
ui Regisorul 
a. Paznicul de noapte 


A C T U L | 


Intră orologerul și întiiul gentilom al camerei, primul medic şi primul chirurg. Orologerul intoarce ceasul 
care incepe să cinte. După plecarea orologerului, exact la bătaia orei 4, gentilomul se strecoară după perdcaua 
patului. Se aude căscătură. Îndată intră prin deschizătura perdelei medicul și chirurgul şi ies după citova clipe, 

lecînd pe ușă solemn. În fine, gentilomul trage cortina, regele se dă jos din pat, îmbrăcat pe jumătate 
chiulotă, ciorapi şi cămaşă). Valetul de cameră şi cel de garderobă ii intind cu ceremonial o robe-de-chambre, 
în timp ce doi ușieri deschid batantele ușii, lăsind să pătrundă curtenii admiși la scularea regelui. Duhov- 
nicul întinde regelui un breviar, regele, rezemindu-se cu spatele de balustrada ce înconjură patul, murmură 
o rugăciune, apoi inapoiază cartea. Spălarea pe miini cu parfum, pudrarea perucii, punerea pantofilor, cra- 
vatei, justaucorps-ului se fac in fața tuturor. O mică orchestră cintă pe scenă piese instrumentale „au lever 
du roi“, apoi pleacă. Regele se lasă servit, dar își face toaleta și singur, foarte familiar, ca și cind n-ar fi 
nimeni de faţă, privindu-se într-o oglindă pe care i-o ţin înainte, mișcindu-se după el, doi valeţi. Între timp, 
interpelează pe cei de faţă, 


REGELE 

Nu văd pe domnul conte ; neobișnuit îmi pare 

Ca fără el în ceată să merg la vinătoare. 
GENTILOMUL CAMEREI 

Prin curier vestește că va sosi-ntr-o oră 

Pe Maiestatea Voastră să-l ierte o imploră. 
REGELE 

Nici Phoebus nu era pe cer mai impecabil. 
GENTILOMUL 

I s-a-ntîmplat ceva cu totul deplorabil. 

Pe cînd se pregătea să urce-n echipaj, 

O gloată de ţărani gonind valeţi şi paj, 

Deşi loviți de bice, s-au năpustit cu coase 

La cai şi i-au mîncat lăsînd în ham doar oase. 


De ce? 
CONTROLORUL GENERAL 
De foame, Sire! 


REGELE 


REGELE 
Puteau mînca găină 
Mistreţ, clapon, curcan sau o omletă fină. 


CONTROLORUL GENERAL 


Sînt oameni, Sire, care n-au ce pe foc să fiarbă 

Şi se hrănesc ca vita păscînd pe dimburi iarbă. 
REGELE 

E cu putinţă ? 
CONTROLORUL GENERAL | 
Dijma şi dările-i-apasă, 

Companiei de ferme să-și scoată banii-i pasă. 
REGELE 

Să fiu în locul lor m-aş răzvrăti. Săracii ! 

Noroc că după moarte pe ei îi cruţă dracii 

Și în apoteoză li se deschide cerul 

Sau cel puţin aşa ne-ncredințează clerul. 


CARDINALUL-ARHIEPISCOP 
E-un adevăr dogmatic, clar pentru orice minte, 
Ce-atestă bunătatea supremului părinte 
REGELE 
Şi-n care cred de-adincă evlavie pătruns. 


CARDINALUL-ARHIEPISCOP 
Drept sol divin un rege al Franţei este uns. 
REGELE 
Biserica-i scutită în schimb de orice dare 
Deşi deținătoare de bunuri seculare. 


CARDINALUL-ARHIEPISCOP 

E un depozit sacru al milei, Maiestate ! 
REGELE 

Cum aş avea nevoie de-a voastră caritate ! 

Ne costă foarte mult a statului paradă 

Și domnul controlor nu are-o livră-n ladă, 

Mulţi sînt înscriși cu pensii de mii, sute de mii. 
CURTENII 

Regele este bun. 
REGELE 

Sint bun! 
CONTROLORUL GENERAL 
Economii ! 

A lua de la popor nu m-aş încumeta. 
REGELE 

Să fiu în locul lui, spun drept, m-aș revolta ! 

Ca rege însă n-am astfel de atribuţii, 

Sortit fiind să păstrez sacrele instituţii. 

De-aş avea măcar noroc la faraon, 

Dar am pierdut aseară un sfert de milion. 

(Aparte.) 

Vreau falnic ca un prinţ să răsplătesc c-o rentă 

Cea mai frumoasă fată din lumea aparentă. 

(Către miniștri.) s 

Pentru nevoi secrete ce-ar fi cred temerar 

A divulga acum, Îmi trebuie numerar. 
'CONTROLORUL GENERAL 

De-mi cereți doar un sfat, să spun „nu pot“ cutez, 

De-mi porunciţi, lăsați-mi răgaz să meditez. 
MINISTRUL ADULATOR 

Putem spori gabela pe sare ! 
'CONTROLORUL GENERAL 

E un risc 

Și-așa fac contrabandă ferindu-se de fisc. 
MINISTRUL ADULATOR 

Propun alte corvezi în următorii ani, 

Fireşte-i vom scuti dacă plătesc în bani. 

CONTROLORUL GENERAL 
Acest sistem barbar nu poate să dureze, 
De-atita sărăcie încep să emigreze. 
MINISTRUL ADULATOR 
Avem prea mulţi baroni cu titlu îndoielnice, 
Conţi, cavaleri ieșiţi dintr-un fictiv pomelnic. 
Chemîndu-i cu dovezi la o verificare 
Am strînge de la ei o sumă oarecare. 


REGELE 

Aceşti obscuri iluştri sînt ale curţii stele, 

Au legături ducale, şi-au cumpărat castele, 

Sînt secretari de stat, miniştri, fermieri, 

Cu aur e uşor să-ţi născoceşti un ieri. 
MINISTRUL ADULATOR 

A fi numit marchiz produce oricînd emoţii, 

Din oamenii de rînd să facem noi promoții. 
CONTROLORUL GENERAL 

Maestrul de capelă a zis că nu se drege 

Prin bani naşterea joasă, că-n muzică e rege. 
REGELE 

Geniul refuză, vai, scrisorile patente. 
MINISTRUL ADULATOR 

Propun să vindem, Sire, vreo şase regimente. 
REGELE 

La Fontenoy erau prea mulţi imberbi la număr. 

Pe colonel, fiind prunc, l-au ridicat pe umăr. 
MINISTRUL ADULATOR 

Nu văd decit un mijloc: o mică-n sus schimbare 

De preţ la piine. Stringem şi punem în hambare 

Cît mai mult grîu. 
REGELE 

Poporul îşi va ieşi din fire. 

MINISTRUL ADULATOR 

Atunci veţi scoate griul vînzîndu-l mai scump, Sire. 


REGELE 
Să măsur cu coroana făina pe tarabă ? 
"Aceasta cere timp, eu am nevoie-n grabă. 


LOCOTENENTUL DE POLIȚIE 
La arhiepiscop am pus oameni de pază, 
Moneda este rară, ei tezaurizează, 
În saci aurul vine de pe la mînăstiri, 
Din sacristie noaptea ies flăcări şi sclipiri. 
Eu, cîţiva gentilomi cu arme şi mascaţi, 
Luînd şi doi hoţi de breaslă cu totul devotați, 
Călcînd cu spada scoasă cardinalescul sediu 
Am „acceptat“ un dar după un scurt asediu. 


REGELE 
Cum ? eu care mă trag din Ludovic cel Sfînt 
Și pipăind bolnavii cu mîna în stare sînt 
Să vindec scrofuloza, să-mi spurc cu crime harul 
Ca un Cartouche satanic să jefuiesc altarul ? 


LOCOTENENTUL DE POLIŢIE 

N-atingeţi dogma, Sire, ci răii slujitori 

Care uitind de cer strîng pe pămînt comori. 
REGELE 

Aşa e! Cardinalul e-o inimă uscată, 

A-l sancţiona e-un act de dreaptă judecată. 

Dar dacă hoţii tăi, beţi, răspîndesc omilia ? 
LOCOTENENTUL DE POLIȚIE 

I-adăpostim o vreme cu-onoruri la Bastilia. 

REGELE (subtil) 
Şi-n cazul cînd vreun zvon se răspîndeşte-n gloată 
li acuzăm de furt şi-i osîndim la roată. 
SECRETARUL DE STAT AL AFACERILOR STRĂINE 
Ambasadorul Prusiei doreşte un răspuns. 
REGELE 


S-aştepte. 
SECRETARUL DE STAT AL AFACERILOR STRĂINE 
Regele-i viclean şi nepătruns. 
Ascultă în consilii şi-aprobă tot orbește, 
Pe-ascuns scrie misive şi le pecetluiește, 
În toată Europa trimite apoi ştafete, 
E plin de ginduri cînd pare să se desfete. 
REGELE 
Prea multe afaceri grele ! Să le lăsăm pe miine. 
Am gust de şuncă, ouă, pui pe felii de piine. 


(Valeţii aduc o masă cu mai multe tacîmuri, regele se așază și face semn 
altora să se așeze. Dar aceștia, printre care mareșalul, stau în picioare numai pri- 
vind. Maitre d'hotel strigă: „Regele vrea gustarea“. Sint aduse platourile de către 
valeți, înainte pășind l'huissier de la salle cu un baston, apoi doi guarzi, gentilomul 
servant panetier, Lecuyer de cuisine, le garde-vaisselle, încadraţi între guarzi. Tăvile 
sînt prezentate regelui, maître d'hôtel se face a gusta din fiecare. Apoi totul e pus 
pe masă şi regele mănîncă lacom şi în contrast cu ceremonialul.) 


REGELE 

Iubite mareșal, acesta este un ou. 
MAREȘALUL 

Spuneţi un adevăr în chip succint şi nou. 
REGELE 


Şunca păstrează încă parfum de vin în ea. 
MAREȘALUL 

Permiteţi-mi s-adaog că-i şi părerea mea. 
REGELE 


Hum ! Puiul fript exală o dulce abureală. 
MAREȘALUL 
După miros şi-aspect nu-ncape îndoială. 
REGELE (aparte) 
E-un om perfect de curte, amabilă stafie, 
Ignar în strategie, istorie, geografie, 
Confundă ţarul rus cu Marele Mogol, 
Cap cu desăvirşire copilăros și gol, 
Urmaş colateral al lui Philippe Le Bel, 
La orice-naintare de oameni noi rebel, 
Ca nimeni altul știind a balului cadență, 
Să joace menuet, să facă reverență. 
De nu-i zimbesc o zi e vînăt ca un nor, 
Seniorul de-altădată e-acum un vid sonor. 
Aici valet smerit la tric-trac dîndu-mi sfat, 
Faţă de servii lui prădalnic şi-ngîmfat. 
Din ușă va fugi, nestind să-mi dau suflarea 
Grăbit noului rege a-și îndoi spinarea. 
MAREȘALUL (către un vecin) 
Cînd regele-i pe gînduri privindu-ne posac, 
E semn că-n capul lui intenţii negre zac. 
Curteanul stă-ntr-o baltă a intrigii şi-a urii, 
Mai liniştit te simţi pe un ocean în furii. 
(Face reverențe preventive.) 
REGELE 
Pentru-a mi-aduce un pui pe-o tavă aurie 
Alaiul falnic vine de la bucătărie 
Prin coridoare unde ard lumînări într-una, 
Prin galerii pe care le zguduie furtuna. 


nu ro 


Un pui ! Se frig cinci sute iar pentru-n pic de jar 
Plătesc un codru-ntreg de fag şi de stejar. 


(Către o marchiză.) 


De-al vostru nou hotel, marchiză, sint gelos, 
Totul e delicat, de gust, ingenios. 
Curtea interioară cu peristil încîntă 
Prin mici cascade de-apă ce gilgiie şi cîntă. 
Pe balustrada scării opt grupuri statuare, 
Două pe-o treaptă, sus imense felinare. 
MARCHIZA 
Dar... 
REGELE 
Iar salonul galben, unde citiţi romane 
De-acel perfid Voltaire, întinsă pe-otomane 
Sub o tapiserie cu-n rege cipriot, 
Este superb. 
MARCHIZA 
Dar, Sire... : 
REGELE 
Un rege ştie tot. 
Aseară s-a jucat cu măști și travestiuri 
În strict incognito în sala cu lambriuri 
Un faraon pe mize fantastice. O, cer, 
Norocul copleșește statornic pe bancher. 
(Către prévôt.) 
Ai dumitale agenţi cu-auzul ascuţit 
Ce spun ? 
PREVOT-UL 
Convulsionarii cu săbii şi cuţit 
Se bat şi se ucid, dacă-i împiedici rişti 
Să te blesteme și, de nu-i lovești, sînt trişti. 
REGELE 
Să-i duceţi la ospiciu ! 
PREVOT-UL 
Iscîndu-li-se arţagul 
De la subtilităţi, şcolarii au scos briceagul 
Şi s-au bătut la sînge. Sînt doisprezece morţi 
La iezuiţi. 
REGELE 
Nebuni ! Să pui lacăt la porţi. 
PREVOT-UL 
Pentru negustorime războiul nu-i năpastă. 
Una-a ţipat la alta : „Ca pacea eşti de proastă !* 
REGELE 
Vom medita la asta. 
PREVOT-UL 
În cîrciuma burgundă 
Azi noapte aţi intrat, un tont v-a tras de fundă. 
Cu-n pumn vînjos l-aţi dat de-a berbeleacul, fla ! 
Cu doi în travestiu aţi fost pe urmă la... 
REGELE 
Am fost la... Am fost la... Iubite magistrat 
Iţi mulţumesc ! Sînt bine păzit... supravegheat. 


(Către o doamnă de onoare.) 


Cum a dormit regina ? 
DOAMNA DE ONOARE 
A auzit viole, 
Glasuri ţipînd pe săli, paşi grei ; în girandole 
Și candelabre-ntr-una lumina a oscilat, 
Credea că duhuri rele au dat buzna-n palat. 

Tot timpul a privit înspăimîntată uşa 

Și a ţinut de frică în braţe căţelușa. 

De frig s-a zgribulit sub trei învelitori, 

Abia acum, spre ziuă, a-nchis ochii-n sudori. 
REGELE 

Regina aparţine unei focoase nații 

Aceste-apartamente-i produc halucinaţii. 

Să-i spuneţi că n-am vrut s-o turbur cînd dormea 

Și c-o încredinţez de-afecţiunea mea. 


(Către contele-guvernator.) 


În fine aţi venit mult aşteptate conte, 

Guvernator, senior, prinţ al tăcerii, arconte 

Al unei fortărețe teribile. Ciudat 

Ca-n vila de la ţară să fiți asediat. 
CONTELE 
Intenţiile plebei îmi sînt mereu neclare, 
Pe căi întortochiate abia sosii călare. 
CONTROLORUL GENERAL 

Cînd piinea-i de ferigă, tăriţe şi nutreţ, 

Noroc că n-au mincat şi cal şi călăreț. 


REGELE 
Supraveghiaţi opt turnuri, privit de mulţi cu spaimă, 
Aveţi plătit de mine, un bucătar cu faimă, 
Un personal distins, o pensie măreaţă 
Și citeodată nici un captiv în fortăreață. 
CONTELE 
Sînt, Maiestate ! 
REGELE 


Știu, cînd nu vin prin scrisori, 
Aduceţi muribunzi din alte închisori. 
Să trecem peste asta ; ticsită ori pustie 
Bastilia e-un sigiliu regal pe-orice hîrtie, 
Perpetuu memento că eu urmaș de sfint 
Sint marele arbitru şi ultimul cuvînt. 


(Valeții aduc doi cîini de vînătoare.) 
O, dragii mei prieteni, Leroy, Leduc, ce grea 
E meseria noastră cînd cauza e rea. 
Mă simt îndreptăţit a porunci, privirea 
Piezişă o detest, urăsc împotrivirea. 
Seniorii în mătăsuri îmi sînt plecate slugi, 
Imi fac procesiuni călugării cu glugi. 
Spre-a-i ţine-n jurul meu îi las să fie hoţi, 
Eu însumi jefuiesc ca să-i plătesc pe toţi. 
Pentru persoana mea mai dăinuie un cult 
Pilpiitor, nesigur de care-orbeşte-ascult. 
Într-o caretă de-aur, înmănuşat, pudrat 
Trec admirat de mulţi, de nimeni adorat. 
Eu voi muri tihnit dar tună de pe-acuma 
Vestind pentru urmaş, potopul, focul, ciuma. 
Nu am de-ales : trăiesc din specularea pîinii. 
MAREȘALUL (căutînd a potoli zgomotul făcut de cardinal şi un abate) 
Sst ! Maiestatea Sa e-n sfat secret cu cîinii. 
REGELE 
Timpul e altul, haina, peruca-mi sînt la modă, 
Dar sceptrul e vetust. În svelta mea comodă 
"Ţin chei de porţi de temniţi și cînd petrec în danţuri 
Saloanele răsună de un ecou de lanţuri. 
Urăsc pe filozofi ; departe de profan, 
În pod, experienţe fac ca fizician ; 
Convins sînt uneori că lumea-i rațională, 

Aştept cu frică totuşi pedeapsa infernală ; 
În faţa tuturor mă culc, mănînc, mă-mbrac, 
Sclipind de diamante sînt singur și sărac. 


(Arătînd spre curteni.) 


Vedeţi ? Fac reverențe, gîndind ceva să-mi ceară, 
Aşa zimbesc de rece figurile de ceară. 


(În timp ce regele vorbește cu ciinii, un abate comunică ceva în șoaptă car- 
dinalului care-și împreună mîinile de citeva ori, vădit scandalizat, şi ridică, suspi- 
nind, ochii la cer.) 

CARDINALUL 
Urgie, Maiestate ! Dreptate, ocrotire ! 
REGELE 
Ce este, Eminenţă, de v-aţi ieşit din fire ? 
CARDINALUL 
În zori, bruscînd pe clerici, un cîrd de hoţomani 
Ne-a luat sacii cu bani culeşi pentru sărmani 
Cu spada profanînd un sfint aşezămînt. 
REGELE 
O, Doamne, de ce stringeţi averi pe-acest pămînt ? 
Prea bine ştiţi că hoţul respect de nimeni n-are, 
Chiar mie mi-au furat ce-aveam prin buzunare. 


(Către locotenentul de poliție, cu fină ironie.) 

Ca om prea iscusit, locotenente, du-te 

Şi vezi de dai de urma pomenilor pierdute. 
CARDINALUL 

Trimiteţi trupe, Sire, mulțimea-mpinge-n porți, 

De nu ne apăraţi, vor fi răniți şi morți, 

Căci sintem atacați cu bolovani şi drugi ; 

Toţi tremură-năuntru, se-nchină şi fac rugi. 
REGELE 

Deloc nu înţeleg. 
CARDINALUL 

Bandiţii au aruncat 

La toţi cîți întilneau în drum, cite-un ducat, 

Spunind c-avem comori. Desculţii vin cu pizmă 

Răcnind să le-mpărţim ce-am strîns, zic ei, din dijmă. 
REGELE 

Vom apăra, desigur, pe Eminenţa Ta, 

Dar eu în locul lor, spun drept, m-aș revolta. 

(Iese cu alai, fanfară.) 


REGISORUL 

Halt ! Bravo, tovarășe rege ; bravo, tovarăşe cardinal, bravo toți. 

MAREȘALUL 

Tovarăşul Ludovic Moldovan are mult talent. (Reverenţă.) 

LUDOVIC 

Și dumneata nu mai puţin, tovarăşe Ilie Vilvoi. (Reverenţă.) 

MAREȘALUL 

Așa şi-așa ! 

REGISORUL 

Are să iasă perfect. Nu uitaţi că tunelul va fi gata înainte de termen şi de 23 August 
şi că piesa, scrisă de unul din voi şi jucată de echipa noastră culturală, va fi vă- 
zută de persoane de mare vază, insist, de foarte mare vază. Permite-mi, tovarăşe 
Ludovic, o mică observare. În antipatia dumitale firească pentru clasa feudală. 
hrăpăreţă şi parazită, comunici regelui un exces de indignare care-l face simpatic, 
incit îţi vine să-l săruți. Însă ştii bine, regele n-are nici el mai multă sensibilitate 
morală, cum de altfel ai descifrat foarte subtil. E vorba deci de a nuanţa şi mai 
clar că critica suveranului absolut e o simplă maliţie față de complici pe viaţă şi 
pe moarte. Nu intru în amănunte, fiind încredinţat că vei lustrui rolul singur. 

Masă-mă, totuşi, să te sărut ca interpret eminent. (Îl sărută zgomotos.) Repetiţia 
actului II miine după ce schimbul din care faceţi parte s-a odihnit şi a luat masa. 
Mă retrag dînd locul tovarăşului inginer. 

CARDINALUL — INGINER 

'Tovarăşi, am ajuns cu inelele tunelului de'o parte şi de alta «șa de aproape după 
calculele noastre, incit în citeva zile ne vom întilni unii cu alţii, cei de dincolo şi 
cei de aici. Pornim de la un inel terminat, de la o campadă, cum se zice tehnic. 
Acum am intrat pe ambele versante pe o porţiune calcaroasă, încît e cazul, după 
conducerea şantierului, de a o socoti din prudenţă punct slab şi de a lucra ca la 
campioane, întărind excavaţia superioară spre a proceda la consolidarea calotei cu 
o boltă solidă și impermeabilă. Cu iluminatul cum merge ? 

CONTROLORUL GENERAL — ELECTRICIAN 

Bine. 

CARDINALUL — INGINER 

Ventilaţia prin aer comprimat ? 

PREVOT-UL — RESPONSABIL CU AERISIREA 

Din partea mea supraveghez mereu. Pină acum a mers bine. 

"CARDINALUL — INGINER 

E-adevărat. Cu lemnăria cum stăm? Cînd atingeţi extradosul completaţi ca în 
schema pe care o aveţi cintrul de lemn din cite trei popi solizi pe tălpi bune şi 
„celelalte. Artifiţierii să distribuie explozibilul după schiţă, în aşa chip încît să nu 
se fisureze blocul. Șeful miner va supraveghia perforarea, burarea găurilor, aprin- 
derea fitilelor. 

LUDOVIC MOLDOVAN — ȘEF MINER 

Negreşit. 

CARDINALUL — INGINER 

Dumneata, tovarăşe secretar de stat, asta, Cirimpei, ca şef de echipă, ce zici, cum 
arată stinca ? 

SECRETARUL DE STAT AL AFACERILOR STRĂINE — ȘEF DE ECHIPĂ 

Eu zic că bine, pînă acum nimic suspect, așchia de piatră e uscată. 
MAREȘALUL — ARTIFIŢIER 

Uite ce e, am lucrat în multe mine ca artifițier. Mie-mi miroase a apă. O simt cu 
nasul. Terenurile astea inegale sînt periculoase. Lemnul de la proptirea provizorie 
cîntă. 

CARDINALUL — INGINER 

Asta ar însemna că o împingere disimetrică se exercită de sus. 

LUDOVIC MOLDOVAN-ȘEF MINER 

Ce spune Ilie Vilvoi merită atenţie, îl cunosc de mult. 

CARDINALUL — INGINER 

De aceea am şi recomandat prudenţă tuturor echipelor. Pe urmă, dacă nu lucrăm 
cu băgare de seamă, întîrziem şi se pot întîmpla accidente regretabile. Cred că nu 
vreţi să aveţi de-a face cu tovarăşa doctoriţă de la dispensar. 

DOAMNA DE ONOARE — DOCTORIŢĂ 

Chiar vă rog, tovarăşe inginer, să-mi permiteţi să mă retrag. Trebuie să revăd 
cîțiva mici pacienţi din tabără. Dumnealor să lucreze în așa fel, să nu-i văd pe 
la mine. 

CARDINALUL — INGINER 

(făcînd, ca şi cînd ar continua rolul din piesă, o binecuvintare cu mîna). 

DOAMNA DE ONOARE — DOCTORIȚĂ 

(la fel, continuind rolul, face o reverență şi iese). 

MAITRE D'HOTEL — BUCĂTARUL CANTINEI 

Şi mie îngăduiţi-mi să plec. Eu sint bucătar. Intraţi în echipa de noapte unii din- 
tre dumneavoastră. Înainte de a vă odihni vreau să arunc ochii pe la bucătărie. 
Poate vă fac o surpriză plăcută. 

CARDINALUL — INGINER 

(semn de binecuvintare). 

MAITRE D'HÔTEL — BUCĂTAR  (înclinindu-se ceremonios) 

Eminenţă ! 


TEE: 1 


CARDINALUL — INGINER 

În fine, eu voi intra în tunel mîine dimineaţă, cu echipa întîi, să văd cum stau 
lucrurile. Tovarășe Droc, în piesă dai lovituri la arhiepiscopie, aci miînuieşti cio- 
canul de pietrar. Miine lucrezi în continuare cu meșterii dumitale. Bolţul de la 
cheie şi cele laterale să fie frumos buciardate. Să cîştigăm timp, finisînd timpanul 
şi coronamentul, în vreme ce spargem peretele subţire care ne mai desparte de 
versantul celălalt. 

LOCOTENENTUL DE POLIŢIE — PIETRAR 

Va trăi veacuri şi milenii şi va fi cel mai frumos portal. 

CONTROLORUL GENERAL — ELECTRICIAN 

Nimic nu trăieşte milenii. Mările rod uscatul, munţii se surpă, zăpezile şi geru- 
rile se mută. 

LUDOVIC MOLDOVAN-ȘEF MINER 

Iar l-a apucat melancolia. 

CONTROLORUL GENERAL — ELECTRICIAN 

Ce melancolie ? Eu sînt mulţumit să facem un lucru bun pentru generaţiile care 
urmează. Ce-o fi peste mii şi sute de mii de ani nu e în puterea mea să ştiu. 
Omul o să facă față de-o veni şi Oceanul peste el. Păcat că eu n-o să mai fiu! 
CONTELE-GUVERNATOR — CIMENTAR 

Noi construim tunele, baraje, uzine, spitale, teatre, orașe. 

CARDINALUL — INGINER 

În piesă guvernezi Bastilia. 

CONTELE-GUVERNATOR — CIMENTAR 

Joacă omul ce poate. În viaţă sînt cimentar. 

MINISTRUL ADULATOR — SPECIALIST ÎN HIDROLIZARE 

Eu am visat într-o noapte că tunelul era tăiat şi sclipea ca marmura şi prin el 
trecea ca un luceafăr un tren electric din care se dădea jos nu-ţi mai spun cine 
şi ne zicea : Bravo, tovarăşi, aţi făcut o operă măreaţă. 

MAREȘALUL — ARTIFIŢIER 

Să mă slăbești cu visele tale. Nu cumva ai visat că te-a decorat? 
MINISTRUL ADULATOR — HIDROLIZATOR 

Nu m-a decorat, dar mi-a strîns mina. (Își privește mîna încântat.) 
MAREȘALUL — ARTIFIȚIER 

Superstiţii. Mai bine să fim cu ochii-n patru. 

MINISTRUL ADULATOR — HIDROLIZATOR (furios) 

Eşti o cucuvea! Și ce dacă visez? Fac vreun rău cuiva? Din vise ies fap- 
tele mari. 

MAREȘALUL — ARTIFIŢIER 

Şi lucrările pripite ! 

MINISTRUL ADULATOR — HIDROLIZATOR 

Cobe ! (Trage spada, se încaieră, duel.) 

CARDINALUL — INGINER 

Pax vobiscum. Deajuns pentru azi. Ascultă, Ludovic Moldovan, de ce-ţi spune ţie 
acasă Ludovic al XIX-lea ? 

LUDOVIC MOLDOVAN | 

Să vedeţi, tata a fost miner grevist şi eu la fel de la 18 ani. Fiind bănuit că am 
legături cu organizaţiile de tineret, am fost arestat, apoi furat ori cedat și m-am 
trezit lucrînd forțat într-o mină germană, unde erau de asemeni cehi, polonezi, 
de toate naţiile. Erau atît de mulţi Ludovici, Hölzel, Schăstner, Freihube (nu mai 
țin minte cum îi chema pe toţi), încît ne-au numerotat și mie, fiind cel mai tînăr, 
mi-au zis Ludovic al XIX-lea. 

CARDINALUL — INGINER 

Va să zică pentru asta. E timpul să plecăm. Maiestate ! 

LUDOVIC MOLDOVAN 

Eminenţă ! 

GENTILOMUL DE CAMERĂ 

Vive.. (Se răzgindeşte.) Trăiască puterea populară! (Pune mîna pilnie la gură şi 
cîntă ca din trimbiţă. Ieşire reverențioasă, plecăciuni.) 

Muncitorii intră. pe rind in costume de repetiție. 


MINISTRUL ADULATOR — HIDROLIZATOR 

Să vezi ce-am visat! E drept că eram mort de oboseală. Se făcea că aveam cinci 
alune în mînă şi veneau cinci veveriţe să mi le roadă. Eu mă întristam. Repede 
se lăsară din văzduh cinci vulturi care apucară de coadă veverițele și acestea de- 
teră drumul în palma mea celor cinci alune. Atunci răsunară cinci trîmbițe și 
m-am sculat vesel-vesel, nevoie mare. 

SECRETARUL DE STAT AL AFACERILOR STRĂINE — ŞEF DE ECHIPĂ 

Fii serios, tovarăşe. Azi în zori, cînd am ieşit din mină n-am văzut noi o veveriță ? 
MINISTRUL ADULATOR — HIDROLIZATOR 

Se poate. Soacră-mea care are nouăzeci de ani zice aşa: o să aveţi cinci hibe, timp 
ie cinci zile și vor veni cinci inşi iscusiţi să vă scape de ele. Dar nevastă-mea: 
joacă la loterie pe numărul cinci, poate cîştigi. Ei, dumneata, tot posac? 
CONTROLORUL GENERAL — ELECTRICIAN 

Fugi de-acolo că nu sînt posac. Nu lucrez cu rivnă? N-am fost citat pe tabloul de 
evidenţiaţi ? Eu mă gindeam așa. Facem noi acum tunelul, găurim muntele, băgăm 
parale în el şi iese pe urmă o inovaţie de transporţi ca cu telefericul cite tone 
vrei într-o mică de ceas sau îţi faci treaba cu helicopterul. Atunci, la ce o muncă 
zadarnică ? 

MINISTRUL ADULATOR — HIDROLIZATOR 

Mergi cu gîndul prea departe. Trenul are rostul lui. Trece ascuns, încarcă mult. 
Stii de colectiviștii care, avind tractoare, au omorît caii ca să nu le dea nutreţ 
degeaba. A venit o primăvară mocirloasă, tractoarele s-au împotmolit, caii drăguţii 
au intrat cuminţi pe ogoare. Cind ai conductă de apă nu astupa repede puţul. Pen- 
tru orice întîmplare. Mereu tot înainte, fără a renunţa la ce-i bun din trecut. Înţe- 
lesu-m-ai ? 

CONTROLORUL GENERAL — ELECTRICIAN 

Am priceput. Mai mult încă, soacră-mea zice că leacurile băbeşti sînt mai bune. 
MINISTRUL ADULATOR — HIDROLIZATOR 

Fugi de-acolo, te cred mai mult mehenghi. Cind lucrezi, judeci altfel şi ne baţi 
pe toţi. 

CARDINALUL — INGINER (ținînd de braţ pe mareșalul-artifiţier) 

Tovarăşe Vilvoi, e adevărat ce s-a zis că ai nas fin. Azi dimineaţă cînd am intrat 
în tunel piatra mustea. E o porţiune mică calcaroasă permeabilă la apă. Virful 
muntelui e greu de controlat, se stringe sus zăpadă sau un ochi de apă, care apoi 
se infiltrează. Mai tirziu, punem noi rînduială și acolo. Acuma lucrăm tunelul ca 
şi cind l-am scobi în straturi moi. Zidim solid și izolăm. Se şi auzeau în zori cioca- 
nele celor de dincolo care fac la fel. Atenţie la barbacană, la rigola de scurgere. 
De e cazul, facem drenaj. 

CHRISTINA 

Am înţeles, tovarăşe inginer. 

CARDINALUL — INGINER 

Şi aerul mi s-a părut sufocant. Nu rareori odată cu apa pătrund şi gaze. Pe aici 
sînt zăcăminte. Tovarăşe cu aerisirea. fii cu ochii în patru. 

PREVOT-UL — RESPONSABIL CU AERISIREA 

Voi fi cu ei în opt. 

CARDINALUL — INGINER 

Pentru simplificarea manevrelor, noi am fixat şinele pe traverse dinainte, şi într-o 
parte şi-n alta, aşa că transportul oamenilor şi uneltelor, îndepărtarea sterilului la 
haldă le facem pe vagoane adevărate. Ce mă interesează în primul rînd este hidro- 
lizarea. 

MINISTRUL ADULATOR — HIDROLIZATOR 

Sint treaz și vă ascult cu smerenie. 

CARDINALUL — INGINER 

Smerenie nu-mi trebuie, sînt cardinal doar în piesă. Aci să nu visăm. 

MINISTRUL ADULATOR — HIDROLIZATOR 

Nu visăm. 

CONTROLORUL GENERAL — ELECTRICIAN 

Decit vulturi răpind veveriţe care stau să roadă cinci alune. 

CARDINALUL — INGINER 

Lăsaţi-l în pace. La nevoie manevrăm erectorul şi montâm tubinguri de metal, 
ca să puteţi introduce prin prese hidraulice căptuşeala impermeabilă în dosul 
marciavantelor. Pe urmă, pietrarii vor face bolți solide din blocuri de granit. Îl 
transferăm acolo pe locotenentul de poliţie, vreau să zic pe tovarășul Droc cu 
echipa lui. 

LOCOTENENTUL DE POLIȚIE — PIETRAR 

Tot ce e de trebuință ca să iasă o lucrare grozavă, voi face! 

CARDINALUL — INGINER 

Mai avem un hop și vom striga toţi ura! Acum dau cuvîntului regisorului. (Toţi 
stau cuminţi în jurul lui.) 

REGISORUL 

Vedeţi și dumneavoastră cum e la noi, sub regim socialist! Facem lucrări mărețe 
şi din punct de vedere material şi sub raport cultural. O echipă care forează un 
tunel în cinstea lui 1964 şi joacă o piesă despre regimul feudal-absolutist e ceva 
nemaiauzit aiurea. Piesa noastră e şi ea un tunel spre lumină, spre noul umanism. 
O observaţie pentru tovarășul Ludovic al XIX-lea. Regele e om, nu-i cazul să-l 
golim de orice simţire. E o expresie a vremii lui. Să nu te înduioșezi de pretinsele 
lui tristeţi. Fundamental e viclean, cinic, rece, hrăpăreţ. Trebuie să știți că toate 
faptele ce pot să pară neverosimile şi brutale sînt perfect adevărate: specula cu 
pîinea pusă de memorialişti pe socoteala regelui, intendenţa des menus plaisirs 
în Parc aux cerfs, cartier de metrese, metoda înnobilării acestora prin căsătorii, 
fantasmagoriile reginei etc., etc. Toţi însă aţi citit că secolul al XVIII-lea s-a ilus- 
trat prin fineţe, prin tapiserii, prin vase de Sevres, prin mobilele Louis Quinze, prin 
delicateţea moravurilor. Cum împăcăm cele două aspecte, amindouă adevărate ? 
Foarte simplu. Printr-o gesticulaţie amabilă, prin protocolul impecabil, prin spiri- 
tul verbal, prin reverenţe. Totul trebuie jucat fin, fin. fin, fin. 

Acum trageţi masa de tric-trac în mijloc. Așa. Sting lumina, vă aşezaţi fiecare la 
locul respectiv şi începeţi. 


REGELE (jucând tric-trac cu mareșalul) 
Ce noutăţi ? 
CONTROLORUL GENERAL 
Parisul de piine duce lipsă, 
Făina s-a scumpit. 
REGELE 
Mă mir. E o eclipsă 
Care pe cerul nostru aduce o schimbare. 
De hrană, pe cit ştiu, gem brutării, hambare, 
De peste graniţi ieftin am cumpărat cereale. 
Cum îşi explică asta consiliile regale ? 
CONTROLORUL GENERAL 
Făpturi hidoase dau pe la răscruci tircoale, 
Încearcă, îmi închipui, a izvodi răscoale, 
Cu facle aprind recolta şi morile de griu, 
Pe cărăuși i-atacă şi-aruncă sacii-n riu, 
Împiedică intrarea chervanelor în vamă. 
În negustori s-aducă provizii bagă spaimă. 
CURTEANUL I (către curteanul II) 
Afacerile negre n-o iau pe drumuri scurte, 
Nu m-aș mira să fie unelte de la curte. 
REGELE 
Aţi prins dintre briganzi ? 
PREVOT-UL DE POLIȚIE 
Sint sprinteni de picioare, 
Doar unul surd şi mut se află la-nchisoare,. 

REGELE 
Ha, ha ! La stilp ! De gitu-i citeţ s-atirne afişul : 
„Eu şi cu alţi infami înfometăm Parisul.“ 
Să sufere supușii ar fi o mare vină, 
Daţi din belşug la mori şi brutării făină 
Cu-n preţ puțin scăzut. 
MINISTRUL ADULATOR 
Înlăturaţi dezastre 
Şi-un bun venit ieși-va şi Maiestăţii Voastre. 
REGELE 
La zaruri n-am noroc. 
MAREȘALUL 
Hotăritor temei 
Că veţi culege, Sire, mulţi lauri la femei. 
REGELE 
Ascunse sub perucă am tîmplele cărunte. 
De mult nu mai încerc decit plăceri mărunte. 
Cu Eros sînt, fiind rege, șăgalnic şi prudent, 
De-a inimii bătaie se-ocupă un intendent. 
Ce zar ingrat! 
MAREȘALUL 
În schimb, fecioarele v-adoră, 
Ca pe supremul mire v-aşteaptă casta soră, 
In graţie și farmec întreceţi pe Dauphin. 
REGELE (aparte) 
Adulator viclean şi rufian obscen ! 
Chiar fata lui mi-ar vinde-o pentru-n desfriu de aoapte 
Spre-a se-ntări la curte şi a culege şoapte. 


(Tare, împingind cu mâna damierul.) 


Partida e pierdută. 
HUISSIER-UL 
Regina cu suita ! 


REGELE 

Sosiţi la vreme, Doamnă, sînt în nefericita 

Postură a celui care-a pierdut o bătălie 

Şi nu mai are arme în a sa panoplie. 
REGINA 

De oastea imperială sinteţi iar combătut ? 
REGELE 

O, nu, ci la tric-trac de mareșal bătut. 
REGINA 

Mă speriasem. Este cu mult mai trist să fii 

În fiecare noapte chemată de stafii. 

Un om a fost, cred eu, ucis și îngropat 

Sub duşumea şi-acum se vaietă sub pat. 
REGELE 


Fiţi liniștită, Doamnă. A fost răpus un om? 
Vai, un palat regesc e-asemeni unui dom 
În care ziduri, scări, podele, bolți. sînt cripte 
Cu-asasinaţi obscuri nepomeniţi în scripte. 
De-atitea generaţii sînt lespezile roase, 
Un arbore ilustru face-un morman de oase. 
Dar, fiţi încredinţată, nu ţipă nici un duh. 
Cu moartea orice suflet se mistuie-n văzduh. 
DUHOVNICUL 
Pioasele vedenii sînt totuși salutare 
Spre-a umili trufia şi-a ne-ndrepta spre-altare. 
Tot ce-i terestru-i fum. 
CURTEANUL II 
Afară de ducați. 
De la creduli prin predici sinistre extorcaţi. 

REGINA 
Părintele mi-a dat al unei fete craniu, 
Cînd simt că-mbătrinesc privesc acest cap straniu, 
Se zice c-ar fi fost de-o frumuseţe rară, 
C-ar fi ademenit chiar o papală tiară. 
DUHOVNICUL 
E o legendă veche rămasă din străbuni 
Și de-un truver cîntată. 
REGELE (aparte) 
Aici sînt toţi nebuni. 
(Către regină.) 
leşiţi la vînătoare, la baluri, cu respect 
Voi fi faţă de Voi un gentilom perfect. 


REGINA 

Tereza căţelușa a fost bolnavă greu. 

A tremurat din labe şi-a scheunat mereu. 
REGELE 

Și-acum ? 
REGINA 


E mult mai bine, urmînd strict ordonanța. 
REGELE (ironic) 
Ce fericită fi-va de-această ştire Franţa ! 


REGINA 

Acel care mi-a dat medicamentul are 

Un fiu, să-l faceţi paj la grajduri e-o favoare 

Pe care-o cer. 
REGELE 

E nobil ? 
REGINA 
Păstor din Alpi ori Var. 

REGELE 

Atunci cel mult e bun să fie potcovar. 
REGINA 

Îmi refuzaţi favoarea pe cîte înţeleg ! 
REGELE 

E o suplică gravă, ce nu pot să dezleg 

Făr-a-ntreba consiliul. umilul post de paj 

E-al celor mai de vază familii apanaj. 
REGINA 

Permiteţi, Maiestate, să mă retrag ! (Iese.) 
REGELE 


Îmi pare 
Nespus de rău că pleacă fierbînd de supărare. 
Eram copil aproape cînd mi-au adus-o-n pat 
Dintr-un pierdut pe hartă minuscul principat, 
Dar răposatul unchi nestrămutat credea 
Că socrul, moştenind, o ţară avea să-mi dea. 
Castelul ei păzit de-un halebardier 
Era o şură "'naltă cu negre uși de fier. 
În păpurişul apei păşeau cîțiva bitlani 
Prin mobilele vechi rodeau mari șobolani. 
Am fost soţ şi soţie, pereche-n toată firea, 
Am zămislit copii, n-am cunoscut iubirea. 
Acum sînt sterp la suflet, plin numai de dorinţi, 
Pe fata cea mai pură, o fur de la părinți, 
Mă-ncîntă cîtva timp pudoarea-i graţioasă 
Apoi mă plictisesc şi o trimit acasă. 
Cer alta. Că prin ele, după căpătuială 
Curtenii ar umbla, mă prinde-o bănuială. 
La Trianon am dat de un spectacol rar, 
O fată-ncîntătoare a unui pădurar 
Se bălăcea-ntr-un şipot aproape goală. Iute 

Văzîndu-mă-a fugit asemeni unei ciute. 

Pe tată l-am făcut mai mare peste ape 

Le-am dăruit o casă cu mobilier pe-aproape, 

O maică ocroteșşte, în duh de-austeritate 

O nimfă de candoare şi de naivitate. 

Ce fericire-ncerc simţindu-mă sfios ! 

Voi ataca vînatul în chip ingenios. 
INTENDENTUL PLĂCERILOR MĂRUNTE 

Priviţi, furat în pripă, acest superb contur. 
REGELE 


Iert hoţul dacă este Maurice Quentin La Tour. 
INTENDENTUL PLĂCERILOR MĂRUNTE 
Chiar el! 
MAREȘALUL 
Ce-asemănare ! 
MINISTRUL ADULATOR 


În ochi ce inocenţă ! 
CURTEANUL I 


Ce graţie infantilă ! 

MAREȘALUL 
Dar şi magnificenţă ! 

CURTEANUL II 

Diana lui Goujon nu-i mai frumoasă. Quoi ! 

E o minune rară, c'est un morceau de roi. 
REGELE (ipocrit) 

De sabia divină încep să mă-nspăimint. 

Un rege exemplar să fiu vreau pe pămînt. 

(Către cardinal.) 


Ce ziceţi, Eminenţă ? 
CARDINALUL 
Cu cei ce sînt pe tron 
E mult mai indulgent al nostru sfint patron. 
REGELE 
Nu. Vreau să fiu un prinţ patern şi caritabil. 
(Către mareșal.) 
Printre strămoși aveţi un falnic conetabil, 
Copacul vostru are arborescenţă vastă. 
Baronul este vrednic de-o splendidă nevastă. 
MAREȘALUL 
Vorbiţi de fiul meu de la Colmar ? 
REGELE 
De el. 
Din chiar această clipă devine colonel. 
Si dacă, precum sper, mă va sluji leal, 
Nimic nu-mpiedică s-ajungă mareşal 
CURTEANUL I | 
Îmi pare curioasă atîta-nsufleţire 
În gestul suveran ghicesc un ţel subţire. 
MAREȘALUL 
Trimit ștafeta-ndată să-l cheme pe Odon. 
REGELE (decis) 
Să stea în garnizoană, la postul său, ordon. 
MAREȘALUL 
Prea bine, Maiestate. Am totuși o uimire. 
Cum va păși l-altar mireasa fără mire ? 
REGELE 
Acesta e-un detaliu de ceremonial 
În care se pricepe smeritul cardinal. 


(Către cardinal.) 

V-am apărat de moarte, de flăcări şi hoţie. 

Cum doi ce sint departe pot fi soț şi soție ? 
CARDINALUL 

Mireasa e supusă voinţei părintești, 

Baronul-colonel poruncilor regești. 

Acesta fiind din spiţă întru nimic obscură, 

Ba chiar din os ducal, ajunge o procură. 

Cei doi vor fi legal de faţă la altar 

Spre binecuvintare prin cite-un mandatar. 
REGELE 

Prea bine. Actul sacru să se-mplinească, şi 

La cei doi, după aceea, îl vom împărtăși. 

Ce fumegă pe-afară ? Se-aude-un murmur jalnic 

Și burniţează, vîntul îndoaie ulmul falnic, 

Trec şiruri de călugări, în mîini duc un coşciug. 

Stafiile reginei exorcizate fug ? 

Ce-nseamnă toate-acestea ? 
DUHOVNICUL 

Marchiza de la Hire 

S-a săvirșit din viaţă şi-o duc la cimitir. 
REGELE 

Marchiza de la Hire ? N-am auzit de ea ! 
INTENDENTUL 

Jeaneta, sire, fata cu ochi de peruzea, 

Pină acum un an metresa adorată. 

În haine băieţeşti adesea îmbrăcată. 
REGELE (distrat) 

La Hire, Jeannette La Hire, da, da, mi-aduc aminte 1 

Ce fată delicioasă, parcă o văd 'nainte. 

Coama-i sclipea pe umeri şi gilgiia spumoasă. 


(Indiferent.) 
Săraca ! Merita o vreme mai frumoasă ! 
(Meditativ.) 


Pe bronzul meu ecvestru oare ce-a vrut să spuie 

Cel care-a scris obraznic : Statue de statue ? 

Că sînt o umbră a umbrei, un monument livid, 

Sonor pe dinafară, pe dinăuntru vid. 

Mă plictisesc. 
LECTORUL 

Permiteţi să vă citesc o carte. 

REGELE 

Detest pe literați. Au limbile de şarpe. 

De filozofi perverşi, iconoclaşti, n-am chef. 

Mă plictisesc. Mai bine să trecem la gherghef. 

(Se aduc două mici gherghefuri de tapiserie, unul pentru rege şi altul pentru 

mareşal.) 

Ce uragan afară ! Nu cred nici în femei 

Contesa mea se culcă cu toți supușii mei. 
MAREŞALUL 

Vai, Sire ! 
REGELE 

Cu Choiseul a fost în confidență. 

MAREŞALUL 

Firesc | Acesta are o mare influenţă. 
REGELE 

Cu pajui meu! 
MAREȘALUL 

Efect al tinereții sale ! 

REGELE 

V-a fost amantă, ştiu, chiar Vouă, mareşale ! 

MAREȘALUL (modest) 
Zicea că am mult spirit! 


REGELE 
Dar cu acel imberb 
Monville ? 
MAREȘALUL 
] se părea c-avea picior superb. 
REGELE 


Admit. D'Aumont e şchiop, de bube devastat. 
MAREȘALUL 

Dar Maiestăţii Voastre cu totul devotat. 
REGELE 

lie ! Gurile maligne din sexul femeiesc 

Vă dau optzeci de ani! 
MAREȘALUL (cu umor) 

Eu însă nu-i primesc, 


(Bătăi repetate în ușă. Regele se duce și deschide.) 


NEGUSTORUL DE VINURI 
lertaţi, ca-ntr-o pădure am rătăcit cărarea. 
GENTILOMUL (șoptit la urechea regelui) 
Pentru oricine azi e slobodă intrarea. 
NEGUSTORUL (către rege) 
Şi dumneavoastră care păreţi un ofiţer, 
Vizitator ca mine ? 
REGELE 
O, nu, sînt tapiţer. 
Lucrez mobilier. 
NEGUSTORUL (făcîndu-i cu ochiul, dindu-i cu cotul) 
De bună voie n-aţi 
Venit. Dar dumnealor așa-mpopoţonaţi ? 
REGELE 
Pălărieri, blănari, de mode negustori 
Vor îi la curte baluri acum de sărbători. 
NEGUSTORUL 
Şi vă plăteşte sau lucraţi pe datorie? 
Săracul rege n-are un ban în visterie. 
Şi eu din vinul meu i-am dat nouă butoaie 
i n-am primit din preţ nici azi nici o lăţcaie. 
l iert căci e mîncat de triîntorii regali 
Si-mi place că-i iubeţ ca şi strămoşii gali. 


(Bătaie pe pîntece.) 


HUISSIER-UL 
Sire, acea pe care-aţi chemat-o vine-ndată. 
NEGUSTORUL 
Pfi ! Regele-n persoană. Sint ca și tras pe roată. 
(les toți afară de rege.) 


REGELE 
Doamnă baroană sînt umilul vostru serv. 


CHRISTINA 
Că aţi uitat de mine, şi nu mă mir, observ. 
Nu-s doamnă, nici baroană, ci-o fată simplă, Sire, 
Trăind cu voia Voastră, ca într-o miînăstire. 
REGELE 
Ce inocenţă rară ! Rămin înmărmurit ! 
Sinteţi şi una și-alta, găsind mai nimerit 
Unui supus al meu de neam să-i fiţi soţie. 
De astăzi faceţi parte din aristocrație. 
Baronul-colonel desigur v-onorează 
Fiind fiu de mareșal cu mulţi strămoși de vază- 


46 


www.cimec.ro 


CHRISTINA 


Dar tata-i pădurar ! 
REGELE 
E intendent, scuzaţi. 
CHRISTINA 
Cu-a Voastră bunătate, spun drept, mă turburați. 
Nici n-am visat vreodată să mă mărit. În fine, 
Aş fi voit un soţ fără blazon, ca mine 
Un om trăind onest din a lui osteneală 
Ca stînd în faţa lui să nu simt vreo sfială. 
Un colonel nu poate-n căminul lui să şadă 
Cînd nu e la război, călare-i la paradă. 
Limbajul lui e fin, fraza meșteşugită, 
Va rîde pe furiș de-o vrabie rebegită. 
REGELE 
Ce ingenuitate ! N-aveţi drept a vă plinge, 
Aţi străluci-ntre regi și între prinți de sînge. 
În fond baronul meu are-un noroc nebun, 
Primeşte-un crin suav pentru-n oscior străbun. 
CHRISTINA 
Şi dacă aşa cum sînt baronului nu-i plac ? 
REGELE 
Ar fi lipsit de gust, la inimă opac. 
Aș socoti scandal, ba chiar o infamie 
- Ca unul să ignore un bun ce-mi place mie. 
CHRISTINA 
Dar poate, Maiestate, nici eu să nu-l iubesc. 
REGELE 
Nu m-aș gîndi cu sila iubirea s-o nutresc. 
E greu cu-orice metal să legi un diamant, 
Eu v-am găsit un soţ, iar nicidecum amant. 
CHRISTINA 
Nu înţeleg deloc ce rost are să stăm 
Sub un acoperiș ca să ne detestăm ? 
REGELE 
În protocol nu intră nici dragoste, nici ură. 
Curteanul se însoară spre a avea progenitură 
Legală ori bastardă, ce fel nu-i pasă anume, 
Femeia ca să aibă în lumea mare un nume. 
Soții se mulțumesc doar cu formalităţi 
Cînd nu se văd își scriu şi-şi fac civilităţi. 
CHRISTINA 
Ce viaţă tristă, Sire! 
REGELE 
O alta n-am gustat. 
Căsătoria noastră e-afacere de stat 
Premeditată rece de-ai curţii secretari 
Negociată prin plenipotenţiari. 
Soţia poate fi o principesă slută 
Sau dimpotrivă blindă, sfioasă şi tăcută. 
Curtenii indiscreţi ascultă pe la uşi. 
Mireasa prea copilă se joacă cu păpuși. 
Cînd inima în piept a început să bată 
E prea tirziu, delfinul-adolescent e tată 
Și cînd abia e-n virsta unui bărbat voinic 
Prinţul cel melancolic a devenit bunic. 
Vă temeţi de-nsoţire ca de un fruct amar ? 
Ce trebuinţă aveţi de soţul din Colmar ? 
Nici el nu va veni ! Pentru convenienţă 
Veţi fi soţ şi soţie doar prin corespondenţă 
Pe mareşal complice în şiretiicuri am 
Ca să te ţin la curte ferindu-te de blam. 

Mă plictisesc. Nu pot să stau la chibzuială. 
Sint scelerat. urmaşului să-i cereţi socoteală. 


(Poruncitor.) 


Prin uzul ancestral vei fi a mea Christino 
Mă vrei ori nu mă vrei, cu mine-alături vino. 


(O trage de mînă pe toată întinderea scenei. Christina uimită dar respec- 
tuoasă se lasă tirită.) 


COR TINA 


A cC T U L III 


Salon simplu, aproape fără mobile. Portrcte pe pereți. 


BARONUL-COLONEL 
Prin curier primii o ştire neașteptată 
Că sînt căsătorit. E drept, iubitul tată 
Îmi poruncește strict să nu ies din Colmar. 
Glumeşte, cred, şi-nchipuie că-n chipul ăsta m-ar 
Făcea mai curios. Schimbind pe drum trei cai 
Am alergat călare, zi, noapte, la Versailles 
Făcind o escapadă puţin cam temerară. 
Aci aflai că fata-i de-o frumuseţe rară, 
Că numele Christina la curte e vestit, 
Nici n-am văzut-o încă şi sînt îndrăgostit. 
CHRISTINA 
Ce ofiţer frumos ! Ce mîndru ţine spada ! 
Așa-i visez p-eroii cîntaţi în Iliada. 
BARONUL 
E-o tinără prințesă ! Să-i fac un compliment ! 
În inima mea simt un vag presentiment. 


CHRISTINA 
Cine sinteți ? 
BARONUL 
Baronul Odon de... 
CHRISTINA 


Colonelul ? 
Cu-al vostru nume-mi este împodobit inelul. 


BARONUL 
Christina ! 
CHRISTINA 
Vai, Christina ! 
BARONUL 


De ce „vai“ ? Fericirea 
De-a te avea soţie imi copleşeşte firea. 
Părinților le-aduc omagiul meu fiesc 
Că mi-au ales o zină. Christino, te iubesc! 
(Îngenunche.) 

CHRISTINA (naiv) 

O, domnule baron, dar este-o nebunie ! 
Căsătoria noastră e o ceremonie, 
Formalitate pură pentru convenienţă, 
Vom fi soț şi soţie doar prin corespondenţă. 

BARONUL 
Glumeşti, fără-ndoială. E-absurd să te însori 
i să te mulțumeşti a săruta scrisori. 
ţi plac ? 
CHRISTINA 
Vai, da! 
BARONUL 
Iar „vai“. Ar fi deci fără rost 
Să-mi ignorez soţia scriindu-i ca un prost 
Şi predicîndu-i dur moravurile ascete, 
Pe-obrajii tăi dă-mi voie să pun cîte-o pecete. 


(O sărută. Christina se lasă îmbrățişată cu tristă voluptate. Locotenentul de 
poliție și prevât-ul care apăruseră mai înainte în fund sînt zăriți. Christina fuge 
trăgind speriată şi pe baron. Intră regele şi curtea.) 

REGELE 
Cu tot consemnul meu, baronul este aci, 
O astfel de insultă nu voi permite, ci 
Voi lua măsuri. Ce spuneţi, iubite magistrat ? 
PREVOT-UL 
Că merită să fie măcar încarcerat. 
REGELE 
Pentru ce vină anume ? Că şi-a văzut soția ? 
Scandalul ar fi prea mare. Așa-nfrinezi hoţia ! 
Să procedăm prudent, subtil şi fără şoapte, 
Ca insul să dispară precum un duh de noapte. 


(Regele dansează menuet cu Christina, aruncindu-i din cînd în cînd priviri 

fulgerătoare.) 

Baronul a-ndrăznit să vină la palat. 
CHRISTINA 

Respectul pentru Voi rămîne imaculat. 
REGELE 

Tu l-ai chemat, răspunde ; aş pune rămăşag 

C-acest impertinent cu fumuri ţi-este drag. 
CHRISTINA 

N-aş cuteza s-ating pe Maiestatea Voastră. 
REGELE 

L-ai sărutat ! 
CHRISTINA 

Un tînăr cu uniformă albastră, 

Nici nu ştiu bine cine, c-un braţ dindu-mi ocolul 

M-a strîns uşor. Credeam c-aşa e protocolul. 
REGELE (aparte) 

E mult mai rafinată decît mi-nchipuiam. 

Cum să conjur stafia baronului infam ? 
PREVOT-UL 

La domnul mareşal e-adevărat răzbel 

Servii de mînă moartă au dat foc la castel 

Cu drugi de fier şi facle drept orice instrumente, 

O aripă au distrus cu multe pergamente. 
REGELE 

Nu-i lucru de mirare, pe robii lui îi stoarce 

De dări și de corvezi, mormintele le-ntoarce 

Doar va găsi ceva. Ca cioara cea flămindă 

Ce scoate din pămînt săminţa, stă la pîndă. 

Răscoala îl slăbește acolo, deci şi-aize, 

Din el voi face astfel un mai docil complice 
PREVOT-UL 

Se spune, Maiestate, că pe rebeli îi mină 

Pe-ascuns vecinul duce, zicind c-au să rămină 

Stăpini pe-al lor pămînt, c-averea-i uzurpată, 

C-a ei transmisiune nu este fără pată. 

REGELE 


Toţi cred că numai domnul baron e titular, 
Că le-a-mpărţit averea, de-aceea-i popular. 


Deci colonelul nostru-i şi el amestecat | 


PREVOT-UL 


REGELE 


O, nu ! Intrigi locale, uri între fraţi ! 


Păcat ! 
Ce zice mareșalul de aceastâ-ncurcătură ? 


PREVOT-UL 


REGELE 


De nu mă-nşel priveşte pe colonel cu ură, 
Iubirea merge toată la primul său născut, 
Într-însul recunoaște al stirpei sale scut. 


Mă bucur. Acest om în adulaţii harnic 
Va deveni acum un serv și mai slugarnic. 


PREVOT-UL 


REGELE 


De-aceste certuri, Sire, începe a-mi fi teamă, 
Poporul pe furiş se-adună şi se cheamă, 

Devine îndrăzneţ, din orice iese-n drum, 
Dreptate-și face singur, preface-averi în scrum 
Cu coase și topoare îşi caută soluţii 

Știrbind autoritatea, cloceşte revoluţii. 

Cler, nobili scăpătaţi. obscuri scribi, gură-cască 
Insultă magistraţii și a armatei cască, 

Iar filozofii, ateii merg cu sarcasm în frunte 

Eu cred că-i cazul, Sire, să dați pedepse crunte. 


Aceste răzmeriţe de care atita tremuri 

Sint negurile repezi ale acestor vremuri. 

Ce pot să fac ? Cînd nava-i cu fundurile sparte 
Lipeşti aci, dar apa pătrunde-n altă parte. 
Cu-abaţi pudraţi de curte cum pot chip sfint să am ? 
Cine nu ride astăzi de şarpe şi de-Adam ? 

Că universul este creat în şapte zile 

Poţi spune, fără risc, la fragede copile. 

La astfel de istorii toţi se-ndoiesc ca Toma, 

În sinea lui zîmbeşte chiar Papa de la Roma. 

E greu a mai susţine c-un fiu de duc et pair 

E mai deştept decit măgarul de Voltaire. 
Marile superstiții se prăbuşesc şi trec, 
Progresul e fatal ca şi destinul grec. 


PREVOT-UL 


REGELE 


CONTESA 


REGELE 


CONTESA 


Cum înţelegeţi, Sire, să-ntimpinaţi urgia ? 


Gust madrigalul, stanţa, nu-mi place elegia, 
N-am părul aşa lung spre-a-l ţine despletit. 
Eu, Ludovic, iubitul, de foc voi fi scutit, 

Ce va veni pe urmă, ca să-ţi spun drept, nu e 
Preocuparea mea, acum joc menuet. 


(Joacă menuet cu contesa.) 


Pe fruntea Voastră, Sire, zăresc o scurtă dungă. 


La orice muritor ar fi cu mult mai lungă. 
Să fiu trist mă opreşte regala măreție. 
Mă-ntreb dacă să cred În nevinovăție. 


Precum am înțeles vorbiți de inocență, 
De fetele naive fără experiență. 

REGELE 


Pe cit sînteţi de bine, contesa mea născută 
Pe-atit aveţi o minte cu deosebire acută. 
De spirit posedaţi mai mult decît un drob, 
Mă înșelaţi cu mulţi şi totuşi vă sînt rob. 
CONTESA 


A înșela înseamnă minciună, impostură ! 
REGELE 
Voi mă trădaţi cinstit, făţiş şi fără ură. 
Dar să lăsăm gîlceava. Instinctul ancestral 
Pindeşte fata pură crescută claustral. 
Abia apare-un tînăr c-urechi cam clăpăuge, 
Devine languroasă. din toată fiinţa muge, 
Peste-al meu umăr hoaţă privirile aruncă 
Cucernică, înfruntă în gînd orice poruncă, 
Îmi stă la sîn şi între noi se deschid abise, 
Culcușul mi-l inundă cu monstruoase vise. 
CONTESA 
Trăind în societatea cea mai ilustră, o fată 
Începe s-aibă spirit şi-un pic de judecată, 
Să guste arta, știința în fine conversații, 
Plăcerea fără patimi şi fără ostentaţii. 
Deci cîtă vreme-n ea dorinţi comune fierb. 
E bine s-alungaţi turburătorul cerb. 
REGELE 
Am priceput. Minervă. Îl voi vina cu goarne 
Şi haite să se-ncurce în marile lui coarne. 
LOCOTENENTUL DE POLIȚIE 
Baronul plănuieşte să plece cu careta 
Cu-n atelaj puternic de şase cai. Subreta 
Baroanei stringe-n ladă, îmbrăcăminte, rochii, 
Agenţii mei nu-şi iau de pe la grajduri ochii. 
REGELE 
Ha ! Veţi zădărnici cu orice preţ hoţia ! 
Pentru întîia oară un soţ fură soţia. 
(Continuă menuetul cu Christina.) 


Pe scurtă vreme, domnul baron va întrerupe 

Sederea la Colmar, vor fi mişcări de trupe, 

i voi încredința instrucţii noi. 
CHRISTINA 

Oh, Sire, 

E-adevărat că-i daţi o astfel de-nvoire ? 
REGELE 

Îți pare bine, nu ? Ai tresărit voioasă. 
CHRISTINA 

Nu, Maiestate, aş fi desigur curioasă 

Să văd la față omul al cărui nume-l port, 

Să ştiu că nu trimit mesagii unui mort. 
REGELE (aparte) 

Ce viclenie ! Ce minciună infantilă ! 

În fioarea parfumată se-a<cunde o reptilă. 


SECRETARUL DE STAT AL AFACERILOR STRAINE 
Sînt cîteva ştiri, Sire, cu deosebire grave. 
Tratatele, cum ştiţi, sînt petice firave, 
Mişcări neobişnuite se-ntîmplă în Lorena. 

E bine ca din vreme să prevenim cangrena, 

La graniţi Prusienii aduc în taină trupe 

Fiind, ca de obicei, avizi ceva a rupe 

Şi lucru mai ciudat, a noastră aliată 

Imperială stringe în mare pripă armată. 
Vorbind, cînd serios, cînd doar în anecdotă 

La Potsdam, Viena, Sire, rivnesc a Voastră dotă 
Şi ca vreunul, cinic, să n-o ia înainte 

REGELE 


Împărăteasă, rege, se-ameninţă din flinte 
Speriînd în slăbiciunea, bancruta noastră. Ieri 
Au fost prinşi lingă Sarre doi dintre curieri 
Mai bine zis spioni. Un gest de-autoritate, 
Va-mprospăta la toţi a Franţei maiestate 
Şi-o va feri de-aceşti colţi rînjitori de cîine. 
Stafeta pleacă acum. Daţi-mi un ordin. 


Miine. 


SECRETARUL DE STAT AL AFACERILOR STRĂINE 


REGELE 


Compania din Indii e la strimtoare mare, 

De merge tot aşa vom fi zvirliţi în mare. 

Prin forţă şi prin intrigi, deciși a destrăma 
Posesiunea noastră fundată de Dumas 

Englezii de la Madras ne-au hărăzit din porturi 
Doar vechile contoare fără soldaţi și forturi. 
Colonii noștri sînt împiedicaţi să vindă, 
Fregate şi corvete pe coastă stau la pîndă. 
Sub ochii lor piraţii intră-ndrăzneţi în radă 

În vreme ce-alte haite depozitele pradă. 
Chandernagor a fost aproape ars. Pieri 

Un negustor de vază, de la Pondichery. 

De la Coromandel şi pînă la Malabar. 

Lipsiţi de apărare sîntem loviți barbar. 
Comerţul nostru scade. Nu vom avea iar piine. 
Trimiteţi trupe, Sire. O flotă pleacă. 


Miine. 


MINISTRUL MARINEI 


REGELE 


Bătuţi în Noua-Franţă sintem scoşi din Antille, 
Trupe venind perfid pe vase mercantile 

Atacă Martinica, Tobago, Guadelupa 

Și tot arhipelagul occidental. Șalupa 

Unei fregate a fost lovită lingă port 

Cu tunul, pe furiș ; un comisar e mort. 
Oriunde sînt corăbii franceze un cioc rapace 
Le sfişie deşi avem tratat de pace. 

O navă ce-arbora pavilion regal 

A fost de el vînată, în drum spre Senegal. 

Si am temei să cred c-aşteaptă lingă Brest 

Un lung convoi cu mărfuri ce vine dinspre est. 
Pe mări eram stăpîni, acum sîntem nomazi. 

Să domolim jivina. Daţi ordine. 


Nu azi! 


SECRETARUL DE STAT AL AFACERILOR STRĂINE 


REGELE 


De la Constantinopol am veşti prin curier. 
Sultanul a numit un nou seraschier. 

Dar marele vizir, avînd plenipotenţă 

Ne roagă să uzăm de-a noastră influență 
Spre--a stăvili războiul. Sînt încolţiţi de toţi 
Şi se rostogolesc asupră-le mari roţi. 

Cit timp la Dardanele stă otomana clanţă, 
Păstrăm în Europa o netedă balanţă. 
Aceasta e o lege, cum ştiţi, de căpătii 

Pe care o avem de la Francisc întîi. 

Pierim și noi privind cum ard păduri de brazi. 
Daţi-mi instrucţi:, Sire, cît mai urgent. 


Nu azi! 
(După o pauză.) 
Ce-mi pasă de Quebec,. Tobago, Carical, 
O răpitoare albastră îmi dă tircol pe-un cal, 

Să fie ucişi toţi caii, stîrpiți toţi albatroşii, 

Armata să se-mbrace în uniforme roşii. 

Un rege atins acasă în sacrul lui prestigiu, 

Lipsit e de putere-n al statelor litigiu. 

De vrea dușmanul, vină chiar miine la Paris 

Dar azi se va-ntimpla ce-n lege este scris. 
SECRETARUL DE STAT AL AFACERILOR STRĂINE 

(către ministrul marinei) 


Cu regele la capăt nu este acum de scos, 

Nu l-am văzut nicicind aşa de minios. 
REGELE 

Voi şterge de sub soare dar nu cu a mea mină, 

Pe falnicul baron, din el să nu rămînă 

Nici umbră pe pereţi, să fie aci aproape 

Şi să trăiască mort ca-n fundul unei groape, 

Să se întrebe uimiţi de-a existat, urmașii 

Să nu-i audă nimeni nici glasul şi nici paşii. 
CARDINALUL — INGINER (intrînd deodată cu un lucrător) 
lertaţi-mă că vă întrerup repetiţia, dar am să vă comunic lucruri importante. In- 
filtrarea apei pe porţiunea ultimă a devenit evidentă. S-a desprins chiar un bloc 
de calcar, ceea ce înseamnă că piatra e friabilă prin umiditate. 
MAREȘALUL 
Probabil pe undeva există un gol și terenul se tasează. 
CARDINALUL — INGINER 
Așa gindesc şi eu. Cu avionul s-au luat fotografii. Priviţi. Culmea e plină de 
zăpadă şi, după dira asta, ar exista şi un izvor. Am trimis alpiniști să exploreze 
locul. Deocamdată s-au prevăzut toate măsurile, scurgerea se face normal pri 
rigole şi canalul colector, aerisirea e suficientă. Printr-un orificiu am străbătut 
peretele despărțitor. Dincolo însă s-au sistat exploziile din prudenţă. Se lucrează 
doar cu ciocanul de miner. 
REGELE 
E bine, oricum, să existe un punct de sprijin pentru orice accident. 
LOCOTENENTUL 
Să sperăm că nu va fi nici unul. 
MAREȘALUL 
N-am văzut în viața mea lucrare de proporţiile astea fără accidente. 
LOCOTENENTUL 
Le vom învinge. 
CONTROLORUL GENERAL 
Cu entuziasm rece şi spirit pozitiv. 
CARDINALUL — INGINER 
Echipele s-au pregătit să facă injectări cu mortar şi cu ciment. Materialele sosesc 
pe vagonete şi sînt adăpostite în apropiere, în nişe. Echipele lucrează atent, încit 
puteţi repeta în linişte. Totuşi, nu uit că cei mai buni actori sînt şi cei mai buni 
lucrători. De se-ntîmplă ceva neprevăzut, lăsăm totul baltă aici şi mergem cu toţii 
la faţa locului. La orice accident, oricît de mic, vă solicit o sforţare colectivă. 
Auzi, tovarăşe Ludovic al XIX-lea? Asta am vrut să vă spun. Acum putem 
continua. 


MAREȘALUL 


Mi-e teamă că mă clatin ca pe-un prea vechi podeț, 
Odon a inceput să fie prea isteţ, 

Știind că Christina este de rege agreată 

De la Colmar să-și ia răsplata vine-ndată, 

Rangul de mareşal pe loc i se promite. 

Desigur suveranul la curţi îl va trimite, 

Tinărul monsenior devine secretar, 

Afacerile toate le pune pe ciîntar, 

Se va înconjura de-ai săi noi favoriţi 

In fața cărora vom tremura smeriţi, 


wiw Socio 


Pe mine o să mă roage fiind vremurile dure 
Să mă ocup de-ogoare, de vie şi pădure 
Iar primul meu născut se va trezi cărunt 
Într-un castel rural sărac senior mărunt. 
Rea piază-a fost Christina pe capul meu ; cu ea 
Pe viaţa-mi de curtean s-a tras o grea perdea. 
REGELE 
De colonelul nostru ce zice cardinalul ? 
PREVOT-UL 
Attila, Maiestate, intrînd în dom cu calul 
I-ar fi mai drag. Prelatul educă o nepoată 
Pe care cu baronul nădăjduia s-o poată 
Căsători. Dar visul s-a spulberat în vînt. 
Cînd îi vorbeşti de tînăr abia scoate-un cuvînt, 
REGELE (către mareșal) 
Careta merge greu, îmi trebuie alţi pinteni. 
Consilieri, miniştri mai tineri şi mai sprinteni, 
Ne-mpotmolim, intrăm cu roatele-n noroi 
Stăm în mocirlă ; în jur dușmanii se strîng roi 
Sfătuitorii mei sînt paraziți de curte 
Avizi, adulatori, bufoni cu vederi scurte, 
Baronul mi se pare a fi un om isteţ 
E sobru, măsurat, la faptă îndrăzneţ. 
Ce ziceţi ? 
MAREȘALUL (indispus) 
| Ministerul desigur cere trudă 
Experienţă, vîrstă ; nu-i pentru-o minte crudă. 
REGELE 
De-asemeni în armată vreau altă socoteală, 
Mai multă disciplină unită cu-ndrăzneală. 
Trimitem peste mări ai curții papagali. 
Ne trebuie comandanţi iluştri, amirali, 
Abili guvernatori. Nu credeţi că baronul 
Ar fi... ? 
MAREȘALUL (insinuant) 
În depărtări slujeşti mai bine tronul. 
REGELE 
Am înţeles, bătrînul este gelos pe fiu, 
N-aş vrea odrasla unui atare om să fiu. 


(Către cardinal.) 


Baronul, Eminenţă, îmi pare brav catolic, 

Mai bun n-ar putea fi nici nunțiul apostolic, 

Cînd nu-i la regiment, îl afli-n catedrală 

Extaziat de orgă şi muzica corală. 

În ceasuri de răgaz citeşte cărți pioase 

Si stă de vorbă numai cu feţe cuvioase. 

Este-un soldat la gît cu cruce, drept colier, 

De n-ar fi militar, ar fi cordelier. 
CARDINALUL 

Îl ştiu entuziast de Enciclopedie 

De dogmele creştine făcîndu-şi parodie, 

Trăieşte într-un cerc de filozofi atei 

În sfintele biserici intră la braţ cu ei 

Psalmodiind îngînă cu cîntece de lume 

Pe preot ; liturghia o-mpiedică cu glume. 

În dom păşind cu spadă și platoșă de fier 

Cu glas tare-a cîntat : Malbrough s-en va-t-en guerre. 
REGELE 

De este precum spuneţi, e-un tînăr sturlubatic, 

Mai bine-așa decît un jansenist fanatic. 

(Aparte.) 

Pe cît văd, cardinalul pe colonel nu-l gustă, 
Voi folosi îndată această minte-ngustă. 


(Către locotenentul de poliție.) 


Pe colonelul nostru vei ţine mereu ochii, 

Ai grijă să nu zboare pe aripă de rochii, 

Careta mea de aur s-o ai mereu la scări, 

Să nu pronunţe nimeni blesteme sau ocări, 

Să nu se-audă-n curte nici bice, nici ecouri, 

Să-l duci, avînd scrisoarea-n palatul meu din nouri. 


LOCOTENENTUL DE POLIŢIE 


Voi fi mereu la ordin cu harnica mea ceată, 
Porunca Voastră, Sire, va fi executată. 


REGELE (către guvernatorul Bastiliei) 


Curînd vă voi trimite un nobil musafir, 
Mai scump ca diamantul, ca piatra de safir, 
E invitatul meu, să-i daţi tot ce va cere, 
Apartament de prinţ, tapiserii, berjere 
Comode, linjerie, foc bun în şemineu, 
Pantofi, cravate, haine. E invitatul meu. 

La masă să-l servească al vostru bucătar, 
Din vinurile mele să-i daţi cite-un pahar. 

E invitatul meu. Să-i daţi peruchieri, 
Chirurg, duhovnic, medic, valeţi, camerieri, 
Să-i oferiţi volume în orele de studiu 

Şi-un muzicant vestit să-i cînte un preludiu. 
Ferit de opt mari turnuri ca împărat şi zmeu 
Să facă tot ce-i place. E invitatul meu. 
(Către contesă.) 


Contesă mult iubită, aceasta e-o scrisoare 

Cu care poţi pe-oricine trimite la-nchisoare 

Doar numele punîndu-l. Prin arhiepiscopul 

Sint prea încredințat de-a ne atinge scopul 

Ca mareșalul însuşi din fire pizmătâreţ 

Pe fiul său să-l facă-ntre patru ziduri stareţ. 
(Regele joacă menuet cu Christina.) 


CHRISTINA 


Pe Maiestatea Voastră o văd preocupată, 
Cu ochii-ntunecaţi. Pe cuget nu am pată. 


REGELE (evaziv) 


Am veşti, Christina mea, cu deosebire grave, 
Tratatele, să ştii, sînt petice firave. 

Mișcări neobişnuite se-ntimplă în Lorena, 
Mă-ntreb ce-i de făcut să prevenim cangrena. 
Compania din Indii e la strîmtoare mare, 

De merge tot aşa, vom fi zvirliţi în mare. 
Bătuţi în Noua-Franţă sîntem scoşi din Antille 
De inamici veniți pe vase mercantile, 

Iar marele vizir avind plenipotenţă 

Ne roagă să uzăm de-a noastră influență 
Spre-a stăvili războiul. Stau încolţiţi de toţi 
Și se rostogolesc asupră-le mari roți. 

Un rege are-n grijă al statului sigiliu. 


CHRISTINA i a 
Sînt prea nepricepută spre a vă da consiliu ! 


CONTESA (către cardinal) îi 
Biserica primeşte adesea precum știți 
Scrisori spre-a mintui pe unii rătăciţi. 
(Cardinalul onctuos, după o scurtă meditaţie, merge la mareșal.) 

CARDINALUL 


Nu rareori se-ntimplă ca tatăl de familie 
Să-și corecteze fiii în falnica Bastilie. 


(După o prefăcută ezitare, mareșalul scrie în la lettre de cachet numele 
baronului. Contesa, care a urmărit jocul, ia ordinul, îl încredințează prevât-ului, 
acesta locotenentului, care iese grăbit. Regele privește pe fereastră plecarea echipa- 
jului. După o pauză, cu muzică, reapare locotenentul. Se închină înaintea regelui, 
făcînd semn că ordinul a fost executat.) 


REGELE (către Christina, vesel) 


Știri bune, să jucăm, Christino. Fericirea 
De-a te avea amantă îmi copleşește firea. 
Curtenilor le-aduc omagiul meu regesc 

Că mi-au ales o zină. Christino, te iubesc. 


(Joacă languros allemanda cu ea.) 


COR TI N.A 


A cC T U E I V 


Incăperea fuxoasă la Bastilia, cu un portic de piatră in stinga. Fereastră cu gratii. Pat cu baldachin, 
comodă, berjere, masă cu marcheterie la mijloc. In dreapta, un mic clavecin. Se aud opt salve ca de tun 
cu hirjiituri de lanţuri. Contele-guvernator il zgilțiie ceremonios pe baronul întins îmbrăcat pe pat şi foarte 
hirsut, care a dormit, după toate semnele, fără a se dezbrăca. Ofiţeri, camerier, valet, bucătar și alt personal 
așteaptă plini de simulat respect. 


CONTELE-GUVERNATOR 

Iertați-mi îndrăzneala, dar au bătut opt ore, 

Cum ați dormit azi noapte, prea scumpe monseniore ? 
BARONUL 

Eu, monsenior ? 
CONTELE-GUVERNATOR 

Desigur, căci Maiestatea Sa 

V-a ridicat la rangul de mareșal. 

BARONUL 
Aşa ? 

Eram doar colonel. Și sint acuma unde ? 
CONTELE-GUVERNATOR 

Pe-o navă de război, alunecind pe unde. 
BARONUL 

Atunci vă înșelaţi, voi fi poate — amiral ! 
CONTELE-GUVERNATOR 

Sinteţi ce vreţi, maritim și teritorial. 
BARONUL 

Îmi pare cam ciudat, văd stilpi înalţi de piatră, 

Bușteni lungi de stejar se mistuie în vatră. 
CONTELE-GUVERNATOR 

E o corabie nouă cu bună armătură 

În stare să transporte o grea încărcătură. 
BARONUL 

Din turn eu n-am zărit nici mare și nici valuri 

Ci doar un fluviu lat tăind câmpii şi dealuri. 
CONTELE-GUVERNATOR 

În stil poetic âncora oricum s-a ridicat 

Și-acum plutim în cer, pe-ocean sau pe uscat. 


sui enig 


BARONUL 


Ca oaspete înalt pus sub regescul scut 
Veghez să fiţi în toate deplin satisfăcut. 
Bucatele vă plac ? Pe puntea noastră îngustă 
In orice anotimp avem homar, langustă. 

Un ordin, monseniore, de daţi nu-i de prisos. 
Ce supe preferaţi, ce condiment, ce sos ? 


Cit voi şedea-n acest decor prea admirabil ? 


CONTELE-GUVERNATOR 


Secret inviolabil şi deci impenetrabil. 
(lese.) 


CHIRURGUL (BĂRBIERUL) 


Permiteţi-mi la gît şervetul să vi-l pun 
Și să vă săpunesc cu-n delicios săpun. 
Pe faţă v-a crescut o fioroasă barbă. 


BARONUL (respingându-l) 


Mi-au răsărit ciuperci ca pe copaci ; şi iarbă. 


CHIRURGUL 


Are mustăți şi plete ca un războinic scit 
Şi-mi pare, vă spun drept, la minte rătăcit. 


BARONUL (zgilțiindu-l) 


Cît timp voi răminea în acest fort ascuns ? 
Vorbește ! 


CHIRURGUL 


MAIORUL 


BARONUL 


MAIORUL 


BARONUL 


MAIORUL 


BARONUL 


Monseniore, mister de nepătruns. 


Sinteţi într-un palat al Maiestăţii Sale 

Cu scări monumentale, saloane colosale, 
Magnific orologiu, opt turnuri, dintre ele 
Avînd putinţa pe-unul să vă uitaţi la stele 
Sau să priviţi la soare. 


Sint însoţit de-o gardă 
Oriunde mă duc pașii, un cîine par cu zgardă. 


Greșiţi, vă dau onoruri, vi s-au întins covoare, 
Doar regele se bucură de-asemenea favoare. 
Cu două mii de facle şi multe-alte splendori 
Francisc întîi primea aici pe-ambasadori. 
Lăsaţi să vă ia singe, umorile-s de vină 
Chirurgul de la curte are porunci să vină 
Dacă voiţi. 


Sint singurul om din acest regat 
Al cărui singe este ca sloiul închegat. 


Jucaţi, beţi, băutura e-un elixir de viaţă. 
Avem un vin muscat ce vinele dezgheaţă. 


Visez mereu c-o ţară am străbătut călare 

Trecînd prin noapte, zi şi stări crepusculare. 
Mergeam pe culmi de munţi sau înotam prin ape, 
Zburam sau şchiopătam pe drumuri cu hirtoape 
Copita luneca de stincă şi noroaie 

Un stol de corbi şi pajuri pe umeri-mi stau droaie. 
Pîn’ ce-am zărit palatul în pur cristal lucrat, 
Atunci corbi, pajuri, toate himerele-au zburat. 
Voiam să-mi văd soţia necunoscută. Plină 

De grații am aflat-o ca o statue elină. 

Dar în aceeaş clipă m-a prins de piept o ghiară 
Și pe fereastră iute m-a tras în zbor afară, 

M-a ocolit prin aer, apoi pe întuneric 

Ţipînd m-a aruncat în acest pat feeric. 

Mireasa mea se cheamă Christina. Execrabil 

Brigand, unde-ai ascuns-o ? 
MAIORUL 

Secret inviolabil. 

BARONUL 

Toate sînt nepătrunse, fără răspuns, secrete ! 

Tu pasăre de pradă, uliu viclean, erete 

Și tu cu cap de mort respingător paing, 

Giîndac ieşit din ziduri cînd lustrele se sting, 

Navigatori prin nori, pirați hrăpăreţi, hoţi, 

Unde-i Christina, spuneți, sau vă omor pe toţi. 
MAIORUL 

Oricare dintre noi vă este o slugă umilă, 

(Acest nenorocit mie-mi inspiră milă.) 
BARONUL 

Mi-aduc aminte totuși că la Versailles eram. 

Venisem din Colmar. Nespus mă bucuram 

De graţia soţiei. Să fi călcat consemnul ? 

Dar n-am primit poruncă de sus ci doar îndemnul 

Patern să stau pe loc. Nu este nici o lege 

Drept care întilnirile-ntre soţi sînt sacrilege. 

Eram gata să plec cu ea în acea seară 

Cînd şambelanul curții m-a invitat la scară, 

Mi-a spus că i-a dat ordin regala Maiestate. 

Într-o caretă de-aur cu doi valeți la spate 

Am fost poftit. Un oaspete, adăogă, de vază 

Nu-i cuviincios la han cu cei de jos să șază 

Ci-ntr-un palat frumos cu fulgi de aur nins 

Slujit cum se cuvine de-un personal distins. 

Careta a trecut de gardă salutată, 

Semr. vesel mi-a făcut la geam iubitul tată, 

Am ocolit prin parc, printre statui ; ecouri 

Sunau de mari cascade, de stropitori, jedouri. 

Întrarăm într-un codru pe pîrtia vechii ierbi 

Mi s-a părut că văd fugind un cârd de cerbi. 

Aci am fost primit de-un căpitan de porți, 

O linişte domnea ca-ntr-un regat de morți. 

De-atuncea sînt tratat cu mari încovoieri 

Cu tot ce-i rar la masă, cu lux și cu tăceri 

Toţi ceremonioşi spun c-am fost invitat. 

Nu văd decît valeţi, de-ai mei am fost uitat. 
PERUCHIERUL 

Fiţi pururi elegant la curte sau răscruci. 

Permiteţi, monseniore, să vă arăt peruci 

Din cele mai la modă, al Franciei bun gust 

În toată Europa fiind, precum știți, august. 
BARONUL 

Și cine să-mi admire coafura în inele ? 

A nopţii cucuvea sau corbii pe crenele ? 
PERUCHIERUL 

Sînteţi ca şi stăpîn într-un palat superb 

Avînd pe zid sculptat al Maiestăţii herb. 

'Treceți prin mari saloane sub aurite grinzi 

Privit de gentilomi şi reflectat de-oglinzi. 

Un ofiţer francez chiar cînd e la atac 

Porneşte din tranşee frizat, gătit din ac. 

Aceasta-i o perucă în coamă viforoasă 

Cu mult tact corijată prin panglici de mătasă, 

Părul distribuit în trei exacte trese 

La spate adunat în coadă lungă iese. 

Aceasta, mult mai sobră, cu ondulări profunde 

Se-ncheie într-o coadă legată cu mari funde. 

BARONUL 
Pretinzi, desigur, ţeasta să-mi rad şi-orice tulei, 
Ca să-mi lipesc peruca cu nu ştiu care clei. 
PERUCHIERUL 
Aşa e moda, nimeni nu poate s-o sfărime. 
BARONUL 
Pe cap mi se vor strînge viermi, coropişniţi, rime. 
PERUCHIERUL 
Am înţeles prea bine, vreți părul din născare, 
Se poartă foarte muh, pot imita oricare 
Perucă, folosind podoaba capilară 
Printr-o subtilă artă în Franţa exemplară. 
Veacul înaintează, ne-ntoarcem la natură, 
Aleasă, îmblinzită, nu fără înfloritură, 
Căci nu putem admite, nefiind barbari, această 
Oroare să ne crească un troscot des pe ţeastă, 
Filozofia care exaltă animalul 
Nesocotind că omul cultivă idealul 
E-a domnului Jean-Jacques Rousseau, dar astea-s glume, 
El e un fost lacheu, iar Voi un om de lume. 
Deci părul îl frizăm făcându-l lungi zuluifi, 
La tîmple îl întoarcem lăsînd doar cîțiva ciufi, 
Îi facem cu panglici la ceafă o mare floare, 
Cu pudră suflăm totul, albindu-l c-o ninsoare. 
BARONUL (în șoaptă) 
Ştii unde e Christina ? 
PERUCHIERUL (prefăcîndu-se a nu auzi) 
Îmi trebuiesc trei ore 
Dar pentru Voi nu preget, slăvite monseniore. 
PANTOFARUL 
Sint, dacă nu vă supăr, al curții pantofar. 
Pantoful din picior e-al sufletului far 
Și-un semn al eleganţei. Eroii taciturni 
Sau plingăreţi din tragici puneau sub tălpi coturni. 
Azi sîntem sociabili şi nu primim comenzi 
Din toată Europa, decît în stil Louis Quinze. 
Vă recomand acest pantof cu cataramă 
Din pielea cea mai fină şi c-o discretă ramă, 
C-un toc spiritual, cu vîrful bont; ca guşa 
De porumbel la ton şi moale ca mănușa. 
Acesta are două mai sus de glesne limbi 
Ce tremură atunci cînd prin salon te plimbi. 
Pantof încîntător şi plin de armonie 
Și foarte nimerit la o ceremonie. 
Coloarea-i după haină, albastră, roşie, pală, 
Stropită la mătăsuri c-o fină poleială. 
BARONUL 
Și baroneasa mea n-a comandat botine 
De două săptămîni, n-a apelat la tine? 
De colonelul ei nu-și mai aduce aminte ? 
Sau jalnică aleargă fără încălţăminte ? 
PANTOFARUL 
Sînt doar un biet artist, deşi trăiesc în for, 
Tot universul meu nu trece de picior. 
CROITORUL 
Priviţi aceste stofe mai grele ori mai uşoare, 
În felurite tonuri : muştar, ou, cuişoare, 
Dungate, muşetate, roşcate ca un rac, 
Mătăsuri de chiuloţi, de redingote, frac. 
Curteanului îi trebuie o vastă garderobă, 
Vă rog să îmbrăcaţi acest costum de probă. 
Brocartul verde-galben sclipiri de aur scoate, 

Şi minicile mari se-ntind pînă la coate, 

La mijloc bine strîns ca pilnia coboară 

Către genunchi şi-n mers pulpana parcă zboară. 
BARONUL 

Fireturi şi galoane de mari foloase nu-s 

Vreau un veșmint cu aripi să pot pluti pe sus. 
CROITORUL 

Covor zburînd prin aer nu este al meu brocar 

Și nu cunosc nici arta lui Dedal şi Icar, 

Dar pot să vă croiesc un frac scurt à l'anglaise 

Bun de purtat la Londra și-n Golful Bengalez 

Cu pantaloni strinşi bine la mijloc cu curea, 

Cu cismuliţe mici, baston cu bilă grea, 

Cu pălărie sobră pe cap, din loc în loc, 

La vestă nasturi galbeni, în fine, un breloc. 
TAPIŢERUL 

Am ordin, monseniore, spre a vă fi pe plac 

Cu-artiştii mei dulgheri și fabricanți de lac 

Să schimb mobilierul și-a lui tapiserie. 
BARONUL 

De ce? 


TAPIŢERUL 
Domnia Voastră, să zicem, vrea să scrie. 

Nu orice masă inspiră. Oeben şi Riesener 
Cu-al lor birou-cilindru ce-l tragi de un miner 
Dau gînduri îndrăzneţe, iar ca să fiți la modă 
Aveţi neapărat nevoie de-o comodă 
În palisandru sau in lemn de trandafir 
Cu-aplice largi de bronz, c-o placă de porfir 
Si, îndrăznesc a spune, de-un secrâtaire-armoire. 
Un amănunt, o cheie, un vas de Saxa, o clanţă, 
Produce în salon o altă ambianţă. 
Suprema artă este de-a pune un blanc de Chine 
Alături de-un fotoliu zis ă la Capucine. 


BARONUL 
Ce-i pasă unui mort de un „fauteuil“ turnant 
Trăind într-un palat clădit în pur neant ? 
Fără Christina lumea nu are arhitectură 
Si ţese numai neguri orice manufactură. 
Printre colori și forme eu sînt un somnambul. 


TAPIŢERUL 
Glumiţi, un mare artist, un ebenist ca Boulle 
Exaltă, pune vervă, coloare şi contur. 
Velurul greu, taftaua numită gros de Tours 
Satinul zis de Bruges în tonuri vii şi-n dungi, 
Tapetul de Beauvais brodat cu scene lungi 
Din Lafontaine, picioarele în ciută sau consolă 
'Trezesc entuziasm şi spiritul consolă. 
Să nu uit. Perronneau, ilustrul pictor, dacă 
Permiteţi. ar veni portretul să vi-l facă. 


BARONUL 
De prea multe onoruri maliţioase am parte ! 
Cu mine un demon joacă commedia dell'arte, 
Căsătoria mea e-absurdă, fantezistă 
Mă-ntreb dacă Christina cu adevărat există. 


BIJUTIERUL 
Îmi împlinesc din ordin plăcuta datorie 
Să vă propun s-alegeţi orice bijuterie. 
Această tabacheră cu mici rondeluri pline 
Este din aur pur ornat cu cornaline. 
Alegeţi și-acest ceas minuscul cu-elegante 
Împletituri în aur de perle şi briliante. 

Acest briliant enorm cu ape ca rugina 
Părindu-i-se scump l-a refuzat regina. 
BARONUL 
Un diamant, o perlă, un pumn de galben lut 
Totuna-s, singur fiind şi de tristeţi umplut 
Şi-apoi cu ce să cumpăr aceste scumpătăți ? 
BIJUTIERUL 
Luaţi tot, sînt daruri ale prea sacrei Maiestăţi. 
BUCĂTARUL 
E timpul, monseniore, de a vă lua gustarea. 
O hrană suculentă îndepărtează starea 
De toropeală, viaţa stă pe veselă plată. 
Să-mi spuneţi de voiți cafea ori ciocolată. 
BARONUL 
Cafea ca noaptea neagră, cafea fiindcă-i arabă 
Iar eu ca-n Halima cu duhurile-am treabă. 
BUCĂTARUL 
Dar mai întîi gustaţi o supă de stacoji 
În zeamă de sparanghel fierţi bine fără coji, 
Cu suc gros de legume prin sac de in purcese 
Cu care am la curte într-una mari succese. 
BARONUL 
Dacă cu sos picant eu pîntecele-ncare 
Crezi oare că mă vindec de al lui Eros arc? 
BUCĂTARUL 
Acest clapon excită stomacurile sterpe. 
BARONUL 
Pe Helicon de foame deci cîntă Euterpe. 
Și nu s-ar fi întîmplat troiana aventură 
Dacă pentru Elena, Păris primea friptură. 
BUCĂTARUL 
Ori suferă la creier de un satanic foc 
Ori, cu subtilitate, de noi îşi bate joc. 
Un pui fript la frigare nu strică înainte 
Si-apoi cafeaua Moka cu mici şi dulci plăcinte. 
BARONUL 
Vreau visurile arabe. 
BUCĂTARUIL. 
Vă rog mult, monseniore, 
Să-mi ordonaţi ce vreţi să luaţi la două ore 
Adică la amiază. Am păstrăv şi nisetru 
Cu sos de unt din care-ar mînca și sfîntul Petru, 
Faimoase chifteluţe din creste de cocoş 
Cu trufe, mirodenii şi de ciuperci un coş 
Pe spuză coapte, asemenea un bun ragoit de limbi 
Încît pe a ta proprie pe toată buza plimbi. 
Am un curcan copt bine şi în jurul lui un roi 
De porumbei gătiţi cu-n pic de usturoi. 
Am miel crescut în curtea acestei reşedinţi, 
Purcel a cărui crustă trozneşte printre dinţi. 
Drept încheiere frişcă cu cremă de castane 
Dessert cu ananas şi fructe industane. 
La fiecare, vinuri străvechi ce sînt nectare 
Și-o cupă de la rege cu-n vin grozav de tare. 
BARONUL 
Mascur sînt care scurmă-n mocirlă şi-n băltoacă 
Si ca să mă-ngrăşaţi turnaţi nutreţ în troacă. 
BUCĂTARUL 
Nu, monseniore. 
BARONUL 
Mască ! Pe-a sa Christină uritul 
Porcin va speria apropiindu-şi ritul, 
Afară, crescători de porci, ieşiţi afară ! 

BUCATARUL (către valeţii cu platourile) 


BARONUL 


Încet, încet ! Mînia îl scutură, văd, iară, 


Sînt cel mai jalnic om ce-a existat vreodată. 
Cărarea vieţii mele de trăznete-i brăzdată. 

În jurul meu răsună torente, grindini dure 

Și parcă-s rătăcit pe veci într-o pădure. 

Tresar la orice zgomot de paşi, visez într-una 

Şi de pe firmament mie-mi lipseşte luna, 

Suspin, privind spre zări şi cînd pe cer e soare 
O negură funestă stă să mă impresoare. 

E liniște și totuşi nu pot să dorm o clipă. 

Din toate părțile melancolia ţipă. 

Peste trecutul meu s-a tras brutal cortina 

Şi mă surprind chemind: Christina mea, Christina ! 
Oare-am murit şi-n criptă eu mă tirăsc pe brinci, 
Sau naufragiat m-agăţ de colţi de stînci ? 

De mult m-am depărtat de Capul Finister, 
Tristeţea varsă smoală pe-al său hidos crater. 


CLAVECINISTUL 


BARONUL 


Îngăduiţi să cînt din opera Orfeu 

Pe care o compune vestitul Gluck, căci eu 
Din lungă experienţă încredințare am 

Că muzica la jale e un divin balsam. 


Orfeu pe Euridike o-avu de la Pluton 

Dar nu cred că cu lira învingi azi un pluton, 
Pe sălile acestei monumentale cușşti 

Îmi dau perfid onoruri săltînd la umeri puști. 
Sint oaspete de marcă, cu regele-s vecin 

Hai sperie tăcerea cu-al tău sur clavecin. 


(Clavecinistul cîntă.) 


CLAVECINISTUL 


BARONUL 


CADETUL 


BARONUL 


CADETUL 


BARONUL 


Aceste acorduri triste îmi pare că vă dor 
Deci să vă cint ceva voios din Philidor. 


(Cîntă.) 


Din Couperin, Rameau, Scarlatti, Pergolese 

De vei cînta, toţi urlă ca marea în faleze. 

Aci pătrund monahii-n ciliciu fumuriu 

Și fonfăie pe nas cînd eşti scos în sicriu. 

Sst ! E cu neputinţă într-asta să visez. 

Aud pași cadenţaţi. Cadet în „gardes françaises“. 
(Se aud pași. Clavecinistul iese.) 


Din ordin de la curte azi am primit consemn, 
Ca un excepţional de-naltă stimă semn, 
Trei zile să vă dau onorurile gărzii. 


Și tu eşti va să zică o bucăţică a zgărzii. 


Nu, căci slăvitul Sire, foarte afectuos 
Mi-a spus să vă întreb de sinteţi sănătos. 
lar de doriţi ceva să-l pun în cunoştinţă 
Spre a vă satisface pe cit stă în putinţă. 
Tot timpul v-a numit „văr scump“. 


La prinți de singe 
Și regi se scrie astfel. E-n stare a şi plinge. 
ntr-un palat pe veci m-ascunde și mă-ngroapă, 

De-acum mă va numi ori împărat ori papă. 
Eşti, dacă nu mă-nşel, frate cu Vaugyon, 
Bun ofiţer, viteaz, rudă cu d'Aiguillon 
Adevăraţi seniori. Cind toţi sint așa hizi 
Îndeplineşti un ordin, nu cred că vii să riîzi. 
CADETUL 
Nu, monseniore | 
(Priveşte atent în toate părțile.) 
Ştiţi ce faptă delicată 
E felonia. Poate fi caz de judecată. 
Am ezitat. Văzînd că doamna baroneasă 
Soţia voastră plinge şi vrea să urmărească 
Trăsura mea făcînd o groaznică eroare 
Am consimţit, de milă, să iau a ei scrisoare, 
BARONUL : 
Tinăr erou ! Şi unde-i ? 
CADETUL 
O veţi citi, iar eu 
Voi arde-o apoi îndată în acest şemineu. 
BARONUL (citind) 


„Prea respectate soţ nu-s vrednică de tine 

Din drumul ce-l visasem m-au scos alte destine. 
De cînd ai dispărut se năruie-a mea viață 

Și pling din zori şi pînă-n cealaltă dimineaţă 
Că te-am văzut o clipă îmi pare o poveste, 

Am înţeles îndată ce chin iubirea este. 

Cu tine aş fi mers în lume pînă la capăt 

Dar n-am ştiut că numai un nume sarbăd capăt. 
Acela care astfel a hotărit, din fire 

Gelos deşi nu rău. nu-admite împotrivire 

Dar n-ar fi cutezat desigur niciodată 

Să te trimită acolo de n-ar fi fost un tată, 
Vorbesc de mareșalul, curtean umil, pervers, 
În stare a zdrobi ce-mpiedică al său mers, 

Aş prefera coliba unui palat regesc, 

Ai milă de Christina și iart-o. Te iubesc.“ 


(Cadetul ia scrisoarea și o aruncă în șemineu, așteptind să ardă. Apoi salută 
și iese.) 


BARONUL (iese și el repede, probabil spre a se urca în turn, apoi reapare exaltat. 
İn acest timp, în costume de carnaval, intră în stînga regele şi curtenii, iar în 
dreapta Christina și o subretă) 


Ascunși în vechi castele, de-aristocraţi o droaie 
Sug munca robilor ce dorm în muşuroaie 

Cu vitele ! Săracul plăteşte dări la fisc 

EI strînge grîu, secară pentru albastrul plisc. 
De-i pomul plin de-omizi sau încărcat cu poame 
De-i secetă, belşug, el suferă de foame. 

Serv de te naşti pe lume lanţ greu la ceafă porţi 
Și pieri lovit de bice şi spangă pe la porți. 

De moare un sărac nu-i pun măcar o piatră. 

La groapa lui doar cîinele cel cu credinţă latră. 
Sub arme, cei de jos cad vreascuri şi găteje 

Tar cetele de nobili cu-ocheanul sînt viteze, 

Toți în mătăsuri grele ca nişte Eminenţe, 

Ciţi scapă neciuntiţi, din proşti, se-ntorc în zdrenţe, 
Desculţi, necunoscuţi să-nceapă a lor corvadă, 
Dar ducii la Paris apar în cavalcadă 

Superbi, cu mari eşarfe, frizați şi îmbrăcaţi 

In haine de brocart ca fii de-mpăraţi. 

Și totuşi jos sînt genii trecînd de efemer 

Mai iscusiţi ca Caesar, poeţi ca şi Homer. 

REGELE (în şoaptă) 


Aşa e! 

BARONUL i 22 
La noi sceptrul îl ţine un nerod 
Care se scaldă-n sînge ca un modern Irod. 
(Regele se-ncruntă, doi ofițeri se mișcă spre a pune mina pe baron, regele 

face semn să-l lase în pace.) 
CHRISTINA 

'Trecînd pe pont-levis în echipaj de curte 

Intrarăm fără piedici după saluturi scurte, 

Acum îl văd şi sînt cuprinsă de un chin 

Ce spune îl va pierde ; îmi vine rău, leşin. 
SUBRETA 

Staţi liniștită, regele nu-i bine să vă vadă 

C-aţi conspirat cu soţul îi va părea dovadă. 
BARONUL 

Aud de sus tumultul Parisului și am 

Cînd clopotele sună prelung la Nâtre-Dame 

Un vis: că tot poporul în iureş smind pe 

Ev-mediu va striga : să piară Louis Capet. 
MAREȘALUL (repezindu-se cu spada) 

Aceste vorbe grele eu vreau să le răzbun ! 
REGELE (disimulind) 

Stai, tată fără suflet. Nu vezi că e nebun ? 
BARONUL 

Eu sînt strălucitorul fiu al imensităţii 

Şi mareşal în lupta-mpotriva nedreptăţii 

Seniorii au să ardă-n al trimbiţelor sunet 

Şi-acest palat al umbrei se va surpa cu tunet. 
CHRISTINA 

Oh ! (Cade moartă.) 
BARONUL (îngenunchind) 

Zei, Christina moare. Cum s-o împiedic eu ? 

(Apoi vesel.) 

Ştiu ! Am să cînt să-nduplec pe Cerber ca Orfeu. 

(Nebun, își trece degetele pe coardele unei închipuite lire.) 


REGELE (face și el o genuflezie alături de baron și pipăie pe Christina, melancolic, 
apoi indiferent ca de obicei. Contesa îl ia delicat de braţ şi-l trage din apropierea 
moartei. Liniște împietrită) 


Dac-o fi ea sau alta, de-acuma mi-e totuna ! 
Aud în depărtare cum şueră furtuna. 


(Puțin după aceasta se aude un șuier de sirenă din ce în ce mai tare și un 
glas strigă. Un paznic intră cu o lampă de miner pe scenă.) 
PAZNICUL 
S-a inundat tunelul ! S-a inundat tunelul ! 


(Moarta se ridică de jos, baronul, regele, contesa, toți cei din scenă o iau la 
goană, dispărind pe uși în direcţia şantierului.) 


INGINERUL 

(intră repede în costum de cardinal, trage un telefon din comodă, îl pune la priză) 
Alo, șantierul! Alo, șantierul! Alo! Aci inginerul-şef, tovarășul Castroian. Ce s-a 
intimplat ? (Către paznic.) Zice c-a ţişnit o vină de apă dinspre extrados şi a inundat 
mai ales porţiunea din partea cealaltă unde au sistat lucrul, iar scurgerea în pantă 
este împiedicată de peretele de piatră. 

PAZNICUL 

O altă bucată de calcar s-a desprins şi trei lucrători au rămas între doi pereţi, 
neindrăznind a se da jos din cauza băltoacei adinci şi a aerului greu. 

CARDINALUL — INGINER 

Daţi-mi pe tovarășul Ludovic al XIX-lea. Ludovic? Fă ce ştii şi sparge cu toate 
mijloacele peretele despărțitor, dă găuri şi jos ca să se scurgă apa încoace. Mareşalul 
să-ţi ajute ca artifiţier, după ce ai scos oamenii din primejdie. Dă-mi pe Christina. 
(Am uitat toate numele, piesa m-a zăpăcit de tot.) Christina? Ascultă, Christino, 
tu şi cu baronul îngrijiţi-vă de scurgerea apei pe toate căile, instalaţi pompe. 
Spuneţi prâvât-ului de poliţie să aerisească. Daţi-mi pe ministrul de finanţe, pe 
controlorul general. Alo ! Nu ştii cine-i controlorul general ? Vasile Ursachi, tovarăşe, 
electricianul. Alo! Ascultă, tovarăşe Ursachi, lumină, să fie într-una lumină. 
(Către paznic.) Nu e nimic grav, sînt încredințat de asta. Hai să mergem şi noi. 
(Îşi ridică poalele rasei cardinaleşti.) E în joc onoarea noastră. 


CO RT IN A 


A C i U L vV 


Acelaşi decor, a doua zi. Cei care au avut roluri în actele III și IV intră in aceleași costume de 
epocă cu care au lucrat toată noaptea. Sint introduși trei inși in costume grecești de epocă troiană. Fiind 
foarte obosiţi, sint conduşi de alţii, şi, la semnul doctoriçei, pe patul baronului, 


CARDINALUL — INGINER 

Știu c-ați petrecut o noapte chinuită. Puteați să muriți asfixiați. Bine că n-a fost 
mai rău. Toate echipele s-au purtat admirabil, eroic. Ultimul obstacol a fost învins. 
MAREȘALUL — ARTIFIŢIER 

Dar ce naiba ați căutat acolo ? 

ÎNTIIUL GREC 

Stai să vezi. Schimbul nostru ieşise de mult și noi îmbrăcasem costumele ca să 
repetăm piesa pe care o jucăm la inaugurarea tunelului ca şi voi. Era însă devreme. 
Am făcut cîţiva paşi în tunel care ca şi în partea voastră e terminat şi finisat. 
Aud un fel de huruit surd ca de apă care cade de sus. Punem citeși trei urechea 
pe pereţi şi ascultăm. O locomotivă se pregătea să meargă în sus cu doi tovarăşi 
care duceau o placă de bronz s-o prindă într-un loc. Ne urcăm și noi sus, cu con- 
diția să ne aducă îndată înapoi. Cind ne apropiem, curgea apă ca din şipot. Ne 
cățărarăm pe dulapi să vedem de aproape cum stau lucrurile. Peretele de piatră 
fusese perforat cit să intri pe brînci. Curgea apă și-ntr-o parte şi în alta. Deodată 
se aude o plescăitură şi o bucată de piatră se desprinde de sus. Toate luminile 
din partea noastră se sting. Locomotiva se trage înapoi. Oamenii strigă, ne caută 
cu farurile, jos însă era băltoacă mare, fiindcă acolo se întrerupea canalul de 
scurgere. La voi cablurile funcționau. Ne-am virit ca păduchii în grindă, în cră- 
pătura de sus, stropiţi de apă, mai-mai să ne înecăm de duhoarea apăsătoare. 
Mecanicul a șuierat la noi, a strigat, apoi văzînd că nu ne putem da jos şi e 
primejdie şi pentru el, ne-a făcut semn că pleacă. Şi s-a dus să dea de veste. 
Curînd după aceea aţi venit şi voi. 

AL DOILEA GREC 

Lumina s-a aprins la noi mai tirziu şi prin contacte provizorii, mai departe. Lîngă 
peretele de piatră, din cauza căderii blocului a rămas întuneric. În schimb la voi 
a fost lumină mereu. Un tovarăș Ursachi striga şi controla sau agăța cu echipa lui 
cabluri suplimentare, pentru orice întimplare, sau așa mi s-a părut, căci eram 
ameţit rău. 

AL TREILEA GREC 

Ceea ce m-a mirat a fost că primii care au venit erau îmbrăcaţi ca pe vremea 
Mariei-Tereza şi cu peruci pe cap. Între ei era şi un popă catolic, un fel de 
episcop. 

CARDINALUL — INGINER 

Eu eram. 


5 — Teatrul nr. ? 5 


AL TREILEA GREC 

Am crezut că ne-au ameţit gazele și că avem vedenii. 
CONTROLORUL-GENERAL — ELECTRICIAN (intrind) 
Totul e bine, cînd se sfirșeşte cu bine. 


MINISTRUL ADULATOR — HIDROLIZATOR 
Pentru întiia oară nu te aud văitindu-te că toate sînt zadarnice pe această 
lume. 


CONTROLORUL GENERAL 

Parcă e timpul să stăm cu miinile-n sîn. 

CARDINALUL — INGINER 

A lucrat admirabil, fără lumină era nenorocire. Hazul a fost, tovarăşe Ursachi, 
că zăpăcindu-mă am pus să te cheme la telefon cu numele rolului din piesă, 
de controlor general. Nu știa nimeni cine ești. 

CONTROLORUL GENERAL 

În fond n-am avut mai nimic de făcut, fiindcă instalaţia definitivă introdusă 
în zid era fără cusur. Pină la racordare făcusem o legătură pe sus cu două 
cabluri, unul în funcţiune și altul de rezervă cu întrerupători. Să zicem, m-am 
gindit, că se întîmplă ceva la cablul exterior. Reparaţia cere oarecare timp. De 
aceea, am adus reflectoare puternice încă dinainte, în nişe şi astă-noapte încă 
patru în apropiere, cu tot ce trebuie pentru reparaţii. Nu a fost nevoie de ele 
şi atunci am pus și eu mina la alte treburi, la drenaj, la descurcarea locului 
de așchiile de piatră. 

CARDINALUL — INGINER 

Te felicit în numele tuturor. O ispravă straşnică a făcut și prevât-ul de poliţie, 
tovarășul Iftimescu. Dacă aerul era cîtuși de puţin încărcat de gaze sau rarefiat, 
cei trei mureau căţăraţi sus și nici ai noştri n-ar fi putut lucra. Dar tovarășul 
Iftimescu a pus în funcţiune alte ventilatoare de absorbiţie a aerului viciat și 
compresoare de aer comprimat şi totul s-a limpezit ca afară. Însă, tovarăşul 
Ludovic al XIX-lea, să nu vă fie cu supărare, v-a întrecut pe toți. 
MAREȘALUL — ARTIFIŢIER 

Toată lumea recunoaște și e miîndră de el. N-a mai așteptat să se tragă apa cu 
pompele, ci a intrat în ea pînă dincolo de genunchi. Întii a luat-o de jos și i-a 
dat cu sfredelul o gaură pe care a lărgit-o. Apa de dincolo a început să se 
scurgă şi astfel suptă cu pompele, a descurcat locul. De sus nu mai curgea decit 
puțin. Atunci cu scările i-am scos pe nenorociţii ăștia, mai mult morţi decit vii. 
CARDINALUL — INGINER 

Nu face pe modestul. Și dumneata ai lucrat ca un înger. Trebuia dat jos tot 
peretele și nu puteam lucra decit cu explozibile. Primejdia era mare să nu se 
prăbușească ceva, deşi într-o parte şi alta fusese puse cintruri puternice. Chipul 
delicat în care aţi distribuit găurile de încărcare, evitind brizarea bruscă, repe- 
ziciunea cu care aţi dat jos obstacolul ies din comun. Nu v-aţi mișcat o clipă. 
Dumneata ai mai băut, mi se pare, o gură de ceai fierbinte. Ludovic al XIX-lea, 
nimic. 

CONTELE-GU VERNATOR — CIMENTAR 

Acum priveliştea e feerică, Vezi tunelul în adincime, ca o galerie de oglinzi. Eu, 
fiind cimentar, n-am prea avut ce face. Am pus și eu mina pe lopată. 
CARDINALUL — INGINER 

Ceea ce mă bucură este că n-a fost altceva decit o pungă de apă strinsă din 
ploi şi din topirea zăpezii. Sus vom pune să se netezească locul. Nici vorbă 
de vreo surpare de teren, gabaritul e impecabil, porţiunea cu pricina prea în- 
gustă spre a modifica situaţia. Nu mai avem acum altceva decit să hidrolizăm 
locul, apoi să facem o saltea de piatră la extrados şi apoi o calotă de calcar 
sprijinită jos de doi pilaştri, cum e în plan, ca să indicăm, printr-un detaliu 
arhitectonic, jumătatea tunelului. Apoi unim radierele, canalele colectoare și 
betoanele de umplutură, executăm scliviseala și racordăm cele două linii ferate. 
Și s-a isprăvit. 

CADETUL 

În cit timp credeţi că va fi gata ? 

CARDINALUL-INGINER 

Muncind de zor, și în cîteva zile. Cred însă că nu e bine să lucrăm superficial, 
să lăsăm să se zvinte locul, să punem în ordine şi culmea dealului, iar tovarășul 

Droc, locotenentul de poliţie, care mi-a furat în piesă banii săracilor, să facă cu 
echipa lui un arc monumental. 

LOCOTENENTUL DE POLIŢIE — PIETRAR 

Voi face, n-aveţi grijă. Văd însă că-mi păstraţi în viaţă pică, pentru ceea ce 
fac în piesă. 

CARDINALUL — INGINER 

Nici prin gind să-ţi treacă. Mi-a intrat însă teatrul în sînge. Am ajuns ca actorii 
care cred mai mult în realitatea lor de protagonişti. Iat-o și pe tovarășa Christina. 
Cum te cheamă, frate, în realitate, nu-ţi știu decit numele din piesă? 
CHRISTINA 

Christina. 


BARONUL (care și-a spălat obrazul de păr) 
Și e soţia mea, dar nu prin corespondenţă. 
CARDINALUL — INGINER 

Şi pe tine cum te cheamă, baroane ? 
BARONUL 

Ion Mitache ! 

CARDINALUL — INGINER 

Benedico vos! 


DOAMNA DE ONOARE — DOCTORIȚĂ 
Au şi un copil, care e la creșă! 
MAREȘALUL 
Cînd vom juca Irod și tăierea pruncilor, îi dăm și lui un rol. 
DOCTORIȚŢA (examinind pe cei din pat). 
'Tovarăşii în costumele astea ciudate n-au nimic. Temperatura normală, puls bun. 
Mai mult au tremurat de udătură. Le-am dat cite un piramidon. Să se odihnească 
şi atit. 
CARDINALUL — INGINER 
Baronul și baroneasa au făcut lucru bun, au săpat cu o echipă terenul pînă la 
nivelul canalului colector și au pus şi pe alții dincolo să facă acelaşi lucru. Deși 
şanțul e provizoriu, scurgerea apei s-a făcut cu repeziciune. Mareșalul nici n-a 
mai făcut uz de explozibil şi a sfărimat cu ranga citeva bucăţi de calcar înfipte 
în pămînt. Nu mai spun că au scos şi cu pompele repede apa care stagna mai 
ales dincolo, punind în mişcare şi echipele de pe versantul celălalt. Sintem nu 
numai gata cu mult înainte de termen, dar după o zi-două de odihnă, putem relua 
şi repetițiile piesei. (Declamiînd.) 

Trimiteţi trupe, Sire, mulţimea-mpinge-n porţi, 

De nu ne apăraţi, vor fi răniţi şi morți, 

Căci sîntem atacați cu bolovani şi drugi ; 

Toți tremură-năuntru, se-nchină şi fac rugi. 
MAREȘALUL (declamind) 

Rea piază a fost Christina pe capul meu ; cu ea 

Pe viața-mi de curtean s-a tras o grea perdea. 
REGISORUL (intră alarmat) 
Ce-aud ? Tovarăşul Ludovic al XIX-lea ar fi fost rănit, nu-l găsesc nicăeri. Zice 
că trebuie să stea o lună cel puţin în spital, şi va ieși de-acolo invalid. 
CARDINALUL — INGINER 
E-adevărat că nu-l văd, dar cînd terminase nu mi s-a părut că avea ceva, cel 
mult oboseală. 
REGISORUL (către doctoriță) 
Nu e la dumneata ? 
DOCTORIȚA 
Pe cit ştiu, nu. 
REGISORUL e | 
Cum pe cit ştiu? Datoria dumitale e să ştii tot ce se petrece în serviciul dumi- 
tale. (La telefon.) Alo, dispensarul! 'Tovarășul Ludovic Moldovan este cumva 
acolo? Nu? Dar atunci unde e? Cum? Auziţi, zice că s-a rănit la cap ori la 
mină cu o aşchie de piatră, în timpul unei explozii. 
CARDINALUL — INGINER 
Mare mirare ! 


PPE. ANR 


MAREȘALUL 
A posibil, dar n-a băgat de seamă şi abia mai tîrziu a văzut dîra de sînge în- 
chegat. 
REGISORUL 
În scurt, nenorocire. A venit, zice, Salvarea și l-au dus la spital, la oraș. Hai să 
telefonăm la spital. Alo, daţi-mi spitalul. Alo, spitalul! Vă rog, aci e şantierul 
tunelului. 'Tovarăşul Ludovic Moldovan este internat acolo? Cum? A fost şi nu 
mai este? De ce? A fost trimis în altă parte? Zice că nu ştie, fiindcă n-a fost 
atunci de serviciu. Ce ne facem? Ce ne facem? Ziceau cei din echipa de dincolo 
că repetă aceeași piesă. Vă întreb totuși, putem noi înlocui pe Ludovic al XIX-lea 
turnat pentru rolul ăsta ? Dar voi ce faceţi acolo ? În patul cu baldachin al mare- 
șalului, mobilă rară, cumpărată de la Consignaţii ? Jos de acolo! Ia uitaţi-vă ce 
costume ! Ce înseamnă caraghiozlicul ăsta, pulpele goale, coifurile? Așa lucraţi 
voi în tunel ? 
ÎNTIIUL GREC 
Dă-mi voie, noi repetam tocmai Căderea Troiei. 
REGISORUL 
Aşa? Va să zică, nici nu v-aţi gîndit să repetaţi piesa noastră, cum a fost vorba. 
AL DOILEA GREC 
Responsabilul cultural a zis că de vreme ce jucaţi dumneavoastră o piesă e mai 
nimerit să fie şi o a doua. 
REGISORUL 
Şi tu ce înfățişezi ? 
ÎNTIIUL GREC (mândru) 
Eu sint Ahile. 
AL DOILEA GREC 
Eu sint Agamemnon. 
AL TREILEA GREC 
Eu sînt Păris. 
REGISORUL 
Scandal. Ce ne pasă nouă de un nebun care fură o nebună și de alți doi care 
pornesc război din pricina ei şi se ceartă pentru toate nimicurile? Asta aţi în- 
vățat că e pricina războaielor ? Cind noi facem aci fapte de eroism constructiv 
pentru patria noastră, a celor ce muncesc, înțeleg să jucăm o piesă pilduitoare, 
care să evoce un moment din istoria oprimării clasei muncitoare, cum a fost 
acela premergător Revoluţiei franceze. Sint un om pierdut. Afară Ahile, afară 
Agamemnon, afară Pàris! (Se şterge de sudoare pe frunte. Cei trei, speriaţi, 
pleacă.) 
CARDINALUL — INGINER 
Linișteşte-te. Toate au să iasă bine. 
REGISORUL (declamind) 

Sint cel mai jalnic om ce-a existat vreodată. 
BARONUL (declamiînd) 

Cărarea vieţii mele de trăznete-i brăzdată. 
REGISORUL (smulgindu-și părul) 
Ce-i de făcut ? Onoarea noastră, onoarea mea e în joc. Am tipărit şi programele. 
Închipuiţi-vă, vor veni oficialităţile, Comitetul Central, cu cine ştiu eu, guvernul, 
vor vizita șantierul și apoi le vom da reprezentaţia, ca o dovadă că muncitorii 
şi-au ridicat odată cu nivelul material şi capacitatea de muncă materială şi cultu- 
rală. Cum mă înfăţișez eu în faţa muncitorilor ? 

Să dau ochii cu ei nu m-aş încumeta ! 
REGELE (venind pînă la rampă, legat la cap) 

Să fiu în locul lor, spun drept, m-aș revolta ! 


(Marș de Philider.) 

Piese originale 
in repertoriul stagiunii 


EMINESCU 


de MIRCEA ŞTEFĂNESCU 
@Teatru! Naţional „l. L. Caragiale” * 


Dintre toate evocările dramatice pe care Mircea Ștefănescu şi le-a pro- 
pus în anii din urmă, aducerea pe scenă a luceafărului poeziei rominești, ten- 
tativă _pasionantă și spectaculoasă, este, totodată, şi încercarea cea mai teme- 
rară. În contextul comemorativ din primăvara acestui an, piesa Eminescu re- 
prezintă un cald omagiu adus memoriei poetului; un valoros act de cultură, 
menit, îndeosebi, după mărturisirea dramaturgului însuşi, să provoace, prin instru- 
mentul viu şi uneori mai direct seducător al teatrului, interesul intelectual al 
tineretului pentru cunoaşterea mai amplă şi mai aprofundată a vieţii şi operei 
celui mai mare poet romîn. Dramaturgul Mircea Ştefănescu are „la activ“ citeva 
alte evocări, binecunoscute publicului, cele mai multe intrate în repertoriul 
„viu“ al teatrelor, deși momentul premierei a fost uneori, ca în cazul de față, 
ocazional : Rapsodia țiganilor — 1948, Căruța cu paiațe sau Matei Millo — 
1953, Cuza Vodă — 1959, Procesul domnului Caragiale — 1962. Piesa Eminescu 
se înscrie în suită ca o confirmare a aptitudinilor specifice dramaturgului pen- 
tru acest gen teatral. Tablourile de epocă, sugestive și îndeobşte autentice, în 
care dramaturgul a surprins ceea ce era din punct de vedere dramatic mai 
accesibil marelui public, alcătuiesc trăsătura de unire a pieselor amintite, inse- 
rindu-le în aceeaşi familie de reconstituiri biografice cu caracter, mai mult sau 
mai puţin pronunţat, de cronică social-politică a vremii. 

Aducerea pe scenă a biografiei lui Eminescu a creat, desigur, dramatur- 
gului probleme deosebit de dificile. Nu numai pentru că piesa lui Mircea Ște- 
fănescu are, pe lingă meritul pionieratului (alte „apariţii“ scenice ale lui Emi- 
nescu, cum sint cele din Rapsozii lui Victor Eftimiu sau din Caragiale în vre- 
mea lui de Camil Petrescu, sint episodice), şi avatarurile acestuia. Şi nu numai 


* Regia: Sică Alexandrescu. Decoruri: Mihai Tofan. Costume: Al. Brătășanu. Muzica: Alfred Mendelsohn. 
Distribuţia : Victor Moldovan (lon Slavici); Const. Stănescu (Ioniţă Bumbac); Cosma Braşoveanu (loan Luţă); 
Alexandru Hasnaș (Popovici); Monica Ghiuţă (Rezi); P. Savu (Tata Wihl); Ion Caramitru (Eminescu); Liviu 
Crăciun șiĂGh. Cozorici (Chibici) ; Gh. Cristescu (Ştefaniuc) ; lon Finteșteanu (Titu Maiorescu); C. Bărbulescu 
şi Mihai Berechet (Petre Carp) ;WMihai Fotino (Vasile Pogor); Nicu Dimitriu (Belferul cu cioc); N. Bran- 
comir (Iacob Negruzzi); P. Strachmuţchi (Un fecior) ;y Valeria Seciu (Veronica Micle); Maria Grecescu (O 
subretă); Ion Iliescu (Jupin Ițic Solomon); Dem Rădulescu și Marian Hudac (Petrino); Viorica Petrescu (Amfi- 
trioana); Didona Popescu (O duducă); Fifi Harand (O doamnă); Gh. Cristescu (Un ofițer); Gh. Buliga 
(Un domn); Ştefan Gavriloaia (Un vătăşel); Alexandru Giugaru şi Cosma Braşoveanu (Ion Creangă); Marcel 
Anghelescu (I. L. Caragiale); N. Gr. Bălănescu (Moș Onofrei); Nicolae Enache (Kir Amira); I. Anastasiad 
(Un membru al guvernului); I. Horaţiu (Președ. Adunării Naționale); Şerban Holban (Un bătrin conservator); 
Damian Crișmaru (Un tinăr liberal); Al. Demetriad (Primul ministru); Costache Antoniu (V. Alecsandri): 
Mircea Cojan (Un tinăr junimist); Joana Bulcă (Mite Kremnitz); Al. Alexandrescu- Vrancea (Al. Lahovary): 
Alfred Demetriu (Petre Millo); Marcel Enescu (I. A. Cantacuzino); Ioniță Ștefan (Un țigănuș); Ion Henter 
(Prefectul); Ion Manu și Const. Stănescu (Anghel); Ovid Teodorescu (Leca); Marian MHudac (Săvinescu); 
P. Pătraşcu ($ms=lţ). 

Ion Finteşteanu în rolul 
lui Titu Maiorescu 


pentru că, în general, cu cit o personalitate este mai puternică, cu atit este mai 
greu de prins în tiparele. oricum limitate, ale artei teatrale. Dificultăţile, în 
cazul re-creării figurii lui Eminescu, sint generate, după părerea noastră, de im- 
posibilitatea situării dramaturgului pe un plan de concepţie într-adevăr repre- 
zentativ pentru geniul gindirii eminesciene. Ne aflăm, cum foarte plastic definea 
aceasta G. Călinescu, în faţa unui poet „nepereche“. Misiunea dramaturgului, 
privită din această perspectivă, devine aproape imposibilă. „A vorbi de poet — 
spunea Tudor Arghezi — este ca și cum ai striga într-o peșteră vastă... Nu poate 
să ajungă vorba pină la el, fără să-l supere tăcerea. Numai graiul coardelor 
ar putea să povestească pe harpă, și să legene, din depărtare, delicata lui sin- 
guratecă slavă“. 

Incumetindu-se, totuşi, să dea viaţă scenică celui mai mare poet romin, 
dramaturgul Mircea Ştefănescu a creat, rod al unei temeinice documentaţii, un 
„album“ eminescian cu reale virtuţi în interpretarea realistă a drumului de 
viaţă şi de creaţie parcurs de poet. Bogat ilustrativă, dar nu întotdeauna cu o 
viziune mai adincă şi mai complexă, piesa lui Mircea Stefănescu este concepută 
cinematografic, pe secvenţe, cuprinzind în paginile ei 15 ani din viaţa lui Emi- 
nescu, anii cei mai prolifici și semnificativi. Rind pe rind, tablourile piesei 
dezvăluie momente importante ale biografiei poetului. Iată anii studenţiei la 
Viena : atmosfera de tinerească petrecere din restaurantul de pe Marokkaner- 
gasse al lui „tata Wihl“, în care vestea Comunei din Paris înflăcărează, alături 
de Eminescu, pe prietenul nedespărţit al acestuia, Chibici-Rivneanul, sau pe 
Slavici (sint ani de frumoase evocări, pe care poetul şi-i va aminti cu nostal- 
gie într-un dialog cu Chibici dintr-o variantă a „Scrisorii a II-a“: „Unde-i vre- 
mea aurită/ Oare cînd s-a fi înturs/ Cind l-aceeași școală'naltă/ Vizitam acelaşi 
curs ?/ Eu pe bănci puneam în şiruri/ De hirtie titirezii/ Și oftind l-a ta ureche/ 
Pronunțam pe mamzel Rezi“). Pătrundem, apoi, în cercul Junimii, la Iași, unde, 
sub patronajul ceremonios şi glacial al lui Titu Maiorescu, se desfășurau ședin- 
țele literare în cadrul cărora Eminescu avea să-și cîştige, în scurtă vreme, autori- 
tatea ; printre personajele schiţate de dramaturg se mai numără prea șugubăţul 
Pogor, Petre Carp, lacob Negruzzi, şi din nou Slavici. În salonul Veronicăi Micle, 
Eminescu trăieşte primii fiori ai unei pasiuni mistuitoare, care-l va însoţi întreaga 
viaţă. Într-un alt tablou al evocării, acţiunea este plasată într-un sat, prileju- 
ind spectatorilor întîlnirea cu Eminescu revizor școlar. La „Borta Rece“, crișma 

Valeria Secin (Vero- 
mica Micle) şi Ion 
Caramitru (Eminescu) 


de pe dealul Sărăriei ieșene, acolo unde se pare că poetul l-a cunoscut în 
toamna lui 1875 pe Creangă, asistăm la o scenă între cei doi mari prieteni. 
Munca istovitoare a poetului în redacţia ziarului conservator „Timpul“, unde îl 
întîlnim şi pe Caragiale, o altă confruntare dintre Eminescu și Maiorescu la 
„Junimea“, în timpul căreia este schițată fugitiv şi figura bardului de la Mir- 
cești, reintilnirea poetului cu Veronica Micle la Bucureşti, boala — iată, succint, 
citeva din tablourile prin care Mircea Ştefănescu încearcă să prezinte personali- 
tatea eroului său dramatic, 


Din punct de vedere ilustrativ, deci, paleta dramaturgului este bogată. Cu 
ajutorul materialului documentar pe care tablourile îl însumează, Mircea Ștefă- 
nescu condiţionează soarta tragică a poetului de anumite realități sociale ostile, 
şi, în acest sens, demonstraţia sa, cu excepţia unor legături mecanice, este eloc- 
ventă. Uneori, adevărurile istorice sînt forțate (Eminescu recită la Viena, în 1871, 
un fragment dintr-o poezie pe care a scris-o cu patru ani mai tîrziu, sau Alec- 
sandri plasează la „Junimea“ citeva versuri proprii publicate printre postume), 
dar aceste licențe documentare, menite să dea un relief mai puternic unor ca- 
ractere sau unor situaţii, nu denaturează spiritul personajelor sau al momente- 
lor evocate. Ceea ce scade, însă, forța de convingere a piesei lui Mircea Ştefă- 
nescu este o timiditate în desfășurarea inventivităţii, o anumită lipsă de origina- 
litate în tratarea subiectului abordat. Adesea dramaturgul, încorsetat de amplul 
material documentar pe care îl posedă, renunţă la transfigurarea artistică nece- 
sară oricărei creaţii. Mircea Ștefănescu lasă prea mult loc în piesa sa rezultatelor 
brute ale cercetării documentare şi, prin aceasta, faptele de viaţă surprinse apar 
simplificate. Ne amintim cu plăcere de cele mai frumoase momente din Căruța 
cu paiațe : acolo, poate şi pentru că materialul documentar privind biografia lui 
Matei Millo era insuficient, dramaturgul a făcut dovada unei fantezii creatoare 
foarte fertile, care — paradoxal — a transmis mult mai pregnant senzaţia auten- 
ticității. Departe de noi gîndul să-i cerem dramaturgului, în Eminescu, invenţii 
personale lipsite de control, care, desigur, ar putea duce la grave denaturări. 
Dar transfigurarea artistică a realităților consemnate în text se impunea ca o 
necesitate. 

Această carență se reflectă cu preponderență în personajele evocării. În 
ceea ce-l priveşte pe Eminescu, dramaturgul a investigat mai atent unele zone 
sufleteşti ale poetului — nostalgia, melancolia, dragostea, prietenia. În schimb, 
ginditorul şi filozoful Eminescu este palid redat în text şi, astfel, dimensiunile 
poetului sînt sărăcite în înseşi coordonatele axiale. Lipsa originalității este mani- 
festă şi în modul de tratare a celorlalte personaje: Creangă utilizează, în dialo- 
gurile cu Eminescu, citate sau fragmente întregi din „Amintiri din copilărie“; 
Caragiale își însușește excesiv limba „miticească“ a eroilor săi. Astfel stînd lucru- 
rile, piesa nu reuşeşte să transmită plenar nici resorturile ascunse ale marii şi 
poate surprinzătoarei prietenii dintre „bădia Mihai“ şi hîtrul Gargantua moldav, 
nici relaţiile reale — o prietenie mai mult intelectuală decit afectivă — care s-au 
stabilit, de-a-lungul anilor, între Eminescu şi Caragiale. În prezentarea lui Titu 
Maiorescu, dramaturgul a surprins, în linii mari, contradicţia personajului, dînd 
o oarecare autenticitate raporturilor care se stabilesc între el (între „Junimea“, 
deci) şi Eminescu. Și totuşi există şi aici o stereotipie în caracterizarea persona- 
jului, investigația rămîne la suprafaţă. 

Concepută, cum arătam, în stil cinematografic, pe secvenţe, piesa nu urmează 
construcţia dramatică a unei piese obișnuite. Mici conflicte constituie „motorul“ 
cîte unui moment, dar, pe ansamblu, conflictul nu este gradat în vederea obți- 
nerii unei tensiuni evolutive şi maxime, lucrarea se defineşte ca o desfăşurare 
ilustrativă de scene. Este drept: dramaturgul are o adevărată artă în alegerea 
momentelor celor mai accesibile, din punct de vedere dramatic, spectatorului 
(este suficient să amintim citeva: atitudinea lui Alecsandri la „Junimea“, tonu- 
rile lirice în scenele de dragoste, finalul apoteotic) şi, prin aceasta, el reuşeşte să 
pună în mișcare resorturile intime ale multor spectatori, creează momente de 
emoție, face să planeze asupra sălii un sentiment învăluitor de venerație a eroi- 
lor evocaţi pe scenă. 

Insistîind asupra acestor virtuţi ale textului, spectacolul Teatrului Naţional 
„I. L. Caragiale“, condus de mîna experimentată a lui Sică Alexandrescu, a scos 
în evidență rolul cultural, patriotic și educativ al evocării scenice pe care dra- 
maturgul a închinat-o omagial celui mai mare dintre poeţii noştri. Dacă, prin 
forţa lucrurilor, traiectoria complicată și chinuitoare a procesului de creaţie emi- 

nescian nu a putut fi urmărită în complexitatea ei, în schimb regizorul a contri- 
buit hotăritor la crearea unei ambianţe autentice pentru tablourile evocării, su- 
plinind unele goluri din text printr-o interpretare mai bogată în nuanţe şi seffsuri. 
Versul eminescian are puternice rezonanțe pe scenă şi, astfel, iubirea de patrie a 
poetului, setea de adevăr şi de dreptate socială, patosul liric capătă accente de un 
profund dramatism, contribuind la întregirea portretului sufletesc al eroului. Con- 
tinuînd linia realistă pe care textul o invederează în evocarea poetului, Sică Ale- 
xandrescu a urmărit să redea cît mai expresiv modul în care întîmplările trăite 
se împletesc în creaţia lui Eminescu cu ecoul lor. 

Experienţa regizorală cea mai interesantă ni se pare a fi prilejuită de dis- 
tribuirea curajoasă a unor studenţi ai Institutului de Artă Teatrală şi Cinemato- 
grafică în roluri de mare răspundere : Eminescu (Ion Caramitru) şi Veronica Micle 
(Valeria Seciu). Sub îndrumarea competentă şi experimentată a regizorului, cu 
sprijinul vechii gărzi a Naţionalului, prezentă masiv în spectacol, creaţiile de debut 
ale celor doi tineri actori pe prima scenă a ţării au coincis cu o izbindă artistică. 
Ion Caramitru reuşeşte, în primele tablouri, să dea forţă tinereţii entuziaste a lui 
Eminescu, pentru ca, de-a lungul celorlalte momente, să surprindă procesul de ma- 
turizare a acestuia într-un joc nuanţat şi expresiv. Conştiinţa civică a poetului, 
vastele disponibilităţi sufleteşti, momentele tragice ale existenţei sale sînt redate 
într-o compoziţie fără stridențe retorice (cum s-ar fi putut întîmpla, poate), şi chiar 
dacă unele reacţii bruşte, neaşteptate, ar fi putut da, efectiv, mai multă autentici- 
tate personajului, profilul poetului este conturat în linii viguroase. Rolurile sale 
anterioare, în spectacolele Institutului (Hamlet, Miroiu etc.), l-au ajutat şi ele, de- 
sigur, în reuşita creaţiei pe scena Naţionalului. Apreciem în mod deosebit și creaţia 
Valeriei Seciu, care dovedeşte de pe acum o trăire scenică complexă; în rolul 
Veronicăi Micle, actriţa, încă studentă, a gîndit fiecare replică şi fiecare gest. La 
acestea se adaugă un farmec personal al prezenţei sale scenice, în care un rol hotă- 
ritor îl are privirea, deosebit de expresivă, încărcată de sens. Desigur, ambii in- 
terpreţi se află la începutul carierei artistice și, uneori, lipsa de experienţă, cumu- 
lată cu unele carenţe ale textului dramatic, se materializează în lipsa de profun- 
zime a investigaţiei interpretative ; dar esenţiale de consemnat ni se par reușşitele. 

Distribuţia spectacolului cuprinde mulţi dintre cei mai iluştri actori ai pri- 
mei noastre scene, şi chiar dacă partitura evoluţiei lor este doar schiţată, per- 
sonajele scenice se impun pregnant. Costache Antoniu creionează, în citeva replici 
doar, un profil de înaltă ţinută morală, acela al poetului Vasile Alecsandri. Cu 
mijloace artistice subtile şi rafinate, Ion Finteşteanu redă magistral figura con- 
tradictorie a lui Titu Maiorescu, de la ţinuta academică, aulică, şi pînă la scli- 
pirile de inteligență deosebit de fine ale replicilor sale, rostite sau presupuse. Al. 
Giugaru se apropie de umorul hitru al lui Creangă cu multă personalitate, reu- 
şind totodată să redea bonomia acestuia şi compasiunea în fața tragediei bunului 
său prieten (mărturisim că aşteptăm cu interes şi creația „dublurii“ sale, Cosma 
Braşoveanu). O excelentă compoziţie miniaturală creează reputatul decan al „ro- 
lurilor mici“, Ion Manu (Anghel). Marcel Anghelescu impune, de asemenea, con- 
vingător prezenţa lui Caragiale. Victor Moldovan (Slavici), Mihai Fotina (Pogor), 
N. Brancomir (Negruzzi), Ion Henter (prefectul), Al. Demetriad (primul ministru), 
Al. Alexandrescu-Vrancea (Al. Lahovary), Alfred Demetriu (Petre Millo), Marian 
Hudac (Petrino şi Săvinescu), Liviu Crăciun (Chibici) şi alţii — într-o distribu- 
ţie de peste 50 de roluri — schiţează profiluri variate, care se rețin. Am remarca, 
în altă ordine de idei, şi unul din „rolurile“ mai anonime, de obicei, în realiza- 
rea unui spectacol: acela al machiajului. Jean Romaniţă a creat personajelor 
reale prezente în text măşti foarte izbutite, contribuind, deci, implicit, la autenti- 
citatea eroilor : Eminescu, Caragiale, Creangă, Alecsandri... 

Decorul lui Mihai Tofan — avîntat, pe verticală — descinde, parcă, din 
versurile eminesciene („Scrisoarea a IV-a“, „Călin“), creînd atmosferă ansamblu- 
lui, dar nu totdeauna fiecărui tablou în parte. Ceilalţi colaboratori la realizarea 
montării (autorul costumelor: Al. Brătăşanu, semnatarul muzicii: Alfred Men- 
delsohn) au contribuit eficient la reuşita prestigioasă a spectacolului omagial 
închinat memoriei „luceafărului“. 


Călin Căliman. 


WwWW.cimec.ro 


MOARTEA UNUI ARTIST 


de HORIA LOVINESCU 
e Teatrul Maghiar de Stat din Cluj * 


Întilniri fericite între un actor şi un rol, sursa acelor momente artistice 
intitulate de obicei „de neuitat“, nu se produc în orice spectacol şi nici în fie- 
care stagiune. Moartea unui artist pe scena Teatrului Maghiar din Cluj a prile- 
juit însă o asemenea întîlnire între actorul Kovács György şi Manole Crudu, 
eroul piesei lui Horia Lovinescu. În palmaresul actorului care a întruchipat în 
ultimii ani personaje celebre din dramaturgia lui Gorki şi Cehov, sau tragica 
figură a intelectualului îngenuncheat — Doctorul Mamlock —, eroul piesei lui 
Lovinescu reprezintă abordarea tipologiei înaintate contemporane, dezbaterea unor 
probleme cu caracter general-uman, în lumina ideologiei și gîndirii noastre. Dra- 
maticul monolog al sculptorului ce străbate singur calea anevoioasă spre înţelegerea 
sensului fundamental al existenţei este interpretat de Kovács György’ cu deo- 
sebită profunzime scenică. Actorul recreează universul lăuntric, orizontul spiri- 
tual al personajului, topind luciditatea, atitudinea raţională, într-un joc emoţio- 
nal, patetic prin vibrația ideilor, joc ce adevereşte în chip tulburător cuvintele 
lui Camil Petrescu: „Cită luciditate, atita dramă“. Prezenţa lui Kovács impune 
spectacolului calitatea de stringentă dramă a conştiinţei, de polemic dialog de idei, 
de precizare a atitudinii filozofice a eroului în faţa marilor probleme ale creaţiei, 
dragostei, afirmării sau negării vieţii. Odată cu prima apariţie a sculptorului, re- 
întors acasă după o îndelungată absenţă, Kovâcs aduce în scenă bagajul de 
spaime şi de îndoieli al acestuia (teama că boala îl va împiedica să-şi continue creaţia), 
oboseala inactivităţii ; acest complex de sentimente e acoperit cu masca rece și 
amabilă a unor convenţionale raporturi umane. Manole Crudu pare la început 
același „Man“ preocupat de sine, indiferent faţă de ceilalți. Personajul se prezintă 
ușor înceţoșat, filmat parcă de departe. Treptat se creează însă acel fior tragic 
specific autenticei prezenţe a omului ce-şi dispută conştiinţa. Nu boala sau frica 
de moarte dau personajului această dimensiune tragică, ci, dimpotrivă, vitalita- 
tea lui, frumuseţea, capacitatea creatoare, însușiri al căror armonios echilibru se 
arată dintr-o dată zdruncinat din pricina însingurării, retragerii trufașe în sine, 
nesocotirii egoiste a celor din jur. Construcţia psihologică a acestui caracter se 
bizuie pe riguroasa înlănţuire a unor fundamentate motive biografice. Apelind la 
cei din jur, Manole Crudu vine, de fiecare dată, prea tirziu, iar consecinţele 
acestei vinovate întirzieri sînt plătite cu momente de criză, de spaimă și derută; 
cu uimitoarea lui expresivitate, actorul ne transmite durerea, tristeţea acestui 
tribut dat pentru egoismul de altădată. În disputa cu Vlad, în faţa renesării, în 
fața refuzului fiului de a munci cot la cot cu tatăl, Kovács are un gest semnifi- 
cativ : Manole Crudu întinde spontan brațele să-şi îmbrăţişeze fiul, urmaşul lui 
în artă — dar acesta pleacă. Braţele tatălui cad inerte, singurătatea îl girboveşte. 
Descoperind-o pe Cristina, el are însă, brusc, revelaţia vieţii, a bucuriei de a 
trăi. In acest sens, scena mutei declaraţii de dragoste e tulburătoare prin puri- 
tatea și incandescenţa sentimentelor, prin intensitatea emoției cu care vibrează un 
Manole Crudu tînăr, fericit, iluminat. Întinerirea personajului e spectaculoasă şi 
complexă, nu lipsită de umbre. O maliţioasă autoironie, o imperceptibilă stinghe- 
reală punctează sentimentele, speranţa fericirii. Cu atit mai violentă şi mai dra- 
matică se arată prăbușirea acestei aparente fericiri. Nestăpînitul, orgoliosul Ma- 
nole Crudu, confundind pentru o clipă dezamăgirea sentimentală cu prăbuşirea 
încrederii în oameni, acţionează cu violenţă. Kovács se clatină, cutremurat, par- 
curge apoi scena cu mișcări ample, viguroase, încercind din nou să stăpinească 
materia. Dar, cum viaţa i se pare în acest moment absurdă, un joc de nonsensuri, 
el se refugiază cu voluptate în sculptarea negaţiei. Tribulaţiile lui Manole Crudu 
se arată, așadar, ca etape iminente în -definirea lucidă a sensului vieţii şi crea- 
tiei. Criza negaţiei este o verigă dialectică a afirmării. Triumful raţiunii este 
ultimul lui mesaj, exprimat pe pragul dintre viaţă și moarte. Finalul este apoteo- 


* Regia: Râppăport Ottó. Scenografia : Liviu Popa. Distribuţia : Kovács György (Manole Crudu); 
László Geră (Vlad): Pásztor János (Toma); Koós Zsófia (Claudia Roxan): Bereczky lilia (Aglaia); Nagy Reka 
(Cristina); Beness Ilona și Pall Magda (Dada); Szentes Ferenc (Doctorul); Peterffy Gyula şi Dehel Gabor 


(Reporterul). 


Lâszlo Gerd (Vlad), Kovács György (Manole Crudu) și Beness Ilona (Dada Domnica), intr-una 
din ultimele scene ale spectacolului 


tic în sensul bun al cuvîntului. Personajul dobindește aura nobilă a frumuseţii 
omului creator. Manole Crudu şi-a redobindit increderea în arta umanistă, în 
capacitatea ei de a bucura şi a ferici oamenii. Cu picioarele puternic împlintate 
în sol, cu expresia purificată de chinul îndoielilor, masivul cioplitor de piatră 
şi frumuseţe reprezintă „biruința omului asupra haosului“. Cuvintele lui despre 
menirea omului pe pămint, despre relaţia viaţă-moarte, redusă la elementara 
ei ecuaţie (impăcare prin împlinirea unei vieţi creatoare), răsună convingător 
prin patetismul simplităţii. 

Spectacolul (regia Râppâport O.) exprimă cu claritate ideile piesei, situind 
personajele în relaţii juste. Cu multă profunzime a fost tratat personajul Vlad; 
actorul László Gerö dezvăluie, dincolo de aparența declaraţiilor cinice şi fron- 
dei insolente, un strat subtil şi valoros, propriu acestui căutâător al personali- 
tăţii sale și al drumurilor noi în artă. Semnificativă este, în acest sens, scena 
dansului „de caracter“, în care interpretul, pornind de la imitarea şarjată a 
cuplului Cristina-Toma, exprimă, cu o plastică elocventă, zbuciumul, frămintă- 
rile tinărului sculptor răvăşit de întrebă În interpretarea actriţei Bereczky 
Julia, Aglaia capătă un contur inedit prin distincţie vicleană și rapacitate disimu- 
lată de masca corectitudinii. Absolventa Nagy Reka aduce în scenă prezenţa Cris- 
tinei, stăpinind adecvate mijloace tehnice, compunind cu finețe semitonuri și nuanţe 
— mai stinsă însă, în raport cu timpuriul meșteșug, se arată vibrația ei interioară, 
sensibilitatea spontană. Pe Claudia Roxan am fi dorit-o mai aproape de personaj 
in înfăţişarea exterioară şi mai puţin melodramatică uneori în desfăşurarea senti- 
mentelor .Talentata actriţă Koós Zsófia are, neîndoios, capacitatea de a rezolva 
cu mai multă profunzime acest personaj. Beness Ilona (Dada Domnica) a fost o 
voită apariţie ştearsă, cu caracter episodic, necesar atmosferei dramatice. Cadrul 
plastic, conceput de arhitectul scenograf Liviu Popa, armonioasă îmbinare de 
volume şi suprafeţe. ornată cu motive folclorice stilizate, contribuie la crearea 
atmosferei specifice casei sculptorului şi „funcţionează“ bine, integrat în tonali- 
tatea dramatică. 

Înscriind Moartea unui artist în repertoriul său, Teatrul Maghiar de Stat 
din Cluj a realizat un spectacol de permanenţă pe afiş: prin inspirata reprezen- 
tare a uneia din cele mai valoroase lucrări originale, prin creaţia lui Kovács 
György în rolul principal. 


Mira Iosif 

SONET PENTRU O PĂPUȘĂ 


de SERGIU FĂRCĂŞAN 
e Teatrul de Stat din Timişoara* 


Comedia lui Sergiu Fărcășan Sonet pentru o păpușă a fost mult comentată. 
În discuţia de la redacţia noastră!, care a precedat montările, s-au formulat în 
unanimitate aprecieri favorabile în ceea ce priveşte valoarea fondului polemic al 
piesei, ascuţişul ei satiric, îndreptat împotriva birocratismului, cu tot cortegiul lui 
de manifestări caracteristice : prostie, rutină, inerție, superficialitate, automatism 
în gindire, dezertare din faţa răspunderii şi refuzul oricărui efort creator. Sonet 
pentru o păpușă a reuşit îndeosebi în afirmarea noului, ca factor ofensiv al rea- 
lităţii noastre, concretizind ideea într-un încîntător personaj pozitiv. Deschis umo- 
rului, inteligent, învestit cu talent şi iniţiativă, cu spiritul creator al oamenilor 
înaintați, pentru care efortul constructiv, strădania pentru frumos, munca săvirșită 
cu plăcere înseamnă o punte spre viitor, inginerul Grigore Piticescu vine să mar- 
cheze, inedit şi convingător, prezenţa dramatică a eroului de comedie. Răfuin- 


* Regia: Dan Nasta. Scenografia: Virgil Miloia. Muzica de scenă: Elly Roman. Distribuţia: 
Gheorghe Leahu (Piticescu) ; AConstantin Adamovici (Ionașcu); Emil Reus (Picui); Gabriela Marinescu (Olguţa); 
Marcel Beică (Puştiul) ; Daniel Petrescu (Stamate, Portarul, Ghilimecea);:Emmerich Schäffer (Dănoiu); Ion 
Olaru (Făiniţă); Radu Coriolan (Ciomirtan); Al. 'Ternovici (Turturean); ȘtEfan Iordănescu (Biliboncea, Başchi- 
rache) ; Lulu Popescu-Pop (Carolina Scorobete); Virgil Lechinţeanu (Medicul); Ecaterina Herberescu (O secre- 
tară); Miron Şuvăgău (Suflerul); ] Dan Nasta (Comentatorul). 

| „Sonet pentru o păpușă la masa rotundă” — „Teatrul“, nr. 10/1963. 


Atelierul lui  Picui, 
așa cum l-au imagi- 
nat realizatorii spec- 
tacolului de la Timi- 
şoara 


du-se cu „Biliboncii“ şi „Başchirachii“ din piesă, Piticescu se răfuiește de fapt 
cu toţi reprezentanţii unei lumi mărunte, sărace în idealuri şi frumuseţe, care 
au pierdut nu numai înțelesul unor lozinci şi noţiuni pe care le folosesc mecanic, 
dar şi înțelegerea globală a realităţii zilelor de azi. Mesajul nemijlocit al lui 
Piticescu — pledoarie pentru entuziasmul creator al epocii noastre, pentru lumea 
viitorului, care îmbracă în imaginaţia sa o haină viu colorată, luminoasă, veselă 
— este comunicat de autor printr-o ingenioasă metaforă, o construcţie dramatică 
originală, în care foloseşte, ca armă principală, comicul absurd. N-au fost econo- 
misite mijloacele comice cele mai variate, exuberante — de la exagerările îndrăz- 
neţe şi supradimensionările groteşti, pînă la ironia subţire şi surisul liric — amal- 
gam de procedee caracteristice şi comediei satirice realiste, și farsei burleşti, și 
vodevilului. Diversitatea acestor procedee dramatice, ca şi unele din slăbiciunile 
piesei, firești pentru încercarea de a debuta într-un gen cunoscut ca fiind cel mai 
dificil — lipsa unei acţiuni dramatice continue, în partea a doua scăderea ten- 
siunii, cedarea prea uşoară a poziţiilor birocraţilor (lui Piticescu neopunîndu-i-:e 
o rezistenţă întotdeauna pe măsură), conturul palid al unor personaje ca Ionașcu, 
Picui, Olguţa —, au constituit pentru unii o piedică în aducerea Sonetului pe scenă. 


Spectacolele teatrelor din Timişoara şi Petroşeni pot fi socotite experimente 
artistice, însufleţite de iniţiativă şi de ataşament faţă de o lucrare nouă a dra- 
maturgiei noastre. Meritul creatorilor din cele două teatre stă în faptul că au 
înlocuit argumentele îndoielii cu acelea ale încrederii în text. Mai însemnat decit 
orice este efectul demonstrativ al reprezentării. Încredinţind rolul lui Piticescu 
actorului Gheorghe Leahu, regizorul Dan Nasta a reușit, datorită interpretării 
unitare şi nuanţate a acestuia, să fundamenteze ideea piesei — bătălia pentru 
frumos —, să-i amplifice rezonanţa. Cu mult farmec, printr-un joc lucid, dinamic, 
luminat permanent de gîndire, Gheorghe Leahu l-a impus în spectacol pe Piti- 
cescu ca pe o personalitate puternică, vle. Interpretul crede în absurditatea situa- 
ţiilor în care trebuie să se transpună pentru a-i cunoaște și a-i sancţiona pe ad- 
versarii săi, simte pasiunea şi minia cu care personajul trebuie să săvirşească 
farsele cele mai năstruşnice. Ironic şi persiflant faţă de aceștia, actorul foloseşte 
cu pricepere şi măsură, în relaţiile cu Picui şi Olguța, nuanțele umorului blind, 
ale gingăşiei, care nu ating niciodată zona sentimentalismului, a dulcegăriei ieftine. 

Desigur că fauna mărginiţilor, a oamenilor cu „sufletul de hirtie“, a con- 
stituit, prin elementele de caricatură pe care le cuprinde, un punct de atracţie 
pentru actori, premise pe care se puteau clădi demonstraţii de talent şi destoini- 
cie profesională. Am reţinut din spectacolul timişorean creaţia lui Ştefan Iordă- 
nescu, care a înfățișat cu virtuozitate cele douâ fațete ale aceluiași tip de bi- 
rocrat : Başchirache-Biliboncea. Teama de răspundere, obtuzitatea, prostia înari- 


pată — caracteristici comune celor două roluri — au fost satirizate cu mult haz. 
Pe Bașchirache, actorul l-a interpretat ca pe un ins dur, agresiv, săltind nervos 
aproape la fiecare replică, iar pe Biliboncea — bonom. dezinvolt, de o voioşie 
timpă. 


Într-o compoziţie comică deosebit de expresivă l-a prezentat tînărul Al. 
Ternovici pe Turturean. Imbrăcat în costum negru, cu tăietură de frac, mişcin- 
du-se ca o păpușă automată, dezarticulată, personajul stirneşte în scenă un haz 
copios prin fastuoasa lui mediocritate, prin zelul cu care încearcă să „teoreti- 
zeze“, să fundamenteze „ştiinţific“ imbecilitatea. Regizorul nu a izbutit să ob- 
țină de la toţi interpreţii aceeași manieră simplă de interpretare, aceeași since- 
ritate și spontaneitate în joc. Există, în conturarea profilului unor personaje 
din grupul negativilor (în cele trei roluri, Portarul, Ghilimecea, Stamate, de 


exemplu, interpretate de același actor — Daniel Petrescu), supradimensionări, 
îngroşări pînă la desfiinţarea respectivelor personaje, în timp ce în interpre- 
tarea unor personaje pozitive — Ionașcu sau Olguţa — detaliile comice au lip- 


sit cu totul. Aceste diferenţe stilistice au îngreuiat respiraţia unitară a spectaco- 
lului, au determinat o alternanță cam brutală de momente cu rezonanţă diferită 
pe parcursul desfăşurării acțiunii. Se impunea, mai ales în partea a doua, con- 
centrarea acţiunii, un ritm mai alert. 

Metafora piesei s-ar fi cuvenit slujită cu mai multă fantezie de cadrul 
plastic. În decorul inexpresiv al lui Virgil Miloia, se întîlnesc distonanţe stilis- 
tice. În biroul lui Ionașcu, uşile și biroul propriu-zis sint din lemn masiv lus- 
truit, concepute într-o linie modernă; încăperile din fabrică au cu totul altă 
factură, sînt desenate cu înflorituri, jucăria care prinde mina lui Făiniţă a fost 
exagerată pînă la proporţii monstruoase, vitrina cu păpuşi a lui Picui e concepută 


și executată urit, anost, fără explozia de fantezie și culori, fără strălucirea ca- 
racteristică creatorului ei. E aici o lipsă de discernămint artistic în selecţia pro- 
cedeelor menite să dea unitate imaginii artistice. 


e Teatrul de Stat „Valea Jiului“ din Petroșeni* 


Montarea de la Petroşeni a demonstrat receptivitatea regizorului Jean 
Stopler faţă de pledoaria textului, valorificată cu vervă şi dezinvoltură. Specta- 
colul se desfășoară alert, antrenant, într-un climat recreativ. Atras de aspectul 
satiric al comediei, regizorul a reușit să prezinte, într-o imagine scăldată în ridicol, 
jalnicul tablou al birocraţilor. Panica ce-i cuprinde pe aceşti încurcă-lume atunci 
cind sint puşi să decidă asupra culorii cu care trebuie vopsită păpuşa, şedinţa de 
„analiză a muncii“, menită să demaşte deformările din gindirea lor, ca şi prostia şi 
incapacitatea, sint — cu excepţia unor îngroşări — momente de comedie bine 
realizate, subliniind cu eficienţă sensurile satirice ale textului. Ajutat de interpreta 
Ştefania Donca, care a redat cu convingere şi haz imaginea puştiului, regizorul a 
reuşit să facă credibil şi să reintegreze organic în spectacol argumentul absurd al 
copilului cu barbă, luat drept director. Din galeria tipurilor obtuze care circulă de-a 
lungul spectacolului am desprins chipurile celor doi birocraţi, Biliboncea-Başchirache, 
interpretați de Gheorghe Iordănescu, care i-a diferențiat cu meşteşug, fără încăr- 
cături parazitare. 

Sancţiunea promptă şi ofensivă pe care o aplică Piticescu personajelor 
ridiculizate de autor este primită cu satisfacţie de spectatori, deoarece în scenă 
chipul lui Piticescu se materializează la înălțimea ideilor pe care trebuie să le 
reprezinte. Dumitru Bitang-Piticescu cucereşte simpatia de la primii paşi in 
scenă prin certul său talent comic, prin puterea sincerităţii, prin modul degajat 
şi sigur cu care organizează voiosul complot împotriva birocraţilor. Interpretul 
a imprimat personajului, în scenele cu Picui și cu Olguţa, o notă de romantism, 
de candoare poetică. Prin intermediul acestui caracter luminos și vesel, ca și dato- 
rită chipului voios al lui Picui, interpretat sincer de Realini Lupșa, pledoaria 
autorului pentru frumuseţe, pentru elan creator a apărut limpede și expresivă. 
Ideea solidarităţii întru frumos, sugerată de autor prin legătura dintre Piticescu 
și Olguţa, n-a fost valorificată scenic nici la Petroșeni, personajul Olguţei interpretat 
de Georgeta Nicolae fiind sărac, fără strălucire. Dacă regizorul ar fi obţinut din 
partea actorului Dumitru Drăcea, interpretul lui Ionașcu, o participare mai vie, mai 
spirituală, un efort mai mare de individualizare, desigur că prezența conducătorului 
receptiv faţă de preocupările oamenilor muncii s-ar fi cristalizat mai plauzibil în 
scenă. Implicit, și comentariul ar fi căpătat mai multă viaţă, mai multă culoare. 
Prin liniile sale simple, stilizate, decorul lui Emil Moise a oferit comediei un cadru 
corespunzător de joc, deşi n-am întilnit nici aici nota de fantezie şi originalitate 
cerută de spiritul piesei. 


e Studioul Institutului de Teatru și Cinematografie „|. L. Caragiale“ ** 


În condițiile miniaturale ale montării de la Studioul I.A.T.C., răspunsul stu- 
denţilor la întrebarea: de ce am abordat acest text? — este edificator. Pentru 
că piesa a oferit un excelent prilej de studiu, de căutări de soluţii moderne, 
care să dea relief cît mai pregnant problematicii contemporane, modalităţilor 
noi de satiră. Clasa de actorie a profesoarei Beate Fredanov, sub îndrumarea 
competentă şi judicioasă a lectorului Zoe Stanca Anghel, a găsit modalitatea 
cea mai adecvată pentru valorificarea integrală a calităților specifice piesei, rea- 


* Regia : Jean Stopler. Scenografia: Emil Moise. Distribuţia : Dimitrie Bitang (Piticescu) ; Dumitru 
Drăcea (Ionașcu); Realini Lupșa (Picui) ; Georgeta Nicolae (Olguţa); Ştefania Donca (Puștiul) ; Valer Donca 
(Stamate, Portarul, Ghilimecea); Alex. Codreanu (Ciomirtan) ; Vasile Bojescu (Dănoiu); C. Constantinescu 
(Făiniţă); Vasile Haşiganu (Turturean) ; Gh. Iordănescu (Biliboncea, Başchirache) ; Victoria Nedelcu (Carolina 
Scorobete); Mirena Ana (Secretara); Alex. Zecu (Medicul). 

** Clasa prof. Beate Fredanov. Spectacol pregătit de lector Zoe Stanca Anghel. Scenografia: Mihai Stan. 
Distribuţia : Petre Gheorghiu (Comentatorul, Ionașcu); Virgil Ogășanu (Piticescu); Mircea Crețu (Picui): 
Alexandrina Grigorescu (Olguţa); Dănuţ Chirculescu (Puștiul); Mihai Stan (Biliboncea, Başchirache); Constantin 
Costel (Stamate, Portarul, Ghilimecea) ; Remus Mărgineanu (Ciomirtan, Doctorul) ; Monu Grun (Iurturean) ; 
Ion Grapini (Făiniţă); Violeta Popescu (Carolina Scorobete). 

lizînd un spectacol plin de fantezie, vesel, tineresc, bogat în idei şi semnificaţii. 
Cu o pasiune creatoare ce merită toată lauda, textul a fost îmbunătăţit prin 
scurtări şi legături organice în acţiune. Deosebit de valoros ni s-a părut a fi 
caracterul agitatoric militant pe care l-a dobindit spectacolul prin însușirea spi- 
ritului în care a fost scris textul. Spectacolul porneşte de la viziunea unui pam- 
flet la adresa birocratismului ca fenomen anacronic, pamflet îmbrăcat într-o 
efervescenţă de idei şi de accente satirice. Remarcabilă în spectacol este con- 
cepția sa unitară : decorul, costumele, plastica mişcării, rostirea frazei, totul se sub- 
ordonează viziunii de ansamblu. Comentariul, realizat de astă dată foarte spiri- 
tual, într-o complicitate caldă cu publicul, susținut cu vervă, cu priceperea de 
a „vinde“ poantele de către Petre Gheorghiu, a specificat, de altfel cu deghizată 
inocenţă, că: „e vorba de o comedie mică și uşoară, iar cei dornici de lucruri 
grave, serioase, pot merge alături, pe chei, la Contesa Marița“. 

Tratarea textului „in joacă“ nu l-a sărăcit de sensuri mai adinci. Dimpo- 
trivă, spuse cu aparența glumei ele au devenit foarte accesibile şi, iluminate 
de entuziasmul și veselia tinerilor, au ajuns mobilizatoare. 

Ceea ce impune în primul rînd spectacolul de la Institut este echilibrarea 
elementelor de farsă, de satiră excentrică, de vodevil, printr-o atentă prelucrare a 
personajelor şi a relaţiilor dintre ele. Corul în stil operetistic „Nu se poate, nu se 
poate“, mulţimea gagurilor, scenele dansate : plantarea panseluțelor pe alee, aşe- 
zarea panourilor dintr-un loc în altul, aranjarea recuzitei, exagerările caricaturale 
din joc se îmbogăţesc, datorită atenţiei acordate psihologiei fiecărui tip comic și 
datorită priceperii interpreţilor de a privi critic aceste tipuri, pentru a le surprinde 
în ceea ce este esenţial și poate fi ridiculizat fără milă. Numeroasele momente 
izbutite din spectacol se disting prin densitatea semnificațiilor înglobate în fiecare 
născocire regizorală, materializate prin jocul studenţilor. Şedinţele birocraţilor care 
nu ştiu ce nume să dea jucăriilor, culoarea pe care să le-o atribuie, „lămurirea“ 
lui Făiniţă sînt, în această viziune, remarcabile prin lumina pe care o aruncă asupra 
prostiei şi anchilozării gîndirii, a fugij de răspundere. Apariţia lui Piticescu în 
fabrică, discuţia cu portarul, simularea nebuniei, cînd întreaga scenă se desfăşoară 
pe paşi de cha-cha şi madison, nu au apărut absurd îngroșate, ci mustind de sub- 


Petre Gheorghiu  (lonașcu), 
Virgil Ogăşanu (Piticescu) și 
Costel Constantin (Stamate) în 
„Sonet pentru o păpuşă” la 
Studioul Institutului de Teatru 


texte şi slujind intenţiei de a sublinia ridicolul stupidităţii. Spectacolul a apărut 
original şi inedit, prin ridicarea tuturor personajelor pozitive şi a întregii lor 
evoluţii la numitorul comun al viziunii convenţionale. Lirismul care însoţeşte relaţia 
Olguţa-Picui, nuanţa cam didactică ce umbrește pledoaria pentru jucării frumoase 
— tema preocupărilor şi discuţiilor acestor personaje — au căpătat în scenă o 
deosebită valoare prin tratarea lor spirituală, cu ironie fină și autoironie, ocolindu-se 
zona dulcegăriilor şi a sentimentalismelor de calitate discutabilă. Discuţia Picui- 
Piticescu rămîne o mică piesă de antologie, în ceea ce priveşte modul de a prezenta 
cu detalii comice lucruri dintre cele mai serioase. Toate acestea demonstrează 
fantezia, impregnată de bonomie şi ironie subţire, a regizorului şi a interpreţilor, 
nesecata vervă în construirea unor momente comice. Desigur, reuşita regizorului se 
fundamentează pe receptivitatea interpreţilor de a desfășura un joc viu, spontan, 
pasionat, sincer şi în cele mai absurde situaţii, pe capacitatea lor de improvizație. 
Nu putem privi de data aceasta munca interpreţilor prin prisma cerinţelor pentru 
creaţii desăvirșite. Ne interesează măsura în care ei și-au descoperit particulari- 
tăţile talentului, resursele interpretative. Caracterizările precise ale personajelor 
dezvăluie valoarea studiului scenic. Dicţiunea îngrijită, frazarea logică, mişcarea 
dezinvoltă, cu disponibilităţi acrobatice, toate acestea vorbesc despre o educaţie 
artistică solidă, despre meșteșugul bine asimilat. Menţionăm personalitatea origi- 
nală a lui Virgil Ogăşanu, care, în Piticescu, a demonstrat umor sec, ştiinţa de a 
da replica spontan, cu o nuanţă de seriozitate şi de candoare care provoacă instan- 
taneu, hazul. 

Am amintit mai sus de Petre Gheorghiu. Revenim pentru a sublinia că rolul 
lui Ionașcu, mai schematic în text, a căpătat valoare în spectacol datorită acestui 
interpret, care l-a impus printr-o compoziție liberă, neforţată, replicile avind în 
scenă importanţa cuvenită, sub învelișul de bonomie spontană cu care au fost 
rostite. Alexandrina Grigorescu a dat Olguţei un contur viu, înzestrind-o cu tem- 
perament furtunos, subliniind cu ironie înverşunarea acesteia de à merge mereu să 
reclame „acolo sus“. În rolul lui Picui, Mirqea Creţu a adus naivitate și prospețime, 
o frumuseţe sufletească aparte, dezvăluind, de sub aerul lui nevinovat, combativi- 
tatea inovatorului. Am admirat verva cu care tînărul Mihai Stan a executat per- 
formanțele de prostie ale lui Başchirache-Biliboncea, scăldindu-şi eroii în ridicol. 
Tînărul interpret ne-a înfățișat cu convingere două laturi distincte : o faţă furioasă, 
alta bonomă, ale aceluiași imbecil. Excelente, compoziţiile lui Costel Constantin 
în Stamate, Portar, Ghilimecea, în care interpretul, cu mare economie de mijloace, 
cu umor, la distanță de minute, a desenat precis o trăsătură dominantă caracteristică 
fiecăruia dintre cele trei roluri. Ion Grapini a fost adorabil în redarea permanente 
panici în care se găseşte Făiniţă, ca şi Monu Grun prin morga şi emfaza cu care 
a expus aberaţiile lui Turturean. 

Spectacolul Institutului a demonstrat deplin valorile Sonetului. El a arătat 
cum trebuie să se desfășoare studiul menit să înarmeze pe viitorii interpreţi cu 
ştiinţa de a aborda un text din unghiul care să permită valorificarea maximă a 
spiritului în care el a fost scris. 


Valeria Ducea 

e la ironia cruda 
la seninătate lirica 


DOMNUL BIEDERMANN ȘI INCENDIATORII 


de MAX FRISCH 


INIMA MEA ESTE PE ÎNĂLŢIMI 


de WILLIAM SAROYAN 
e Teatrul „Lucia Sturdza Bulandra” 


Ideea acestui spectacol — care, deşi este alcătuit din două piese mult deose- 
bite, este totuşi un spectacol — a fost sugerată de niște cuvinte ale lui Laurence 
Olivier. Actorul englez observă că în dramaturgia apuseană nu mai există astăzi 
actul trei, fiindcă nu mai există soluţii : „spiritualmente, teatrul nostru este compus 
acum din lucrări în două acte“, care „se termină cu un mare semn de întrebare“, 
Crezând, totuși, în deznodămintele fericite şi socotind că actualul pesimism nu va 
dura totdeauna, Laurence Olivier găseşte soluţia tehnică a „prezentei nesiguranțe 
din teatru“ în alăturarea a cite două lucrări diferite : „una abstractă şi una umană“. 
Iar publicul să fie lăsat să reacționeze spontan (v. „Il Drama“, nr. 328/1964). 


Panica doamnei Biedermann (Ana Negreanu) în fața lui Schmitz (Mircea Albulescu) 


Spectacolul Teatrului „Lucia Sturdza Bulandra“ porneşte de la această su- 
gestie şi iese în întimpinarea publicului ca o foarte nouă şi interesantă încercare de 
sinteză miniaturală. Sint puse alături valori care se opun, idei, atitudini, senti- 
mente care formează un contrast absolut — ca verdele aşezat lingă roșu, sau gal- 
benul lingă violet. Şi, din recompunerea lor, în conştiinţa privitorului creşte ima- 
ginea unui moment din existența teatrului și a unei lumi. 


Cortina se ridică asupra sarcasmului scrîșnit al lui Max Frisch, lăsîndu-ne 
să parcurgem, fără pauză, fără vreun răgaz de relaxare, crescendo-ul ridicol, 
dominat de spaime, care se încheie cu incendiul din casa Biedermann. Versiunea 
spectaculară a lui Lucian Pintilie este atit de aproape de spiritul textului, atît de 
limpede şi de directă în transcrierea sensurilor, încît uneori imaginea literară se 
preface de-a dreptul în imagine teatrală. „Knechtling !“ spune Eisenring, după ce 
gluma prietenului său a îngrozit pe femei. „...Îţi dai seama? Înmormiîntat azi — 
e încă prezent, palid ca o faţă de masă, alburiu şi strălucitor ca o pînză de 
damasc...“ Imaginaţia regizorului face curind din această comparaţie o realitate 
scenică. Aruncată la întîmplare, faţa de masă albă filfiie prin aer și cade nepre- 
văzut asupra doamnei Biedermann, care, înspăimintată, strigă isteric şi o aruncă 
din nou. De data aceasta pinza albă cade asupra Annei, care strigă și o azvirlă şi 
ea. Fantomatica față de masă reajunge în mîinile lui Schmitz și acesta, cocoțat 
pe masă, își reia mecanic sinistrul joc. Țipetele femeilor transmit senzaţia fizică 
a unei atingeri reci, neînsufleţite, şi parcă totuşi vie. O gradaţie fulgerător des- 
făşurată reface sentimentul de groază primară, abia evocat în cuvintele aparent 
liniştitoare ale lui Eisenring. Nu mai este vorba de analiza, mai mult sau mai 
puțin adiîncită, a scrierii dramatice, de pătrunderea raţională a sensurilor, ci de 
o nouă creare, împlinire și dezvoltare scenică a textului. 


Fidelitatea şi limpezimea interpretării sint extreme. Spectacolul însuflețește 
detalii, aproape neobservate la lectură. Aşa sînt pauzele, sau chemările pendulei, 
care punctează suav, muzical, sferturile de oră ce apropie incendiul — amănunte 
ce par să-i aparţină regizorului, într-atit de armonios întregesc atmosfera, dar 
care se găsesc notate între parantezele indicaţiilor. Lucian Pintilie a găsit ritmul 
interior-şi atmosfera dorită de dramaturg. Dar bogăția amănuntelor, mișcărilor, 
atitudinilor şi raporturilor scenice, pe de-a întregul născocite de regizor, duce 
spre noi concluzii. Avem în faţă nu numai faptele din care se clădeşte acțiunea 
şi punctul de vedere al lui Frisch, dar și punctul de vedere al regizorului asupra 
gindirii lui Frisch. 

Astfel, corul, care exprimă didactic ideile autorului, vorbeşte grav, nepa- 
tetic, adeseori ironizind prostia „speţei burgheze hărăzite morţii“. Citeodată, însă, 
ironia se preface în autoironie, şi corul, cu care ne identificăm adeseori, devine 
ridicol. Neputinţa cetăţeanului binevoitor care vede clădindu-se catastrofa, dar nu 
ştie să o prevină — neputinţă descrisă de autor ca un dat obiectiv, trist, fiindcă 
se confundă cu însăşi neputinţa lui de a găsi soluţii —, este satirizată de regizor. 
Prin asta spectacolul defineşte activ şi lucid, critic, ceea ce în limbajul curent al 
cronicarului se numește „limita de gindire a autorului“. 


X 


Montarea înlesneşte o concluzie (pe care şi alte reprezentații cu piese din 
dramaturgia contemporana au sugerat-o, fără s-o demonstreze cu atîta siguranță) : 
teatrul ideilor abstracte, teatrul „lucid“, pentru a folosi expresia lui Laurence 


\ Olivier, nu este unidi y caricatura social-politică obținută prin distanțare 


nu cuprinde numai-o-teză, o idee, ci însăşi viața care a născut această idee. 
Ironia lui Frisch este, şi în spectacol, ca la lectură, foarte rece, dar nu e săracă, 


monocordă. 


Nu pentru prima dată Pintilie dovedeşte că țeatrul -distanţării, jocul satirei 


„conştiente nu comportă un singur sistem de _mijloăce--și are numai de cîştigat 


dacă apelează la modalităţi care ţin de estetica unor genuri incompatibile, apa- 
rent, cu expresivitatea lui — de pildă, nuanţa psihologică și detaliul generator de 
atmosferă. În Proștii sub clar de lună, rideami de o sumedenie de asemenea amă- 


'nunte (de pildă haosul care o urmărea pe Ortansa din locuinţă în locuinţă. 


indicînd, în chip comic, un fel de viaţă dezordonat şi insalubru). Şi în Bieder- 
mann şi incendiatorii, Lucian Pintilie reconstituie un univ s viu, nu o lume de 
convenții uscate, care, oricit de ingenioase, de hazlii şi de virtuos executate ar 
i, nu pot înlocui adevărul de viaţă. 

Cind Schmitz apare, însoțit de primele măsuri din „Simfonia destinului“, 
efectul este şi înspăimintător şi ilar şi frumos. Comicul nu anihilează alte înţe- 

Incendiatorii : Eisenring (Octavian Cotescu) și Domnul Biedermann (V. Ronca) în conferinţă 
Schmitz (Mircea Albulescu) cu corul 


lesuri și emoţii, ci se imbogăţeşte prin alăturarea de ele. Schmitz-Albulescu este 
fioros ca înfăţişare, alunecarea lui continuă pe bicicletă are chiar o ciudată mă- 
reție, datorită mişcării mecanice, parcă inexorabilă. Rizibil nu este doar amestecul 
de-forță şi prostie pe care Îl citim pe chipul lui, şi nici numai silueta uriașă : rizi- 
bilă este în primul rind ideea, devenită fapt scenic, o_idee pe care corul o enunţă 
clar — obişnuinţa comodă ă burghezului de a vedea pretutindeni „nestrămutata 
soartă“. Citarea lui Beethoven şi, mai tirziu, a lui Bach nu constituie o impietate 
gratuită. Muzica bună face parte din decorul familial burghez şi deghizează în so- 
lemnitate găunoşenia lui cotidiană. Pentru a justifica faptul că ascunde ciudaţilor 
săi musafiri argintăria și cristalul, Biedermann vorbeşte de omenie și de fraterni- 
tate. Textul cuprinde multe aluzii literare, cărora regizorul le adaugă aluzii muzi- 
cale, pentru a demonstra mai complet la ce ii folosesc burghezului cuvintele mari, 
idealurile şi cultura. În spectacol există momente cu totul neașteptate, de lirism 
adevărat (ca acela în care prima rază de soare incepe să decupeze din intuneric 
contururile locuinţei). Adeseori, cite un amănunt transformă farmecul atmosferei şi 
al lirismului în contrariul său. În timp ce jos, în apartament, doamna cintă la 
clavecin un coral de Bach, în pod, Schmitz contemplă vrăjit scinteierile unor a 
ficii, pe care le aprinde unul de la altul, lăsindu-se voia pasiunii sale pentru 
foc. Imaginea finală reconstituie un mod de trai clădit in întregime pe fals, in c 
se găsesc întotdeauna, pentru orice, justificări frumoase, elegante, morale, un edi- 
ficiu de ipocrizii construit în jurul a neintrerupte laşităţi. Complicitatea vinovată şi 
absurdă a burghezului la evoluţia fascismului, şi, intimplător, la autodistrugerea 

sa, este explicată nu numai printr-o atitudine politică şi printr-un fel de a gîndi, 
ci prin întreaga educaţie şi mentalitate care idolatrizează confortul și teama ori- 
cărei schimbări. 


Aceeaşi bogăție a tonurilor şi semitonurilor, a înţelesurilor directe şi. de sub- 


text se întilneşte şi în descrierea caracterelor. Definiţia socială este precisă și 


clară, adevărul psihologic al fiecărei prezenţe este complex și unic, cu acea uni- 
citate generalizatoare care dă sens în viaţă și în artă existențelor umane. Recu- 
noaștem imediat un tip social sau altul, dar asta nu ne împiedică să descoperim 
mereu gesturi, expresii şi atitudini imprevizibile, care ies din sfera obișnuinţelor 
teatrale şi ţin de compunerea unor individualităţi vii — € drept şarjate, caricatu- 
rizate, dar autentice. sd 

Gottlieb Biedermann-Willy Ronea este domnul care face teorii, ţine veşnic 
discursuri. Retorica lui mecanică se suprapune unei spaime sincere, mereu mai 
acute şi amabilităţii convenţionale intrate în reflex, care acoperă încercarea ab- 


din imaginea deloc atrăgătoare a femeii burgheze grase şi arogante; dimpo- 
trivă, este foarte plăcută la înfățișare și își manifestă prostia „cu -cea.-mai suavă 
politeţe. Şi în caracterizarea acestei eroine se întrevede un. joc—puţin obișnuit 
de nuanţe. În scena ospăţului, neplăcerea de a asista la tot felul de necuviinţe, 
ascunsă sub zîmbete și formule convenţionale, se împletește mult timp cu per- 
plexitatea, cu incapacitatea de a înţelege ce se întîmplă, apoi se transformă trep- 
tat în groază paralizantă, vecină cu nebunia. Imaginea stranie a doamnei Bieder- 
mann, îmbrăcată în rochie albă de seară, care umblă haotic prin cameră, cu cra- 
tita în braţe, contribuie decisiv la instaurarea încordării obsedante pe care se 
clădește puternica impresie finală. i 


Psihologia fasciştilor incendiatori poate fi caracterizată printr-un cuvint: 
sint nişte sadici. Definiţia este cuprinsă, de altfel, în text (filozoful spune: 
„O fac din pură plăcere“). Dar există o mare și diversă varietate, atît în deosebirile 
dintre cei doi, cît şi în dezvoltarea fiecărui caracter. Mircea Albulescu şi Octavian 
Cotescu au realizat individualităţi noi, pe care le urmărim nu numai cu plăcerea de 
a descifra sensurile desenate cu rară fineţe, ci savurind gesturi de un adevăr copios 
(Schmitz răsturnînd în ziarul întins pe genunchi gustarea elegant prezentată de 
subretă) şi cu încîntarea de a descoperi personajele mereu din alt unghi. Sepp pare 
să fie bruta infantilă, aglomerare de mușchi cu mintea neevoluată. Dar curînd 


! descoperim, sub infantilismul lui, o inteligenţă sistematică a terorii şi a crimei, 


inteligenţă care foloseşte prostia, grosolănia şi sentimentalismul ca arme şi gustă cu 
delicii spaima victimelor. Albulescu este poate actorul care a dus cel mai departe 
modul de joc preconizat de regizor. Există mult curaj artistic în alternanţa de 
contraste pe care el își construiește rolul, fără teama de a folosi mijloace foarte 
brutale în evocarea grosolăniei personajului, dar cu deplin simţ al măsurii şi cu o 
autodisciplină strictă. Este primul rol în care acest actor ajunge la o creaţie 
„rotundă“, finisată. I se datoresc citeva din cele mai bune scene ale spectacolului ; 
așezarea acestui portret viguros, dens, alături de cele două palide umbre ale stăpi- 
nilor casei, dă naștere la efecte neașteptate, pline de sevă (așa este, de pildă, scena 
în care Schmitz o înduioşează pe Babette cu urletele sale de fiară). 

Dacă în caracterul fostului luptător dominanta este această viclenie a bruta- 
lității, Eisenring-Cotescu arată cu totul altă faţă a sadismului de tip fascist. Calm, 
amabil, cu o ţinută citeodată marţială prin excesul de politeţe, el își găsește volup- 
tățile în sincera mărturisire a crimei pe care o pregăteşte și în candoarea cu care 
spune și face întotdeauna, ca din întîmplare, ceea ce terorizează mai chinuitor pe 
ceilalți. Vulgaritatea lui de soldăţoi se trădează în risul dezagreabil, parcă murdar, 
foarte bine găsit de actor, şi în unele rare explozii de veselie dezgustătoare. Cotescu 
a ajuns, în comedie, la o matură siguranţă, care îi permite să spună foarte mult 
cu foarte puţine mijloace. El desface, literalmente, sensurile textului, prin precizia 

intonaţiilor şi a ritmului în vorbire ; şi îi este deajuns o lentă întoarcere a privirii, 
pentru a declanșa efectul comic. 


| Această primă parte a spectacolului oferă satisfacţii chiar în cele mai 
mărunte dintre detalii — culoarea luminii, desenul unei mișcări, compoziţia 
dintre sunet și expresia actorului. Este o realizare hotărit finisată (avînd mai 
puţină originalitate și fineţe în interpretarea actorilor din cor şi a lui Dumitru 
„Onofrei, doctorul în filozofie, dar rămînînd totdeauna fidelă sensurilor), o mon- 
tare care încheie pentru Lucian Pintilie timpul experimentelor de început şi 
se împlineşte cu liniştea şi conştiinţa clară a puterilor bine stăpinite. 

Saltul de la această primă parte la a doua, de la Frisch la Saroyan, este 
foarte amplu. După sfertul de oră al pauzei, trecem de la sarcasm la idilă, 
de la negaţie la afirmaţie; tensiunea groazei ascendente şi a absurdului trans- 
format în halucinație este înlocuită cu o imensă destindere, cu sentimentul re- 
velaţiilor dureroase şi pline de frumuseţe, care se înlănţuie șirag, ca o tot mai 
intensă creştere a luminii. 

Deosebirea este de la început fixată în imaginea scenografică. Casa lui 
Biedermann, concepută de Jules Perahim, este desfășurată pe orizontală, despăr- 
tind net scena prin linia joasă a plafonului, între camera de locuit şi pod. 
Decorul lui Paul Bortnovski pentru piesa lui Saroyan se înalță pe verticală, 
în lungul unei clădiri înguste, așezate în mijlocul scenei, și al unui copac uscat, 
în primul plan. Decorul de început este încărcat, preţios, supraornamentat prin 
aglomerarea unor fragmente sculptate de mobilă, în chip de element decorativ 
repetat la infinit în jurul camerei, pentru a sublinia cultul pentru obiecte al 
burghezului. Cel de al doilea este simplu, din scîndură nelustruită, cenușiu- 
alb, înconjurat de un circular cenuşiu. Violenţa luminilor colorate care străbat 
întunericul în drama familiei Biedermann este înlocuită, acum, cu o lumină 
caldă, mîngiietoare, ce aurește totul. Rareori creaţie scenografică exprimă cu- 
prinsul unei piese — sentimentele şi ideea — cu puterea și densitatea acestei 
imagini create de Bortnovski. Încă înainte ca turnanta să înceapă a se roti, 
lăsîndu-ne să vedem cît de desăvirşită în simplitatea ingenioasă a schimbă- 
rilor este această construcţie, admirăm puritatea liniilor puţine, care fug, toate, 
spre cer, și absenţa oricărui prisos — goliciunea scenei care generează senti- 
mentul de libertate şi dă amploare şi nobleţe fiecărui gest, fiecărei apariții. 


Teatrul lui Saroyan este foarte greu de jucat. Maestru al genului scurt, 
creator liric prin excelenţă, dramaturgul concentrează, în Inima mea este pe 
înălțimi, o suită de mari momente care se succed nesocotind regulile obiş- 
nuitei logici dramatice. Aproape fiecare actor are scena lui de bravură (de 
aceea se şi aplaudă atit de des). Sosirea bătrînului, deznădejdea poetului, re- 
velaţia poeziei trăită de domnul Kosak, moartea trompetistului-actor sînt tot 
atîtea scene de virf care se aprind aproape fără pregătire și se consumă în 
[cîteva replici. Este, pentru actori, un exerciţiu de concizie şi de stil, cu atit 
mai exigent cu cît cere o mare complexitate a emoţiei. Oamenii mari se poartă 
ca nişte copii, copiii raţionează ca oamenii mari. Aproape toate personajele sînt 
molipsite de cabotinism, fără să piardă prin asta ceva din frumuseţea lor. Bă- 
trinul actor este evident un ratat, dar un ratat bun, înțelept, cu sufletul vibrînd 
de drigoste pentru frumos. Nici pînă la sfîrşitul piesei nu știm dacă Ben Ale- 
xander, poetul, este, așa cum singur spune, un geniu. Actorul obișnuit prin 
tradiţie să joace în alb şi negru, să condamne sau să afirme numai, se află 
în dilemă în faţa unei asemenea partituri. . 

Pintilie a izbutit să-i conducă pe interpreți pe făgașul cel bun, cerin- 
du-le celor care au jucat şi în piesa lui Frisch (Ana Negreanu, Octavian Co- 
tescu) să facă o întoarcere de 180 grade pentru a se integra în atmosfera poe- 
mului lui Saroyan. El a oferit actorilor o cheie pentru supunerea acestui text 
dificil: tonul just al relațiilor dintre eroi şi al relațiilor lor cu lumea — o 
nesfirşită bunăvoință care, prea plină, se mulează în grandilocvență şi emfază. 
O mare dorință a tuturor de a-şi deschide sufletele față de toți. 


Jasper Mac Gregor (Fory Etterle), Bunica (Ana Negreanu) și Johnny (Vasile Manta) 
în scena morții din „Inima mea este pe înălțimi“ 


Stabili acestui registru de ger itāți şi exaltare a făcut posibilă, în 
spectacol, trecerea fără hiat de la mı i la jocul actorilor, devenit el însuși 
muzical prin efortul de transfigurare lăuntrică. Fory Etterle îi dă lui Jasper 
Mac egor — în ciuda de tudinii fizice, foamei şi mizeriei vecine cu cer- 
şitul — forța reală a credinței în frumos, dorința de a bucura oamenii pînă 
în ultima clipă de viață, seninătatea în fața morţii. Johnny-Vasile Manta, admi- 
rabil condus, înzestrat şi nefalcificat prin șabloane infantile, este un foarte 
bun partener pentru bătrin. Octavian Co u se uie în acest rol pe marea 
lui sensibilitate. fi reuşeşte mai ales receptivitatea cu care poetul iese în întim- 

faptelor şi a oamenilor, îi reuşesc şi micile gesturi ridicole, care 
se nasc cabotinismul inocent al personajului. Momentul de culminaţie, în 
ca'e eroul simte acut durerea pentru sine însuşi și pentru toţi ceilalţi, este 
jucat sinc ibrant, cu o bine gindită zgircen a manifestărilor terioare. 
Dureroase sînt, apoi, strădaniile pe care le face pentru a-şi ascunde suferința 
cu hohote de ris. 

Dar, în interpretarea acestei mici piese de virtuozitate, mai sînt sensuri 
de întregit. Ana egreanu descrie cam simplist bătrineţea, fă să dezvăluie 
decit puţin din înțelesul poetic al acestei bătrineţi. Gheorghe Oprina nu dă 
încă plinătate scenei foarte scurte, dar capitale pentru piesă, în care băcanul 

începe să înţeleagă poezia. Octavian Cotescu schiţează chinul muncii poetice 
mai palid decit alte date ale eroului. O asemenea operă dramatică nu se poate 
juca bine decit „la incandescenţă“ — cu maximă puritate şi dăruire. Oscila- 
tiile, pierderea intensității şi a concentrării ar amenința să degradeze lirismul, 
să-l coboare spre sentimentalism tern. De altfel, primejdia merită să fie sem- 
nalată numai fiindcă avem de-a face cu un text atit de complex şi dificil; 
de la vizionare la premieră şi de la premieră la reprezentațiile de închidere 
a stagiunii, spectacolul a crescut şi este de așteptat ca el să evolueze pe ase- 
menea linie ascendentă. 

La coborirea cortinei, plecăm din sală cu gindul că „e ceva greşit pe 
lumea asta“, cum spune Johnny, încercind să-şi lămurească ce trăieşte, şi cu 
credinţa că, orice s-ar întîmpla, în viaţă există întotdeauna frumuseţe, că oa- 
menii sînt buni. Şi cu mulţumirea de a fi păşit din meschinul infern bieder- 
mannesc spre înălțimile pe care trăiesc „cei umili şi mari, a căror viaţă 
este poezie“. 


Ciştigurile spectacolului * sint ușor de numărat, dincolo de realizările evi- 
dente ale regizorului, scenograților şi actorilor. Este vorba, în primul rind, 
de calitatea excelentă şi rară a muncii cu actorii. Pintilie a omogenizat colec- 
tivul, trecînd peste diferențele de vîrstă şi formaţie ale interpreţilor, şi obţi- 
nîind de două ori, în direcţii opuse, stil în joc. Teatrul mai cîştigă cu acest 
prilej un început de unitate în concepţie. Realizatorii au lucrat în sensul con- 
cretizării unui ideal de cultură teatrală multilaterală a publicului. lar acesta 
din urmă cucerește, în serile în care se joacă spectacolul, sentimentul că a 
străbătut spaţii întinse, în lumea ideilor şi a trăirilor umane, că a parcurs o 
bogată experienţă de viaţă. 


Ana Maria Narti 


* BIEDERMANN ŞI INCENDIATORII de Max Frisch. 
| Regia : Lucian Pintilie. Decoruri şi costume: Jules Perahim. Ilustraţia muzicală: Mircea Ciortea. 
Distribuţia : V. Roncea (Domnul Biedermann); Ana Negreanu (Babette); Beatrice Biega (Anna); Mircea 


Albulescu (Schmitz); Octavian Cotescu și Dan Damian (Eisenring); Gheorghe Iorgulescu (Un poliţist); Dumitru 
Onofrei (Un doctor în filozofic); Cici Manoliu (Văduva Knechtling); Nicolae Mavrodin (Corifeul) ; Misail 
Chiriță : Mircea Başta: Dan Damian; Emil Reisenauer ; Mihai Badiu; Sorin Balaban; Mircea Corbu; 
Traian Petruţ şi Alexandru Martinescu (Corul). 


INIMA MEA ESTE PE ÎNĂLŢIMI de William Saroyan. 

Regia: Lucian Pintilie. Decoruri: Paul Bortnovski. Costume: Lucu Andreescu. Distribuţia: Fory Etterle 
(Jasper Mac Gregor); Vasile Manta și Gheorghe Colceag (Johnny); Octavian Cotescu (Ben Alexander); 
Negreanu (Bunica lui Johnny); Gheorghe Oprina (Domnul Kosak); Ana Maria Ciortea și Antigona Dumitrescu 
(Esther); Dumitru Onofrei (Rufe Appley) ; Ilarion Ciobanu (Sam Wallace); Emil Reisenauer (Philip Carmichacl);: 
Gheorghe Colceag și Cezar Tătaru (Henry); Mihai Mereuţă (Domnul Willey); Mihai Badiu (Domnul Cunnin- 
gham) ; Dumitru Dumitru (Tinărul soţ); Doina Mavrodin (Soţia sa); Marius Bușulescu (Un poliţist); Isabela 
Cabot Dumiteeteo: CIA Manoliu; Gheorghe Novac; Traian Petruţ ; Gheorghe Petreanu ; Alexandru Martinescu 

e Teatrul Naţional din Cluj 


„FATA FĂRĂ ZESTRE“ DE A. N. OSTROVSKI 


Stăruie încă în amintirea oamenilor 
de teatru imaginea spectacolului de pe 
scena Teatrului Naţional „I. L. Cara- 
giale“ cu această frumoasă piesă, ca- 
racteristică prin temă şi stil clasicu- 
lui autor al Furtunii, „părintelui tea- 
trului rus“. 

Repunerea Fetei fără zestre pe afişul 
Naţionalului clujean prilejuieşte Sil- 
viei Popovici o creaţie de maturitate 
artistică, o virtuoasă demonstraţie a 
unui talent ce-și cultivă cu seriozitate 
profesională însușirile. Destinul trist 
al Larissei, „fata fără zestre“, umilită 
în condiţia ei socială, înșelată în dra- 
goste, tîrguită la loteria pasiunilor ve- 
nale, păstrează la o lectură critică un 
contur melodramatic. Piesa emană un 
vag abur de desuetudine. Este meritul 
spectacolului pus în scenă de „O. Râp- 
pâport şi al protagonistei, de a fi oco- 
lit o latură facilă în înduioșarea spec- 
tatorilor şi de a fi transformat o pie- 
să de „caracter“, cu pronunțat parfum 
de epocă, într-o dezbatere contempo- 
rană despre condiţia tragică a omului 
într-un univers ostil lui. 

Traiectoria dramatică a eroinei lui 
Ostrovski este urmărită de Silvia Po- 
povici cu simultană luciditate și dă- 
ruire ; gingașa siluetă a fetei de pe 
malul Volgăi ni se înfățișează dintr-un 
unghi de vedere refractar sentimenta- 
lismului şi emfazei poetice. Această 
Larissă, îndrăgostită de Paratov, este 
conştientă de găunoșenia lui, de ste- 
rilitatea lui sufletească, şi drama se 
naşte din această luciditate ; ea îl dis- 
preţuieşte pe Karandișev pentru fi- 
listinismul și mărginirea lui meschi- 
nă ; dar în primu! rînd suferă pen- 
tru umilinţa socială la care este supu- 
să necontenit demnitatea ei, din pricina 
jalnicei ipostaze mic-burgheze a lo- 
godnicului nedorit. Această Larissă, cu 
ochii trişti și surîs copilăresc, avidă 


de fericire, bucurindu-se cu disperare 
şi suferind cu exaltare, nu este o 
ființă înfrîntă, nu arborează un aer 
de victimă resemnată. Subtilitatea in- 
terpretării rezultă dintr-un rafinat 
contrast psihologic între aspirațiile 
pătimaşe, gingaşe, dar imperioase ale 
ființei dornice să se bucure de viaţă, 
și mizeria morală la care o condamnă 
societatea. În acest sens, finalul este 
violent dramatic : decizia Larissei de 
a se vinde, la un preţ fabulos, la ta- 
raba sentimentelor plătite, este luată 
cu disperare, dar şi cu neclintită ho- 
tărire. Moartea ei (înfăţişată cu deo- 
sebită sobrietate) apare ca un accident 
menit să abată eroina de la destina- 
ţia reală ce i-a fost impusă de legile 
lumii în care vieţuiește, și nu ca un 
mare deznodămiînt. Mai tragică decit 
moartea Larissei ne apar luciditatea, 
certitudinea prostituării, prăbuşirea de- 
liberată. Silvia Popovici exprimă a- 
ceastă idee cu dramatism scenic, în- 
tr-un joc inteligent, sobru şi totodată 
emoționant. 

Spectacolul se arată în primul rînd 
ca o reprezentaţie solistică. El nu e 
susținut pe toate coordonatele lui de 
precizarea caracterologică şi istorică a 
celorlalte personaje. Şi Paratov (Ma- 
rin D. Aurelian), şi Vojevatov (V. Ju- 
răscu) nu compun decît parţial trăsă- 
turile specifice rolurilor : Paratov, no- 
bilul sărăcit, obligat la meschine 
tranzacții matrimoniale, oscilind cu la- 
șitate între sentimente reale și nevoi 
materiale, este fundamental deosebit 
— ca tipologie, moravuri, comporta- 
ment — de Vojevatov, negustorul gro- 
solan, într-o vijelioasă ascensiune is- 
torică a clasei sale, dornic să se rafi- 
neze, gata să plătească orice cu bani 
peşin. Dar în spectacol pot fi cu uşu- 
rință confundați unul cu celălalt. E- 
roare de distribuţie, insuficientă muncă 

cu actorul? Pentru a-l interpreta pe 
Karandişev, Ion Tudorică utilizează 
gestul bătăios, tonul milităros, afişează 
o  caraghioasă fanfaronadă, obţinînd 
doar imaginea exterioară, schematică, 
a unui personaj dramatic şi totodată 
ridicol prin opacitatea la evenimentele 
la care asistă, contemplind şi acţionînd 
fără voie. Alte interpretări denotă însă 
o înțelegere mai judicioasă a semni- 
ficaţiilor personajelor în conflict. Do- 
rina Stanca a compus cu minuţie o 
Ogudalova: în necontenit efort de a 
împăca cerinţele rangului cu tranzac- 
țiile negustoreşti, distincţia aristocrată 
cu jalnice compromisuri. Ion Tiîlvan a 
imaginat un Knurov perfect „gentle- 
man“, pătruns de respectabilitatea co- 
dului moral burghez, viciat de o adîncă 
imoralitate. Aurel Giurumia a prezen- 
tat un Robinson cu mască de clovn, 


e Teatrul Naţional din Craiova 
„TROIENELE“ DE EURIPIDE 


Posteritatea — cu gustul ei romanțios 
pentru simetrie şi coincidenţe — s-a 
grăbit să găsească şi celor trei mari 
poeţi tragici ai Atenei antice, un punct 
de întretăiere a destinelor: în ziua 
istorică a bătăliei de la Salamina (sep- 
tembrie, 480 î.e.n.), Eschil, în vîrstă de 
45 de ani, se afla acolo ca luptător sau 
„corespondent de război“; tot acolo şi 
tot atunci, Sofocle, băiat de 15 ani, con- 
ducea corul efebilor care a intonat pea- 
nul victoriei asupra perşilor ; în aceeași 
zi şi tot la Salamina, pe insulă, se 
năștea Euripide! Dar toate acestea 
sînt, în mare parte, motive de legen- 
dă! Mult mai interesant pentru noi, 
deşi mai puţin spectaculos, e un alt 
punct de întîlnire sau de referință al 
autorilor de variante ale Electrei : mi- 
tul, atitudinea față de mit, interpre- 
tarea lui. Dacă, principial, Eschil crede 
în mit şi Sofocle îl acceptă, Euripide îl 
discută. Odată cu progresiva umanizare 
a eroilor şi a dimensiunilor interioare 
ale dramei — semnalată încă în opera 
lui Sofocle — în piesele lui Euripide 
își face loc o nouă şi importantă exi- 
genţă critică, menită să ceară și să 
ducă la reexaminarea întregii proble- 
matici a miturilor şi credințelor reli- 
gioase. E o naturală reacţie antidog- 
matică, o oboseală în faţa exaltării 
„certitudinilor“ (totuşi, incerte) — 
reacţie şi oboseală ce cuprind treptat 
viaţa cetăţii şi care-și găsesc în Euri- 


oscilind veşnic între pasiunea bahică 
și dragostea sinceră pentru frumoasa 
Larissa. De astă dată neinspirată, sce- 
nografia lui Mircea Matcaboji a fost 
lipsită de farmecul trist al cadrului. 
Îndeosebi decorul actului II — urât, 
greoi — pare lipsit şi de eficiență teh- 
nică în rezolvarea alternării planurilor. 
Talentatul colectiv al actorilor Tea- 
trului Naţional din Cluj nu se mulţu- 
meşte, de obicei, cu realizări înjumătă- 
tite, cu eforturi neîmplinite. O temei- 
nică muncă creatoare, un susținut stu- 
diu profesional — deopotrivă actoricesc 
şi regizoral — pot asigura oricind a- 
cestui colectiv realizări depline pe toate 
coordonatele artei teatrale. Ceea ce do- 
rim şi acestui spectacol, odată cu re- 
luarea lui în stagiunea viitoare. 

pide, temperament melancolic şi me- 
ditativ, iubitor de singurătate şi anti- 
sportiv, un excelent interpret. Prieten 
cu Socrate, cunoscător al lui Anaxago- 
ras şi Protagoras, Euripide a împrumu- 
tat de la sofişti deprinderea de a des- 
pica firul în patru, gustul pentru 
discuţiile în contradictoriu și, în gene- 
re, voluptatea speculaţiei filozofice, pe 
care le transcrie din plin în toate ope- 
rele sale. (De unde și supranumele de 
„filozof al scenei“.) 

'Ținîndu-se departe de frămîntările 
vieţii politice, aceasta nu i-a fost totuşi 
indiferentă lui Euripide: a rămas bi- 
necunoscută aversiunea sa organică 
față de război, faţă de militarismul 
spartan, față de orice tresărire a vio- 
lenței. Troienele, tragedie reprezentată 
în plină maturitate, prin 415 î.e.n, e 
o expresie limpede atît în ce priveşte 
reconsiderarea: critică a unor eveni- 
mente istorice, în sensul demistificării 
şi acceptării răspunderilor morale, cit 
şi în ce priveşte intima poziţie antirăz- 
boinică a poetului. Pentru a-şi atinge 
scopul, Euripide recurge la o soluție 
simplă :  „relativizează“ interpretarea 
tradiţională, retorică, a războiului tro- 
ian, schimbind punctul şi unghiul de 
vedere, mutindu-l în tabăra troiană, 
sub ruinele fumeginde ale Pergamului. 
Ca şi Andromaca sau Ecuba, Troienele 
are o structură episodică, e o suită de 
momente scenice, dar de data aceasta 

cu un racord mai solid: imaginea ce- 
tăţii distruse, fondul de jale şi dis- 
perare pentru copiii ucişi, pentru fe- 
meile tîrîte în robie. E o tragedie e- 
sențialmente lirică, afectivă, iar mono- 
dia nupţială a Casandrei, cu funesta 
ei voioşie, bocetul Ecubei pe trupul 
neînsuflețit al lui Astianax sau „con- 
tradictoriul“ Elenei sînt exemple de 
autentic stil euripidian. 

Spre obținerea şi respectarea acestui 
stil — care îmbină realismul patetic al 
situaţiilor tragice cu lirismul grav al 
expresiei dialogate — au tins tot timpul 
eforturile regizoarei Georgeta Tomescu 
și ale interpreţilor, în versiunea cra- 
ioveană a Troienelor. Un stil, trebuie 
s-o spunem imediat, de multe ori atins 
şi menținut cu consecvență. Regizoarea 
a folosit prezența permanentă a Ecubei 
pentru a da și mai multă unitate spec- 
tacolului, distribuind cu măsură tonu- 
rile şi sensurile ; ajutată de coregrafa 
Felicia Duncan-Ruja, a indicat corului 
şi personajelor o mișcare plină de no- 
blețe, intr-o cadență de fiecare dată 
adecuată momentului și culminind cu 
acel „marş spre robie“ din final, de o 
expresivă plasticitate. Ideile bogate şi 
muzicalitatea versului euripidian au 
fost de asemenea un obiect de preocu- 
pare a regizoarei, care a obţinut, în 
sensul acesta, efecte meritorii mai ales 
din partea interpretelor Ecubei, Andro- 
macăi, Casandrei. 

Dorina Nilă Bentamar, în Casandra, a 
deschis suita monoloagelor, împărţin- 
du-se atent între feminitatea ciudată 
a personajului şi mesajul pe cară i-l 
încredințează autorul („Cine-i cuminte 
e dator să cruțe/ Lumii un război...“, 
scandează Casandra în numele lui Eu- 
ripide). Subliniind pendularea Andro- 
macăi între o realitate de trei ori tra- 
gică prin pieirea soțului, a fiului și a 
cetăţii sale („Mai bună/ E moartea ca 
o viață de dureri“), și tendința de a ieşi 
din această realitate, de a evada în 
visare (,...şi dulce-i/ Să poţi visa !“), 
Anca Neculce a apărut ca o eroină 
demnă, distinsă, cu judecata şi simţu- 
rile ușor amorţite de teribila sa durere. 
Elena Sereda, invitată în spectacol de 
la Teatrul Naţional din Bueureşti, a 
compus o Ecubă al cărei merit deose- 
‘bit e de-a fi cuprins în propria ei jale, 
jalea și chinul îngrozit al tuturora : al 
fiicelor, al nepotului ignar, al femeilor 
troiene, al întregii cetăţi. De la scepti- 
cismul religios („dar de ce oare/ Să 
mai invoc pe zei? Şi altă dată/ Che- 
maţi au fost și nu m-au ascultat“) la 


observaţiile de ordin sufletesc („Nu 
este-ndrăgostit să nu iubească/ Ce i-a 
fost drag, mereu“) sau de ordin filozo- 
fico-moral („Nebun e printre muritori 
acela/ Care se bucură crezind că feri- 
cirea/ Lui e fără de capăt...“; „Eu cred 
că celor morţi puţin le pasă/ Că cineva 
le-o-ntruchipa măreţe înmormântări. E 
numai o deşartă/ Înfumurare a celor 
vii“ (a se observa chiar şi în aceste 
sumare citate, atitudinea mereu critică 
a autorului) şi pînă la expresia simplă 
şi nobilă a patriotismului („Frumos 
mi-ar sta/ Să mor odată cu cetatea-n 
flăcări !“) — din fiecare moment de 
felul acesta, interpreta a ştiut să facă 
un prilej de întregire a registrului o- 
menesc, a măreţei bogății spirituale şi 
morale ce caracterizează figura Ecubei. 
Interpretarea actriței poate fi socotită 
o reuşită şi ne îndeamnă să sugerăm 
şi altor teatre un asemenea schimb de 
cadre artistice. Elena Sereda, rămasă 
multă vreme în afara distribuţiilor de 
la teatrul său (nu se ştie de ce!) își 
dă din nou măsura talentului ei preg- 
nant, interesantei sale individualități 
artistice. Aportul ei la reuşita specta- 
colului craiovean e real și îmbucurător. 

Exprimîndu-ne adeziunea la organi- 
zarea muzicală a lui Andreas Porfetye 
şi îndeosebi la distincţia discretă a cos- 
tumelor desenate de Lucia Piso, ne 
permitem să ne exprimăm şi nedume- 
rirea în fața decorului conceput de 
V. Penişoară-Stegaru : e un decor sti- 
lizat, recunoaștem, dar ce anume stili- 
zează ? 'Troia, Pergamul, lupta, incen- 
diul, pe troieni, pe ahei ? Cadrul plastice 
a semănat mai mult cu o sală de arme 
dintr-un castel medieval. În orice caz, 
e un decor care cere explicaţii dincolo 
de materialitatea sa scenică, deci e un 
decor cel puţin greu de acceptat. (Dar 
apropo de stilizare, să nu uităm tilcul 
butadei lui Cocteau : „Spiritele alese au 
descoperit cuvîntul 'stilizare' ca să de- 
semneze tot ceea ce e lipsit de stil“!) 

Cu excepţia rezervei în privința de- 
corului — la care se mai adaugă una 
referitoare la distribuirea rolului Elena 
— spectacolul craiovean se înscrie în 
seria de izbutite valorificări scenice ale 
tragediei ateniene. Piatră de încercare 
aproape decisivă — corul, rezolvarea 
mișcării şi recitării corului : l-am lăsat 
anume la urmă, pentru a-i sublinia 
condiția de factor esenţial la această 
reuşită incontestabilă a Teatrului Na- 
ţional din Craiova. 


Florian Potra 

Turneul Comediei Franceze 


ăzind afişele prin care O.S.T.A. anunţa repertoriul bucureştean 
al Comediei Franceze în turneu la noi, mulţi au manifestat o 
oarecare decepție : programul prevedea doar Tartuffe şi Vicleniile 
lui Scapin, completate de Un capriciu. Molière şi Musset au apărut unora — în 
goană veşnică după cea mai recentă piesă a celui mai recent autor — ca o 
demonstraţie carentă şi prăfuită. Ce interes considerabil, se întrebau aceştia, pot 
să mai prezinte interpretarea, regia sau decorul la Molière ?... 

Spectacolele la care am asistat au răsturnat scepticismul pripit al unora. 

Experienţa acumulată de trupa lui Molière s-a dovedit a fi garanţia unui 
stil decantat de-o practică seculară. 

Aș zăbovi mai întîi asupra problemei repertoriului ales. Reprezentarea unui 
Anouilh sau a unui Montherlant ne-ar fi învăţat mult mai puţine lucruri. O sonată 
de Beethoven e mai pilduitoare decit una de Francis Poulenc. Prezentind două 
valori eterne ale scenei franceze — Molière şi Musset —, actorii Comediei şi-au 
îndeplinit menirea proprie teatrului lor: aceea de a aduce pretutindeni mesajul 
marilor clasici. Dar prezentind opere unanim cunoscute, ei au subliniat şi origi- 
nalitatea stilului lor de creaţie. 

Spectacolele cu Tartufje au ilustrat multe aspecte legate de concepţia artis- 
tică generală a actorilor teatrului francez. Mulţi, care mai păstrau poate aminti- 
rea unui Tartuffe cinic şi diabolic în interpretarea lui Jouvet, n-au aflat în jocul 
lui Jean Marchat „relieful“ la care se aşteptau. Un Tartuffe pinteco:, jovial și sub- 
til cu măsură, lucid şi pofticios, jucind fără mari gesturi și fără mari inflexiuni 
vocale, ferindu-se de acel „rubato“ sau de acea „pedală“ pe care debutanții o pun 
adesea în interpretarea clasicilor — așa ne-a apărut ipocritul molieresc în inter- 
pretarea lui Marchat. Și ca el, Annie Ducaux în Elmire, Lise Delamare în Dorine, 
Francois Chaumette în Orgon, Bernard Dheran în Cleante au tălmăcit același stil 
de interpretare clară și profundă. 

Ceea ce m-a izbit în primul rînd în comportamentul artistic al actorilor 
Comediei Franceze este fidelitatea cu care ei servesc textul. Pentru ei, fiecare vers 
al lui Moliere este obiectul unei fervori, comparabile, poate, cu cea a unui preot 
citind evanghelia. Ei nu joacă, ci oficiază. Şi cultul acesta al operei, al textului — 
care nu exclude examenul critic şi lucid —, îi apropie pe actorii Comediei Fran- 
ceze de instrumentiștii unei mari formaţii simfonice. Partitura constituie țelul lor 
unic. Nici o „colaborare“ cu autorul, în sensul în care, din păcate, unii şi-o mai 
permit, „stilizind“ vreun clasic; nici o supralicitare a textului. Important pentru 
acești actori de teatru este luminarea textului, redarea lui cu maximum de expre- 
sivitate, izvorită dintr-o dicţiune impecabilă, dar albă adesea, fără ticuri actori- 
cești — în glas sau în gesturi. Executindu-și fiecare astfel partitura, în această 
orchestră nu există vedete, în afară de dirijor, care este nu regizorul, cum s-ar 
crede, ci autorul. Comedia Franceză propune o perspectivă care dă de gindit. În 
corelaţia autor-actor-regizor, de cele mai multe ori accentul cade, ca în cinemato- 
grafie, pe vedetă sau pe regizor. Ne-am obişnuit să ne comunicăm impresiile spu- 
nînd : „Du-te să-l vezi pe X în regia lui Y...“, după cum afişele de film menţio- 
nează cu precădere: „Un film de Cutare cu actorul Cutare...“ Comedia Franceză 
îl pune în lumină pe autor, subordoniînd regia şi interpretarea actoricească respec- 
tului nedezminţit faţă de text. Aşa se face că niciodată nu ai impresia că-l vezi 
pe Seigner sau pe Marchat în rolul lui Tartuffe, ci că, pur şi simplu, îl vezi pe 
Tartuffe interpretat de un mare actor al Comediei Franceze. Nici un interpret 
nu trage rolul la el, supunindu-l propriei sale personalităţi (inclusiv clişeele şi 
ticurile), ci, dimpotrivă, se estompează pe sine în faţa rolului, sprijinindu-se pe 

text înainte de toate. În ultimă instanță, cu decorul şi costumele de rigoare, 
Tartuffe a putut să ne-apară ca o prodigioasă lectură, care a luminat, fără 
ambiguitate şi cu bun-gust, toate valenţele textului. Plecînd de la spectacol, 
ai rămas, în primul rînd, cu gustul versului lui Molière, cu mesajul piesei lui 
Molière, cu atmosfera casei burghezului Orgon — adică cu acea impresie de 
ansamblu despre operă, şi nu despre virtuozitatea unui interpret sau despre 
ingeniozitatea regizorului. Molière, în interpretarea Comediei Franceze, e ca o 
audiție a lui Mozart la Salzburg sau a lui Wagner la Bayreuth: o simplitate — 
culme a rafinamentului — pusă în slujba textului. 

Legaţi de valorile de text, actorii francezi au mai dovedit apoi, fie în 
spectacole, fie la matineurile poetice pe care le-au dat, că trebuie spulberată și 
prejudecata potrivit căreia „la Comedia Franceză se declamă“... Lucrul era ade- 
vărat pentru generaţia lui Mounet-Sully și-a lui Nottara. (Mă întreb dacă acești 
mari interpreţi, care au fost în concordanță cu gustul epocii lor, trăind în zilele 
noastre, nu ar fi fost oare deopotrivă de sensibili la exigenţele vremii de azi.) 
Comedia Franceză (poate şi sub influența cinematografului) nu mai declamă. 
Versul, respectat în puritatea sa, nu mai este cîntat. Linia melodică a aces- 
tuia este imperceptibil deosebită de cea a prozei. Pauzele sau insistențele pe 
cutare cuvînt sau cutare silabă, totdeauna meşteşugit alese, prozaizează versul, 
în așa măsură încît adesea rima se şterge cu totul. Dicţiunea însă nu şi-a pier- 
dut nici una din prerogativele ei. Şi poate că una din marile delectări pe care 
le resimți ascultindu-i pe actorii Comediei Franceze constă, fără îndoială, în 
admirabila valorificare muzicală a cuvîntului. Nuanţele, intenţiile, trăirea — toate 
reies din glas, în primul rînd, șşi-apoi din mimică, din gesturi, din mișcare. Fie- 
care inflexiune, fiecare tăcere este plină de semnificații, menite să-l integreze pe 
spectator atmosferei generale a textului. Așa se face că d. de Chavigny, eroul lui 
Musset, este conte fără să fie ridicol și îngenunchează în fața doamnei de Lery 
fără să stirnească risul. Interpretarea riguros fidelă a textului exclude şarja, 
caricatura şi deci efectele ambigue — la care asistăm uneori — asupra unui pu- 
blic dezorientat care ride cînd nu trebuie, sau nu ride cînd trebuie. 

„Preoţii“ lui Moliere sînt departe de-a avea ifosele vedetelor mari şi mici, 
pentru că totdeauna au convingerea că slujesc teatrul şi nu se slujesc de el. 
Respectul față de operă, grija de a o reda cu cea mai mare fidelitate generează 
o atitudine de modestie şi de simplitate artizanală, care nu exclude, ci, dimpo- 
trivă, implică bun-gust, cultură, rafinament estetic. 

Turneul Comediei Franceze ne-a dat prilejul să constatăm încă o dată că 
adevărata mare artă, realistă şi populară, e plămădită din probitate, muncă și 
modestie — ca un întreit corolar al talentului. 

: Valentin Lipatti 

eatrul din Stratford-upon-Avon, care poartă numele lui Shake- 
speare, sărbătoreşte cei patru sute de ani ai marelui drama- 
turg montind in această stagiune dramele sale istorice. În număr 
de șapte (John Barton a transpus cele trei părţi ale piesei Henric VI în două 
spectacole : Henric VI şi Eduard IV), aceste drame povestesc cele petrecute în 
Anglia timp de aproape un secol — de la venirea pe tron a regelui Henric IV 
și pînă la moartea lui Richard III. Henry Bolingbroke îl detronează şi ucide pe 
Richard al II-lea, curmind astfel şirul unor regi descinşi din Wilhelm cuce- 
ritorul, a căror funcţie divină de aleși ai Domnului pe pămînt nu fusese încă 
niciodată contestată. Ajuns rege, Henric IV încearcă să-şi consolideze dinastia 
pe tronul Angliei. Aliaţii săi de odinioară, bătrinii duci şi nobilii din apro- 
pierea coroanei, socotesc că acum, cînd dreptul sacru de succesiune din tată 
în fiu a fost violat, cirma ţării i se cuvine celui mai puternic. Fapta lui Boling- 
broke i-a eliberat de temeri şi credinţe vechi, iar ei încep să gîndească şi să 
acţioneze împotriva unei stări ce înainte părea imuabilă. Regnul lui Henric V 
aduce cu sine războaie și cuceriri și devine — în ciclul shakespearean — o: 
epopee eroică luminoasă. Dar urmaşii săi vor purta blestemul episcopului de 
Carlisle, aruncat asupra lui Henric IV la detronarea lui Richard II; şi trei 
monarhi, unul după altul — Henric VI, Eduard IV şi Richard III — vor pieri 
în luptele duse între ei pentru domnie, cunoscute în istorie sub denumirea 
de „Războiul celor două roze“. 

Trei regizori laolaltă — Peter Hall, John Barton şi Clifford Williams — 
au pus în scenă cele șapte spectacole, clădite toate pe aceeaşi concepţie regizo- 
rală, care se continuă unul pe celălalt, dar care constituie — fiecare în 
parte — un fapt de artă de sine stătător. Am văzut doar primele două piese: 
— Richard II și Henric IV partea întîi. Făcusem cunoștință cu stilul Teatrului Royal 
Shakespeare la Bucureşti și m-am convins că înalta ținută artistică a spectacolelor 
prezentate în ţara noastră nu fusese o întîmplare. Dramele istorice nu sînt cu nimic 
mai prejos decit mult aplaudatul Rege Lear. 

Ideea pe care regia a urmărit-o în întreg episodul istoric mai sus amintit 
este, după cum scrie în caietul-program al teatrului, „conflictul dintre retri- 
buţia divină şi aspirația umană“; conflictul dintre un blestem medieval ce 
reflectă vechea concepţie asupra monarhiei, de o parte, şi ivirea relaţiilor în 
care se va naşte Principele renascentist, de cealaltă parte. Iar această idee: 
este servită — în spectacolele de la Stratford — de artişti capabili să facă 
o sinteză între erudiţia lor asupra trecutului şi sensibilitatea la stimulii pre- 
zentului, să descopere — pe urmele contemporanului Shakespeare — reverbe- 
rațiile peste secole ale istoriei. Căci cei ce stăpinesc popoare azi nu diferă 
mult de strămoșii lor de acum cinci secole şi jumătate (iar dorința lui Henric IV 
de a porni o cruciadă spre locurile sfinte, „pentru a ocupa minţile cu lupte pe 

aite meleaguri“, nu ni-l aminteşte oare pe Hitler ?). Epoca lui Shakespeare, ace? 
dramatic „sfîrşit și început de lume“, se potriveşte mult cu a noastră. 

Distribuţia era alcătuită din cîteva „capete de afiş“ şi foarte mulţi ac- 
tori buni. Jocul lor a fost unitar şi omogen, nelăsînd loc nici unei vedete. Rolul 
lui Richard II a fost interpretat de David Warner, un tînăr în vîrstă de numai 
22 de ani, care a construit personajul pe coordonatele regelui Lear. Drama 
lui Richard este, în esenţă, aceeași cu a lui Lear: drama cunoașterii. Monarhul 
detronat se priveşte în oglindă şi vede că acelaşi i-a rămas chipul. A desco- 
perit un adevăr, anume că regele e om ca toţi ceilalţi, că înalta funcţie nu i-a con- 
ferit o natură divină. Ce preţ cere în schimb adevărul! În temnița din Pomfret, 
inainte de a fi ucis, Richard se lamentează, se chinuiește, își trăieşte din plin 
suferința. Simte şi o ciudată bucurie, întocmai ca un ciine care-și linge rănile 
dureroase, dar căruia îi place gustul sîngelui. El a înțeles pentru ce a plătit, 
meditează asupra celor aflate şi găseşte în asta o plăcere fără seamăn. Inalt 
şi firav, cu ochi cînd visători, cînd vicleni, David Warner l-a prezentat la în- 
ceput ca pe un rege rafinat și vicios, rău şi pervertit, a cărui abdicare devine 
în mod firesc inevitabilă; ca apoi să ne înfăţișeze gînditorul resemnat, ce 
zace îmbrăcat într-o haină monahală de in aspru, în fundul unei închisori, 
şi se desfată cu meditații amare. Interpretul, în ciuda tinereţii, a dovedit a 
fi un actor matur, iar jocul său a impresionat prin delicateţe şi sensibilitate. 

Bolingbroke, omul integru, exponentul ordinii şi al dreptății, se află, 
aproape fără voia sa, în fruntea celor răsculați împotriva regelui. Apoi se pro- 
clamă Henric IV, căci pe lîngă atitea virtuţi, are și un păcat: ambiția. Eric 
Porter evoluează odată cu el, transformîndu-se din eroul ce a avut curajul să 
sfarme un mit, în cîrmuitor nesigur, ros de îndoieli şi remuşcări, de la care 
Prinţul Hal — viitorul Henric V — nu-şi poate învăța meseria de rege. In 
Henric IV acesta se află tocmai la virsta cînd trebuie să-și facă ucenicia și 
nu ştie pe cine să aleagă dascăl. Îi iese în cale Falstaff — alături de care por- 
neşte o viață veselă, plină de aventuri, hoţii şi beţii; dar iată-l pe viteazul 
Hotspur care pentru cinstea de ostaș calcă orice în picioare. N-ar fi mai bine 
să-l urmeze pe acesta? Între cine și cine să aleagă? Aceste oscilaţii, inter- 
pretul — Jan Holm — le-a înţeles foarte bine: sînt oscilaţiile, nehotărirea tine- 
reţii. Și Jan Holm ştie să fie tînăr, să riîdă, să petreacă împreună cu Falstaff, 
să lupte pe cîmpul de bătaie, iar în sinea sa, să se gîndească, întocmai ca 
Prinţul Hal, la lucruri grave. Ca de pildă: ce este onoarea? și să ajungă la 
concluzia că adevăratul om de onoare ştie — chiar dacă cei din jur n-o ştiu — 
că are onoare. 


Ceea ce mi se pare cu totul remarcabil la Jan Holm ca interpret al unui 
prinţ cu atitea atribute romantice este lipsa oricărei veleităţi de a fi clasic, 
nobil sau patriotic. Desăvirşita simplitate este de altfel caracteristica dominantă 
a stilului teatrului Royal Shakespeare. Pînă şi Falstaff, personajul baroc inter- 
pretat de Hugh Griffith — care ca înfățișare răspunde tuturor descrierilor 
Sspakespeareene —, îşi rosteşte replicile deosebit de sobru. Este greu de uitat 
felul în care spune celebrul monolog despre onoare — pe cimpul de luptă, 
spre public, în faţă, dintr-un colț al scenei — rizind uşor la început, de abia 
marcînd pe alocuri pauzele. Sau cînd, întrebat de Prinţ dacă adunătura ce 
pleacă la luptă e oastea lui, răspunde cu tristul argument că orice om poate 
folosi drept carne de tun, fără să facă nici o subliniere. (În altă ordine de idei 
episodul acesta aminteşte mult teatrul lui Brecht.) 

înlocuirea „clasicului“ prin simplitate creează o impresie de robusteţe, de 
sănătate şi vigoare. De pildă scena în care Hotspur (Roy Dotrice) își iubeşte 
nevasta (deosebit de talentata Janet Suzman), înainte de a pleca la război, este 
jucată simplu, direct, firesc, fără ocolişuri sau reticenţe: doi oameni tineri, un 


bărbat şi o femeie — n are importanţă de sînt de rind sau nobili — se iubesc. 
Regia şi actorii n-au făcut de altfel decit să-i rămînă credincioşi lui Shakespeare 
care — în ciuda faptului că e clasic — e unul din cei mai îndrăzneţi scriitori 


ai lumii, folosind adesea un limbaj atît de verde cum nu i-ar fi îngăduit unui 
contemporan. Simplitatea interpretării în aceste spectacole merge uneori atit 
de departe, încit în momentele cele mai dramatice spectatorii se surprind mar- 
torii cotidianului din viaţa eroilor pe care îi urmăresc. :Fără însă ca acest 
cotidian să fie vreodată plat sau prozaic; din contra, e folosit drept mijloc de 
poetizare şi îmbogăţire a personajelor. 

În ceea ce priveşte decorurile însă, simplitatea n-a mai fost (ca în Regele 
Lear) nota dominantă. Chiar dacă de multe ori se aflau în scenă elemente de 
prisos, aceasta era însă destul de încăpătoare pentru a nu părea încărcată. Și 
nici un detaliu nu distona cu ansamblul. Decorul de departe cel mai izbutit a 
fost, la începutul lui Richard II, cel din scena tournoi-ului, în care regele şi spec- 
tatorii erau în fund, iar luptătorii se înfruntau în faţă. De asemenea şi decorul 
luptei lui Henric IV ni s-a părut foarte sugestiv, neştiind însă dacă meritul 
era numai al decoratorului — John Bury — sau şi al regiei: grupurile război- 
nicilor, felul în care cădeau și rămîneau răpuşi alcătuiau în final un tablou 
neînchipuit de impresionant. Materialele din care erau făcute atit decorurile 
— lemn nelucrat, metale oxidate, ziduri înnegrite — cît şi costumele — pînză 
de in sau stofe aspre (am văzut de aproape costumul lui Henric IV: pe piept 
era ornat cu ceară roşie de sigiliu) — au contribuit la reprezentarea vie a 
unei epoci crude. 

Cu totul diferit a fost spectacolul omagial al Teatrului Naţional din Londra, 
care a montat cu ocazia auadrocentenarului, Othello cu Laurence Olivier în 
rolul principal. În dramele istorice văzute la Stratford am admirat mai cu 
seamă unitatea şi omogenitatea spectacolelor: nici unul din interpreţi — deşi 
aproape toți excelenți — n-a căutat să iasă în evidenţă. Jocul fiecăruia fu- 
ziona cu al celorlalți, iar acest „aliaj“ se lăsase supus, modelat de regizor. Pe 
cită vreme în Othello, scena a fost in permanență dominată de personalitatea 
lui Laurence Olivier. Partenerii săi, cu excepția Desdemonei, se transformaseră 
în simpli replicanţi, iar regiei (semnată John Dexter), nu-i rămăsese nimic de 
«coordonat. 

Sir Laurence, interpretul atitor eroi shakespeareeni, a fost mult timp inti- 
midat de partitura grea a lui Othello. Am citit într-o cronică londoneză că în 
general actorii englezi se tem de acest personaj, socotind că temperamental nu 
sint făcuți să-l joace. Pentru Olivier, afirmaţia s-a dovedit a fi neadevărată. De 
altfel maurul nu mai avea nici o reminiscență saxonă: negru din creştet pînă 
în tălpi, în picioarele goale, cu mersul legănat și unduit, cu gestul miinilor calm 
şi înțelept, actorul nu interpreta, ci era un maur. Pînă şi ochii se transforma- 
seră, privind cînd nespus de cald, cînd săbatic ca o fiară. 

Mi-l amintesc apărind în scenă: era îmbrăcat într-o cămașă albă, lungă 
pînă la genunchi, înnodată în mijloc, pășea încet, iar în mînă purta o floare 
cu care își mîngiia obrazul. În zimbetul lui era atîta nesfirşită bunătate, iar 
ochii săi atît de curați, încit în jur răspîndea lumină. Avea un glas cu infle- 
xiuni ciudate ce curățau limba de consoane şi lungeau vocalele, și pe care-l 
potrivea textului, cum îşi potrivește muzicantul priceput corzile unui Stradi- 
varius. Monologul rostit în faţa senatului — în care povestește cum s-a îndrăgostit 
de el Desdemona — suna cristalin ca însăşi Poezia, în timp ce răcnetele sale 
de disperare erau înspăimiîntătoare şi lugubre. 

Interpretarea se vedea a fi fost studiată pînă în cel mai mărunt detaliu şi 
în fiecare cuvint, scrupulos analizat conţinutul. Momentul morţii Desdemonei 
a fost realizat ca un fel de sinteză a rolului: cu mîinile sugrumiînd gîtul firav 
al iubitei, Othello se contopeşte cu ea într-o ultimă și dureroasă sărutare. Acesta 
este Othello al lui Olivier: în pieptul său nu încap decit sentimente imense şi 
integre ; pentru el, nici dragostea, nici ura nu cunosc margini. 

Maggie Smith a fost singura din distribuţie în stare să reziste interpre- 
tului principal. Desdemona n-a fost un personaj șters şi resemnat, ci surprin- 
zător de deşteaptă, veselă, vioaie — și în final, sfîșietor de tristă, cu atit mai 
sfişietor cu cît era foarte frumoasă. În schimb Frank Finlay, deşi un actor cu- 
noscut şi un Iago remarcabil, a rămas tot timpul în umbră; pentru că nu şi-a 
potrivit interpretarea la acelaşi diapazon cu Laurence Olivier. A fost un bun in- 
terpret contemporan care a jucat inteligent şi firesc. În vreme ce Olivier face 
parte din acea familie de artişti — puţin numeroşi azi — pe care francezii Îi 
numesc „monstres sacrés“ şi alături de care firescul e palid. 

